കേരള കോണ്‍ഗ്രസിനെ മുന്നണിയിലേയ്ക്ക് സിപിഎം ക്ഷണിച്ച കാലം മുതല് അസ്വാരസ്യമുള്ള പാര്‍ട്ടിയാണ് സിപിഐ. സിപിഎം കഴിഞ്ഞാല് തങ്ങള്, പിന്നെ മറ്റു ചെറിയ പാര്‍ട്ടികള് മാത്രം മതിയെന്നാണ് സിപിഐ നിലപാട്. പേടി രണ്ടാം സ്ഥാനം നഷ്ടപ്പെടുമോ എന്നതില് മാത്രമല്ല മറ്റു ചില കാര്യങ്ങളിലുമുണ്ട്.\nഎംഎല്‍എ മാരുടെ എണ്ണത്തില് രണ്ടാം സ്ഥാനം തങ്ങള്‍ക്കു തന്നെയാകുമെന്ന് സിപിഐയ്ക്കുറപ്പുണ്ട്. എന്നാല് സിപിഎമ്മിന്റെ മനസ്സില് രണ്ടാം സ്ഥാനം കേരളാ കോണ്‍ഗ്രസിനാകുമോ എന്ന പേടിയാണ് സിപിഐയ്ക്ക്. ആ പേടിയില് ലേശം കഴമ്പില്ലാതില്ല താനും.\nകോട്ടയം അടക്കമുള്ള മധ്യകേരളത്തിലെ ചില ജില്ലകളില് കേരളാ കോണ്‍ഗ്രസ് ഇതിനകം രണ്ടാം സ്ഥാനത്തെത്തി കഴിഞ്ഞു. ക്രൈസ്തവ വിഭാഗത്തെ ഒപ്പം നിര്‍ത്താന് സിപിഎം ആഗ്രഹിക്കുന്നിടത്തോളം ജോസ് കെ. മാണിയ്ക്ക് മുന്നണയില് അധിക പരിഗണ കിട്ടുമെന്നതും സിപിഐയ്ക്ക് വ്യക്തമാണ്.\nജോസ് കെ.മാണി മന്ത്രി സഭിയില് എത്തരുതെന്ന് സിപിഐ ആഗ്രഹിച്ചു എന്നത് സുവ്യക്തമായ കാര്യമാണ്. ഈ അസ്വാരസ്യങ്ങളുടെ ബാക്കി പത്രം തന്നെയാണ് ഇപ്പോള് സിപിഐ പുറത്തു വിട്ടിരിക്കുന്ന തെരഞ്ഞെടുപ്പ് അവലോകന റിപ്പോര്‍ട്ടില് കാണുന്നത്. പരാജയത്തില് മാത്രമാണ് കേരളാ കോണ്‍ഗ്രസിന് പങ്കുള്ളതെന്ന് പറയാതെ പറയുകയാണ് സിപിഐ.\nഎന്നാല് മധ്യകേരളത്തില് ശക്തി തെളിയിച്ച് സിപിഎമ്മിന്റെ മനസ്സില് കയറികൂടിയ ജോസ് കെ. മാണി കേഡര് രീതിയില് തന്നെയാണ് വിമര്‍ശനങ്ങളെ നേരിടുന്നത്. സിപിഐയുടെ വിമര്‍ശനങ്ങള് കേരളകോണ്‍ഗ്രസ് ഉന്നതാധികാര സമിതി ബാലിശമെന്നു പറഞ്ഞ് തള്ളുകയും ചെയ്തു . ഇതിന് പുറമേ മുന്നണി നേതൃത്വത്തിന് സിപിഐയുടെ നിലപാടുകള്‍ക്കെതിരെ പരാതി നല്‍കാന് ഒരുങ്ങുകയാണ് ജോസ് .കെ മാണി.\nരണ്ടാം സ്ഥാനം നഷ്ടടപ്പെടുമോ എന്നുള്ള പേടിയാണ് സിപിഐയ്‌ക്കെന്നും മറുചേരിയിലുള്ളവരെപ്പോലെയാണ് സിപിഐയുടെ സമീപനമെന്നുമാണ് ജോസ് കെ. മാണിയുടെ വിമര്‍ശനം.


ഹൈക്കമാന്‍ഡ് ഇടപെട്ട് അഴിച്ചുപണി നടത്തണം • Suprabhaatham\nഹൈക്കമാന്‍ഡ് ഇടപെട്ട് അഴിച്ചുപണി നടത്തണം\nഅഡ്വ ജോസ് കുറ്റിയാനി സേവ് കോണ്‍ഗ്രസ് ഫോറം ചെയര്‍മാന്\nMay 24, 2016 | 10:30 pm IST\nകേരളത്തിലെ പഴയ കോണ്‍ഗ്രസ് നേതാക്കളിലൊരാളായ ഞാന് ഹൃദയവേദനയോടെയാണ് ഈ കത്ത് മെയില് ചെയ്യുന്നത്. തെരഞ്ഞെടുപ്പിലെ കോണ്‍ഗ്രസിന്റെ നാണംകെട്ട പരാജയം കോണ്‍ഗ്രസിന്റെ ഇപ്പോഴത്തെ നേതാക്കളുടെ അതിരുകവിഞ്ഞ വീഴ്ചകൊണ്ടുണ്ടായതാണ്. അഴിമതി സാര്‍വത്രികമായി. ഗ്രൂപ്പടിസ്ഥാനത്തിലുള്ള പ്രവര്‍ത്തനംമൂലം ജനങ്ങള്‍ക്കു പാര്‍ട്ടിയിലുള്ള വിശ്വാസവും ആദരവും നഷ്ടമായി.\nഓരോ നേതാവും സ്വാര്‍ഥനും അത്യാഗ്രഹിയുമായി മാറുകയും സംസ്ഥാനത്തിന്റെ പൊതുസ്വത്തുവരെ വിറ്റു പണമുണ്ടാക്കാന് ശ്രമിക്കുകയും ചെയ്തു. ഇന്നലത്തെ കെ.പി.സി.സി നിര്‍വാഹകസമിതി യോഗം ചടങ്ങു പരിണമിച്ചു. ഇലക്ഷന് പരാജയത്തെക്കുറിച്ചു സംസാരിക്കാന് അംഗങ്ങളെ അനുവദിക്കാതിരിക്കുന്നതിനു ഉമ്മന്‍ചാണ്ടി, വി.എം സുധീരന്, രമേശ് ചെന്നിത്തല എന്നിവര് യോഗത്തിനു മുമ്പേ തീരുമാനമെടുത്തിരുന്നു.\nഇതില് പ്രതിഷേധിച്ചു ഷാനിമോള് ഉസ്മാന്, ബിന്ദുകൃഷ്ണ എന്നിവര് യോഗത്തില്‍നിന്ന് ഇറങ്ങിപ്പോയി. ഹൈക്കമാന്‍ഡ് ഇടപെട്ടു നടപടിയെടുക്കേണ്ടത് അത്യാവശ്യമാണ്. സി.പി.എം കേന്ദ്രനേതൃത്വം കേരളക്കാനടപടികളെ മാതൃകയാക്കാവുന്നതാണ്. ഗ്രൂപ്പിസത്തിനെതിരേ ഇടപെട്ട് തെരഞ്ഞെടുപ്പിനെ ഒറ്റക്കെട്ടായി നേരിടാനും മുഖ്യമന്ത്രിയെ അഭിപ്രായ ഐക്യത്തോടെ തെരഞ്ഞെടുക്കാനും അവര്‍ക്കായി. കോണ്‍ഗ്രസിന്റെ മുതിര്‍ന്ന പല നേതാക്കള്‍ക്കെതിരേ ഉയര്‍ന്ന അഴിമതിയാരോപണങ്ങ അന്വേഷണം നടത്തി നടപടിയെടുക്കാത്തപക്ഷം അഴിമതിയെ ഹൈക്കമാന്‍ഡും അംഗീകരിക്കുകയാണെന്നു ജനങ്ങള് ധരിക്കാനിടവരും.\nസോളാര് വിവാദത്തെക്കുറിച്ച് പഠിക്കാന്‍കൂടി സോണിയാജി കുറച്ചു സമയം ചെലവഴിക്കണമെന്നു ഞാനഭ്യര്‍ഥിക്കുന്നു. സോളാര് വിവാദ അന്വേഷണ കമ്മിഷന് ഇതുവരെ 130 ല് പരം സാക്ഷികളെ വിസ്തരിച്ചു കഴിഞ്ഞു. ഉമ്മന്‍ചാണ്ടിയുള്‍പ്പെടെയുള്ള ഒരുനിര കോണ്‍ഗ്രസ് നേതാക്കളും മുഖ്യമന്ത്രിയുടെ ഓഫിസും വിവാദത്തില് കുറ്റകരമായി ഉള്‍പ്പെട്ടിട്ടുണ്ടെന്നു തെളിഞ്ഞു കഴിഞ്ഞിട്ടുണ്ട്. കമ്മിഷന് റിപ്പോര്‍ട്ട് വരുന്നതിനു മുമ്പുതന്നെ ഹൈക്കമാന്റ് വിശദമായ പഠനം നടത്തി കുറ്റകരമായ കോണ്‍ഗ്രസ് നേതാക്കള്‍ക്കെതിരെ നടപടി എടുക്കാത്തപക്ഷം പാര്‍ട്ടിക്കു മുഖം നഷ്ടപ്പെടും.


M.karunadnidhi passes away | എം. കരുണാനിധി വിട വാങ്ങി; അന്ത്യം വാർദ്ധക്യസഹജമായ അസുഖങ്ങളോടെ ചെന്നൈ കാവേരി ആശുപത്രിയിൽ ചികിത്സയിൽ കഴിയവേ വൈകീട്ട് 6.10 മണിയോടെ; ദ്രാവിഡ രാഷ്ട്രീയത്തിലെ കുലപതി ഓർമയാകുന്നത് ഡിഎംകെ തലപ്പത്ത് അരനൂറ്റാണ്ട് പൂർത്തിയാക്കിയ ശേഷം; നഷ്ടമാകുന്നത് ഓരോ ചുവടിലും പോരാടി നേടിയ കൂർമബുദ്ധിയായ രാഷ്ട്രീയ തന്ത്രജ്ഞനെ; ഭാഷയെ ആയുധമാക്കിയ പ്രതിഭാശാലി എന്നും തമിഴ് മനസിൽ രാഷ്ട്രീയത്തെ കലയാക്കി മാറ്റിയ കലൈഞ്ജർ - MarunadanMalayali.com\nAugust 07, 2018 | 06:44 PM IST | Permalink\nചെന്നൈ: ദ്രാവിഡ രാഷ്ട്രീയത്തിന്റെ ദിവ്യ തേജസ്സായിരുന്ന നേതാവ് കലൈഞ്ജർ എം. കരുണാനിധി(95) ഇനി ഓർമ്മ. പ്രായാധിക്യം മൂലമുള്ള അവശതകളിലിരിക്കുകയായിരുന്നു ദ്രാവിഡ രാഷ്ട്രീയത്തിലെ അതികയനായിരുന്ന കരുണാനിധിയുടെ അന്ത്യം സംഭവിച്ചത്. രക്ത സമ്മർദ്ദം താഴ്ന്നത് മൂലം കരുണാനിധിയെ ഒരാഴ്‌ച്ചയായി കാവേരി ആശുപത്രിയിൽ പ്രവേശിപ്പിച്ചിരിക്കയായിരുന്നു. വൈകീട്ട് 6.10ടെയായിരുന്നു അദ്ദേഹത്തിന്റെ അന്ത്യം സംഭവിച്ചത്. നേരത്തെ ഇന്ന് പുറത്തിറങ്ങിയ മെഡിക്കൽ ബുള്ളറ്റിനിലും കരുണാനിധിയുടെ ആരോഗ്യനില അതീവ ഗുരുതരമായിരുന്നു എന്ന വാർത്ത പുറത്തുവന്നിരുന്നു.\nഡിഎംകെ അധ്യക്ഷനായി തിരഞ്ഞെടുക്കപ്പെട്ട് അര നൂറ്റാണ്ട് തികഞ്ഞ ശേഷമാണ് അദ്ദേഹത്തിന്റെ അന്ത്യം സംഭിവിച്ചത്. ഗുരുതരാവസ്ഥയിൽ ആശുപത്രിയിൽ പ്രവേശിക്കപ്പെട്ട അദ്ദേഹത്തെ സന്ദർശിക്കാനായി വിവിധ രാഷ്ട്രീയ നേതാക്കൾ ചെന്നൈയിലെ ആശുപത്രിയിൽ എത്തിയിരുന്നു. ഉപരാഷ്ട്രപതി വെങ്കയ്യ നായിഡു, കോൺഗ്രസ് അധ്യക്ഷൻ രാഹുൽ ഗാന്ധി, കേന്ദ്രമന്ത്രി നിതിൻ ഗഡ്കരി തുടങ്ങിയ രാഷ്ട്രീയനേതാക്കളാണ് അദ്ദേഹത്തെ കാണാനെത്തിയത്. 1969 ജൂലൈ 27നാണ് അദ്ദേഹം ഡിഎംകെയുടെ തലപ്പത്തേക്ക് തിരഞ്ഞെടുക്കപ്പെട്ടത്. വളരെ അപൂർവമായാണ് ഇത്രയും കാലം ഒരാൾ തന്നെ മുഖ്യമായൊരു പാർട്ടിയുടെ തലപ്പത്തിരിക്കുന്നത്.\nനാഗപട്ടണം ജില്ലയിൽ മുത്തുവേലുവിന്റെയും അഞ്ചുവിന്റെയും മകനായി 1924 ജൂൺ മൂന്നിന് ജനിച്ചു. ദക്ഷിണാമൂർത്തിയെന്നാണ് യഥാർത്ഥ പേര്. സ്‌കൂൾ കാലഘട്ടം മുതലേ നാടകം,ഗാനരചന, സാഹിത്യം എന്നിവയിൽ ഏറെ തൽപരനായിരുന്നു അദ്ദേഹം. 14ാം വയസ്സിൽ സ്പീക്കർ അഴഗിരി സാമിയുടെ വാക്കുകളിൽ നിന്നും പ്രചോദനമുൾക്കൊണ്ടാണ് കരുണാനിധി പൊതു പ്രവർത്തനത്തിൽ എത്തുന്നത്. സർവ വിദ്യാർത്ഥി ക്ലബ് എന്ന പേരിൽ രൂപപ്പെട്ട സംഘടനയാണ് ദ്രാവിഡ പ്രസ്ഥാനത്തിന്റെ വിദ്യാർത്ഥി സംഘടന.\nമറ്റ് അംഗങ്ങൾക്കൊപ്പം കരുണാനിധിയും പ്രസ്ഥാനത്തിന്റെ സജീവ പ്രവർത്തകനായി. 1953ൽ കല്ലഗുഡി എന്ന സ്ഥലത്തിന് ഡാൽമിയ പുരം എന്ന പേരിടാനുള്ള ശ്രമമുണ്ടായപ്പോൾ അതിനെതിരെ ശക്തമായി കരുണാനിധി പ്രതികരിച്ചിരുന്നു. ഡാൽമിയ സിമന്റ് കമ്പനി ഈ ഭാഗത്ത് പ്ലാന്റ് നിർമ്മിക്കുന്നതുമായി ബന്ധപ്പെട്ടായിരുന്നു പേര് മാറ്റാനുള്ള നീക്കം. ഇതിനിടെ കരുണാനിധിയുടെ നേതൃത്വത്തിൽ ട്രെയിൻ തടഞ്ഞ സംഭവം വരെയുണ്ടായി. കമ്പനിക്കെതിരെ നടന്ന ശക്തമായ പ്രക്ഷോഭത്തിൽ പൊലീസുമായി ഏറ്റുമുട്ടലുണ്ടാകുകയും രണ്ട് പേർ മരിക്കുകയും ചെയ്തിരുന്നു. ഇതേ തുടർന്ന് കരുണാനിധി അറസ്റ്റിലായിരുന്നു.\nസിനിമയെ നെഞ്ചോട് ചേർത്ത കരുണാനിധി\nതമിഴ് സിനിമാ രംഗത്തും മായാത്ത വ്യക്തി മുദ്ര പതിപ്പിച്ചയാളാണ് കരുണാനിധി. പരാശക്തിയെന്ന ചിത്രത്തിലൂടെയാണ് കരുണാനിധി സിനിമയിൽ തന്റെ കന്നിയംഗം കുറിക്കുന്നത്. ദ്രാവിഡ രാഷ്ടീയത്തെ തമിഴ് മക്കളിലേക്ക് എത്തിച്ച ചിത്രവും തമിഴ് സിനിമാ ലോകത്തിന് ഏറെ മാറ്റം സൃഷ്ടിച്ച ചിത്രവും കൂടിയായിരുന്നു പരാശക്തി. തമിഴ് സിനിമയിലെ മികവിന്റെ പര്യായമായ ശിവാജി ഗണേശനേയും എസ്.എസ് രാജേന്ദ്രനേയും സിനിമയിലെത്തിച്ചത് കരുണാനിധിയാണ്. ആദ്യം സിനിമയ്ക്ക് വിലക്ക് വന്നെങ്കിലും 1952ൽ സിനിമ റിലീസ് ചെയ്തു.\nഅന്നത്തെ കാലത്ത് ഏറ്റവും കൂടുതൽ കലക്ഷൻ നേടിയ ചിത്രമായിരുന്നു അത്. തമിഴ് സാഹിത്യത്തിനും ഏറെ സംഭാവനകൾ നൽകിയ വ്യക്തിത്വമാണ് കരുണാനിധി. തോൽക്കാപ്പിയ പൂങ്കാ, പൂംപുകാർ തുടങ്ങി തമിഴകം ഏറ്റവാങ്ങിയ കവിതകളും ഇദ്ദേഹം എഴുതിയിരുന്നു. തിരുക്കുറലിനെക്കുറിച്ചെഴിുതിയ കുറലോവിയം ഏറെ ശ്രദ്ധികക്പ്പെട്ട രചനകളിലൊന്നാണ്. സങ്ക തമിഴ്, തിരുക്കുറൽ ഉറൈ, പൊന്നാർ സർക്കാർ, റോമാപുരി പാണ്ഡ്യൻ, തെൻപാണ്ടി സിങ്കം, വെള്ളിക്കിഴമെയ്, നെഞ്ചുക്ക് നീതി, ഇനിയവൈ ഇരുപത്, കുറലോവിയം തുടങ്ങിയ പുസ്തകങ്ങളും അദ്ദേഹം രചിച്ചു. മണിമകുടം, ഒരേ രക്തം, പളനിയപ്പൻ, തൂക്കുമേടൈ, കഗിതാപ്പൂ, നാനേ അരിവാളി, വെള്ളിക്കിഴമൈ, ഉദയ സൂര്യൻ, സിലപ്പതികാരം തുടങ്ങിയവയും അദ്ദേഹത്തിന്റെ പ്രധാന നാടകങ്ങളാണ്.\n1957ലെ തിരഞ്ഞെടുപ്പിൽ കുലിത്തലൈ എന്ന സ്ഥലത്ത് വിജയം നേടിയാണ് കരുണാനിധി തമിഴ് രാഷ്ട്രീയത്തിലേക്ക് കാലു വച്ചത്. 1961ൽ ഡിഎംകെ ട്രഷററും 1962ൽ പ്രതിപക്ഷ ഉപനേതാവുമായി. 1967ൽ ഡിഎംകെ അധികാരത്തിലെത്തിയപ്പോൾ പൊതുമരാമത്ത് മന്ത്രിയായി. 1969ൽ അണ്ണാദുരൈ മരണപ്പെട്ടപ്പോൾ തമിഴ്‌നാട് മുഖ്യമന്ത്രിയായി. 1980കളിൽ കരുണാനിഝി മന്ത്രിസഭയെ കേന്ദ്ര സർക്കാർ പിരിച്ചു വിട്ട സംഭവവുമുണ്ടായി. ജയലളിതയുടെ എഐഎഡിഎംകെയോട് 2001ൽ കരുണാനിധി തോറ്റിരുന്നു. എന്നാൽ 2006ലെ തിരഞ്ഞെടുര്രിൽ ജയലളിതയെ തോൽപിച്ച് കരുണാനിധി വീണ്ടും അധികാരത്തിലെത്തി. 1957 മുതൽ 2016 വരെയുള്ള തിരഞ്ഞെടുപ്പുകളിലൂടെ 13 തവണയാണ് അദ്ദേഹം തമിഴ്‌നാട് നിയമസഭാ തിരഞ്ഞെടുപ്പിൽ വിജയിച്ചത്.\nരാഷ്ട്രീയ പ്രവേശന കാലം മുതൽ കരുണാനിധി എടുത്തിരുന്ന നിലപാട് എന്നും ഓർമ്മിക്കപ്പെട്ട ഒന്നാണ്. അധികാര രാഷ്ട്രീയത്തിലിറങ്ങുന്നതുമായി ബന്ധപ്പെട്ട് പെരിയോറും പ്രിയ ശിഷ്യൻ അണ്ണാദുരൈയും വഴിമാറിയപ്പോൾ കരുണാനിധി അണ്ണാദുരൈയ്ക്കൊപ്പം ഉറച്ചുനിൽക്കുകയാണുണ്ടായത്. സാമൂഹികനീതിയും പ്രാദേശിക വാദവുമുയർത്തി ഡിഎംകെ തമിഴക രാഷ്ട്രീയത്തിൽ കാലുറപ്പിച്ചപ്പോൾ അതിന്റെ ആദർശമുഖം അണ്ണാദുരൈയും തന്ത്രങ്ങളുടെ തലപ്പത്ത് കരുണാനിധിയുമായിരുന്നു. സംസ്ഥാനത്തു പാർട്ടി അധികാരത്തിലെത്തി രണ്ടു വർഷത്തിനു ശേഷം, 1969ൽ അണ്ണാദുരൈ ജീവിതത്തിൽ വിടവാങ്ങിയപ്പോൾ പിൻഗാമിയാകാനുള്ള മൽസരത്തിൽ നെടുഞ്ചെഴിയനുൾപ്പെടെയുള്ള പ്രമുഖരുണ്ടായിരുന്നു.\nഎംജിആറിന്റെ കൂടി പിന്തുണയോടെയാണ് മുഖ്യമന്ത്രി പദത്തിലേക്കു കരുണാനിധി നടന്നുകയറിയത്. തൊട്ടുപിന്നാലെ, 1969 ഡിഎംകെയുടെ ആദ്യ പ്രസിഡന്റായി അവരോധിതനായി. പെരിയോർ രാമസാമിയോടുള്ള ആദരസൂചകമായി അണ്ണാദുരൈ പ്രസിഡന്റ് സ്ഥാനം ഒഴിച്ചിട്ടിരിക്കുകയായിരുന്നു. 1969 മുതൽ അഞ്ചുതവണ മുഖ്യമന്ത്രിയായ കരുണാനിധി വിജയങ്ങളും പരാജയങ്ങളും ഒരുപോലെ കണ്ടു. പഴയ സുഹൃത്ത് എംജിആർ അണ്ണാഡിഎംകെ രൂപീകരിച്ചതിനു പിന്നാലെ 10 വർഷം അധികാരത്തിൽ നിന്നും പുറത്തായി.\nഎങ്കിലും പാർട്ടിയെ ശക്തിയോടെ സ്വന്തം കീഴിൽ നിർത്താൻ കരുണാനിധിക്ക് കഴിഞ്ഞു. എംജിആറിനു ശേഷം ജയലളിത വന്നപ്പോഴും ഡിഎംകെ തലപ്പത്തു തലയെടുപ്പോടെ കരുണാനിധിയുണ്ടായിരുന്നു. രണ്ടു വർഷം മുൻപ്, 2016 അവസാനം ആരോഗ്യകാരണങ്ങളാൽ സജീവ രാഷ്ട്രീയത്തിൽനിന്നു പിന്മാറുന്നതുവരെ ഡിഎംകെയുടെ അവസാന വാക്ക് കലൈജ്ഞറുടേതായിരുന്നു. അഴിമതിയും കുടുംബ രാഷ്ട്രീയവുമൊക്കെ പ്രതിച്ഛായയിൽ കരിനിഴൽ വീഴ്‌ത്തിയെങ്കിലും തമിഴ് മനസ്സിൽ കരുണാനിധി ഇപ്പോഴും രാഷ്ട്രീയത്തെ കലയാക്കി മാറ്റിയ കലൈജ്ഞർ തന്നെ.


ബിജെപി സര്‍ക്കാര് ആരുടെയും മതവിശ്വാസത്തെ നിന്ദിച്ചിട്ടില്ല; ഇന്ത്യന് ഭരണഘടന പിന്തുടരുക മാത്രമാണ് ചെയ്തതെന്ന് നരേന്ദ്ര മോഡി - BIGNEWSLIVE | Latest Malayalam News\nബിജെപി സര്‍ക്കാര് ആരുടെയും മതവിശ്വാസത്തെ നിന്ദിച്ചിട്ടില്ലെന്നും ഇന്ത്യന് ഭരണഘടന പിന്തുടരുക മാത്രമാണ് ചെയ്തതെന്നും മോഡി കൂട്ടിച്ചേര്‍ത്തു.\nലഖ്നൗ: സൗദിയില് വിവിധ കാരണത്താല് ജയിലിലായിരുന്ന 850 ഇന്ത്യക്കാരെ മോചിപ്പിക്കാന് താന് സൗദി കിരീടാവകാശി മുഹമ്മദ് ബിന് സല്‍മാന് രാജകുമാരനോട് അഭ്യര്‍ഥിച്ചിരുന്നതായി പ്രധാനമന്ത്രി നരേന്ദ്രമോഡി. ഉത്തര്‍പ്രദേശിലെ ബദോഹിയില് ബിജെപി തെരഞ്ഞെടുപ്പ് പ്രചാരണ റാലിയില് സംസാരിക്കുകയായിരുന്നു മോഡി.\nസൗദി കിരീടാവകാശിയുടെ ഇന്ത്യന് സന്ദര്‍ശനത്തിനിടെയാണ് ഇക്കാര്യം അഭ്യര്‍ഥിച്ചതെന്നും അദ്ദേഹം പറഞ്ഞു. ബിജെപി സര്‍ക്കാര് ആരുടെയും മതവിശ്വാസത്തെ നിന്ദിച്ചിട്ടില്ലെന്നും ഇന്ത്യന് ഭരണഘടന പിന്തുടരുക മാത്രമാണ് ചെയ്തതെന്നും മോഡി കൂട്ടിച്ചേര്‍ത്തു.\nസ്ത്രീക്കും പുരുഷനും തുല്യഅവകാശങ്ങള് നല്‍കുന്നതാണ് ഭരണഘടനയെന്നും അനേകം രാജ്യങ്ങളില് മുത്തലാഖിന് അനുമതിയില്ല. മുസ്ലീം സ്ത്രീകള്‍ക്കുള്ള അതേ അവകാശം രാജ്യത്തു കൊണ്ടുവരികയാണ് തന്റെ സര്‍ക്കാര് ചെയ്തത്- മോഡി വ്യക്തമാക്കി. ബിജെപിക്ക് മാത്രമേ രാജ്യത്തെ സേവിക്കാനാവൂ. ഒരു ഭീകരാക്രമണം ഉണ്ടായാലും സൈനികരുടെ മൃതദേഹം ദേശീയപതാകയില് പൊതിഞ്ഞ് തിരികെ വീട്ടിലെത്തുമ്പോളും രാജ്യം ദു:ഖിക്കും. പക്ഷേ അതിന് പ്രതികാരമായി മിന്നലാക്രമണം നടത്തുമ്പോള് രാജ്യത്തെ ജനങ്ങള്‍ക്ക് അഭിമാനം തോന്നുമെന്നും പ്രധാനമന്ത്രി പറഞ്ഞു.\nമഹാരാഷ്ട്രയില് ഉണ്ടായ മാവോയിസ്റ്റ് ആക്രമണത്തെ അപലപിച്ച് പ്രധാനമന്ത്രി\nപെരുമാറ്റചട്ടം ലംഘിച്ചതിന് മോഡിക്കും അമിത്ഷായ്ക്കുമെതിരെ നടപടിയില്ല; തെരഞ്ഞെടുപ്പ് കമ്മീഷനെതിരെ കോണ്‍ഗ്രസ് സുപ്രീംകോടതിയില്\nമോഡിയും അമിത് ഷായും വോട്ട് രേഖപ്പെടുത്തി; ‘എല്ലാവരും വിവേകപൂര്‍വ്വം വേണം വോട്ട് ചെയ്യാന്’! കര്‍ത്തവ്യം നിറവേറ്റിയതില് സന്തോഷമുണ്ടെന്ന് പ്രധാനമന്ത്രി\nസ്വര്‍ണ്ണക്കരണ്ടിയുമായി ജനിക്കുന്നവര്‍ക്ക് ചായ കുടിക്കാന് മാത്രമേ അറിയു, ഉണ്ടാക്കാന് അറിയില്ല; രാഹുലിനെതിരെ മോഡി\nപ്രധാനമന്ത്രി നരേന്ദ്ര മോഡി ഏപ്രില് 26 ന് വാരണാസിയില് നാമനിര്‍ദ്ദേശ പത്രിക സമര്‍പ്പിക്കും\nഷെയിന് നിഗത്തിന്റെ പുതിയ ചിത്രം 'വെയില്'; ചിത്രീകരണം ഉടന് ആരംഭിക്കും\nകോഴിക്കോട് നിപ്പാ വൈറസിനെ അതിജീവിച്ചത് മൂന്നുപേര് കൂടി! റിപ്പോര്‍ട്ട് പുറത്തുവിട്ട് അമേരിക്കന് ജേണല്\nപഴം കൊണ്ട് ഒരു കിടിലന് നാലുമണി പലഹാരം ഉണ്ടാക്കാം..! സ്വാദിഷ്ടമായ പഴം ദോശ റെഡി\nമോഡിയെ രാഷ്ട്രപിതാവെന്ന് വിളിച്ച് മഹാരാഷ്ട്ര മുഖ്യമന്ത്രിയുടെ ഭാര്യ; ജന്മദിനാശംസ നേർന്ന ട്വീറ്റിനെതിരെ രോഷം പുകയുന്നു


'ജനങ്ങളെ അവഹേളിക്കുന്നതിന് തുല്യം'; ഗവര്‍ണര്‍ക്കെതിരെ ഉമ്മന്‍ചാണ്ടി | Oommen Chandy against kerala governor on governor kerala government controversy\n'ജനങ്ങളെ അവഹേളിക്കുന്നതിന് തുല്യം'; ഗവര്‍ണര്‍ക്കെതിരെ ഉമ്മന്‍ചാണ്ടി\nThiruvananthapuram, First Published 21, Jan 2020, 5:26 PM\nജനങ്ങൾ തെരഞ്ഞെടുത്ത സർക്കാരിനെ നിയന്ത്രിക്കുവാനോ മൂക്കുകയറിടുവാനുമുള്ള ഒരു നീക്കവും അംഗീകരിക്കുവാൻ സാധിക്കില്ല. പൗരത്വ ഭേദഗതി നിയമത്തിനെതിരെ കേരള സർക്കാർ സുപ്രീം കോടതിയിൽ ഹർജി സമർപ്പിക്കാൻ തീരുമാനിച്ചത് നിയമപരമായി തന്നെ പ്രശ്നപരിഹാരത്തിനായുള്ള ശ്രമത്തിന്റെ ഭാഗമാണ്\nതിരുവനന്തപുരം: പൗരത്വ നിയമ ഭേദഗതിക്കെതിരെ സുപ്രീംകോടതിയെ സമീപിച്ച സംസ്ഥാന സര്‍ക്കാരിന്‍റെ നടപടിയിൽ ഇടഞ്ഞു നില്‍ക്കുന്ന ഗവര്‍ണര് ആരിഫ് മുഹമ്മദ് ഖാനെതിരെ വിമര്‍ശനവുമായി മുന് മുഖ്യമന്ത്രി ഉമ്മന്‍ചാണ്ടി. ഭരണഘടനപരമായി ഗവർണർ പദവിക്കുള്ള പരിമിതികൾ മനസിലാക്കി പ്രവർത്തിക്കുവാൻ കേരള ഗവർണർ തയാറാകണമെന്ന് ഉമ്മന്‍ചാണ്ടി ആവശ്യപ്പെട്ടു.\nജനങ്ങൾ തെരഞ്ഞെടുത്ത സർക്കാരിനെ നിയന്ത്രിക്കുവാനോ മൂക്കുകയറിടുവാനുമുള്ള ഒരു നീക്കവും അംഗീകരിക്കുവാൻ സാധിക്കില്ല. പൗരത്വ ഭേദഗതി നിയമത്തിനെതിരെ കേരള സർക്കാർ സുപ്രീം കോടതിയിൽ ഹർജി സമർപ്പിക്കാൻ തീരുമാനിച്ചത് നിയമപരമായി തന്നെ പ്രശ്നപരിഹാരത്തിനായുള്ള ശ്രമത്തിന്റെ ഭാഗമാണ്. നിയമസഭാ ഏകകണ്ഠമായി പാസാക്കിയ പ്രമേയത്തിനും കേരളത്തിന്റെ പൊതുവികാരത്തിനും അനുയോജ്യമായ തുടർ നടപടിയാണത്.\nചട്ടങ്ങൾ പ്രകാരം തീരുമാനം ഗവർണറെ അറിയിച്ചോ ഇല്ലയോയെന്നത് സർക്കാർ വിശദീകരിക്കേണ്ട സാങ്കേതിക പ്രശ്നം മാത്രമാണ്. അതിന്റെ പേരിൽ ഗവർണർ നടത്തുന്ന വിവാദ പരാമർശങ്ങൾ സംസ്ഥാനത്തെ ജനങ്ങളെ അവഹേളിക്കുന്നതിന് തുല്യമാണ്. ഇന്ത്യൻ ജനാധിപത്യ ഭരണക്രമത്തിൽ ഗവർണർമാർ സ്വീകരിക്കേണ്ട മര്യാദകളും മിതത്വവും ഉണ്ട്. അത് മറികടന്നാണ് ഗവർണറുടെ പ്രതികരണങ്ങൾ. അതുകൊണ്ട് പരസ്യമായ വിവാദങ്ങൾ ഒഴിവാക്കി നാടിന്റെ പ്രവർത്തനങ്ങൾക്കായി ഗവർണർ സർക്കാരുമായി സഹകരിച്ച് മുന്നോട്ടുപോകാൻ തയ്യാറാകണമെന്ന് അഭ്യർത്ഥിക്കുന്നതായും ഉമ്മന്‍ചാണ്ടി പറഞ്ഞു.\nനേരത്തെ, ഗവര്‍ണര് ആരിഫ് മുഹമ്മദ് ഖാനും സംസ്ഥാന സര്‍ക്കാരും തമ്മിൽ നിലനിൽക്കുന്ന തര്‍ക്കത്തിൽ നിലപാട് വ്യക്തമാക്കി മുൻ ഗവര്‍ണര് പി സദാശിവം രംഗത്ത് വന്നിരുന്നു. കേന്ദ്ര നിയമത്തിനെതിരെ കോടതിയെ സമീപിപ്പിക്കുമ്പോൾ സര്‍ക്കാര് ഗവര്‍ണറുടെ അനുമതി വാങ്ങേണ്ട കാര്യമില്ല. പക്ഷെ മര്യാദയുടെ ഭാഗമായി വിവരങ്ങൾ പരസ്പരം അറിയിക്കുകയും ചര്‍ച്ച ചെയ്യാറും ഉണ്ടെന്ന് പി സദാശിവം വിശദീകരിച്ചു.\nസംസ്ഥാനത്തിന്‍റെ അധിപനാണ് ഗവര്‍ണര് .ആ നിലയിൽ എല്ലാ കാര്യങ്ങളും ഗവര്‍ണറെ അറിയിക്കാറുണ്ട്. നിയമമന്ത്രിയോ ചീഫ് സെക്രട്ടറിയോ ആണ് വിവരങ്ങൾ അറിയിക്കാറുള്ളത്. കേരള ഗവര്‍ണറായിരുന്ന കാലത്ത് അങ്ങനെയായിരുന്നു കാര്യങ്ങൾ പോയിരുന്നതെന്നും പി സദാശിവം പറഞ്ഞു.\nപൗരത്വ നിയമ ഭേദഗതിക്കെതിരെ സുപ്രീംകോടതിയെ സമീപിച്ച സംസ്ഥാന സര്‍ക്കാരിന്‍റെ നടപടിക്കെതിരെ കടുത്ത വിമര്‍ശനമാണ് ഗവര്‍ണര് ആരിഫ് മുഹമ്മദ് ഖാന്‍റെ ഭാഗത്ത് നിന്ന് ഉണ്ടായത്. കോടതിയെ സമീപിക്കാനിടയായ സാഹചര്യത്തെ കുറിച്ച് വിശദീകരണം നൽകണമെന്ന് സര്‍ക്കാരിനോട് ഗവര്‍ണര് ആവശ്യപ്പെടുകയും ചീഫ് സെക്രട്ടറി രാജ്ഭവനിലെത്തി വിശദീകരിക്കുകയും ചെയ്തിരുന്നു.\nLast Updated 21, Jan 2020, 5:26 PM\nOommen Chandy against kerala governor\ngovernor kerala government controversy\nkerala governor against goverment


ഇനി ടിം കുക്ക് അല്ല; ടിം ആപ്പിള്! ട്രംപിന്റെ മണ്ടത്തരത്തിന് ചുട്ടമറുപടി നല്‍കി ആപ്പിള് സിഇഒ - BIGNEWSLIVE | Latest Malayalam News\nഇനി ടിം കുക്ക് അല്ല; ടിം ആപ്പിള്! ട്രംപിന്റെ മണ്ടത്തരത്തിന് ചുട്ടമറുപടി നല്‍കി ആപ്പിള് സിഇഒ\nin Corporate World, Technology, World News\nവാഷിങ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപിന് സംഭവിച്ച മണ്ടത്തരത്തിന് മറുപടി നല്‍കി സോഷ്യല്‍മീഡിയയില് ചിരി പടര്‍ത്തിയിരിക്കുകയാണ് ആപ്പിള് സിഇഒ ടിം കുക്ക്. ട്വിറ്ററില് സ്വന്തം പേര് മാറ്റി ടിം ആപ്പിള് എന്നാക്കിയാണ് ആപ്പിള് മേധാവിയുടെ പുതിയ നടപടി. ടിം എന്ന പേരിന് ശേഷം ആപ്പിളിന്റെ ചിത്രമാണ് പേരുമാറ്റത്തിനായി കുക്ക് ഉപയോഗിച്ചിരിക്കുന്നത്.\nകഴിഞ്ഞ ദിവസം നടന്ന അമേരിക്കന് വര്‍ക്ക്‌ഫോഴ്‌സ് പോളിസി ഉപദേശക സമിതി യോഗത്തില് പ്രസിഡന്റ് ട്രംപ് ടിം കുക്കിനെ ടിം ആപ്പിള് എന്ന് തെറ്റായി സംബോധന ചെയ്തിരുന്നു. ഇതിന് പിന്നാലെയാണ് ട്വിറ്ററിലെ ടിം കുക്കിന്റെ പേര് മാറ്റം. ട്രംപിനുള്ള മറുപടിയാണ് ഇതെന്നാണ് കോര്‍പ്പറേറ്റ് ലോകത്ത് ഉയരുന്ന സംസാരം.\nലോകത്തെ ഏറ്റവും വലിയ ടെക് കമ്പനികളിലൊന്നായ ആപ്പിളും ട്രംപും തമ്മില് നേരത്തെ ഉപയോക്താക്കളുടെ സ്വകാര്യത സംബന്ധിച്ച വിഷയത്തില് തര്‍ക്കത്തിലായിരുന്നു. അമേരിക്കന് സര്‍ക്കാറിന്റെ പല നിര്‍ദേശങ്ങളും ഉപയോക്താക്കളുടെ സ്വകാര്യത മാനിച്ച് അംഗീകരിക്കാന് ആപ്പിള് തയാറായിരുന്നില്ല.\nTags: apple ceoDonald Trumptim cooktwitter\nഇന്‍സ്റ്റഗ്രാമില് ഫോളോവേഴ്സിന്റെ എണ്ണം 50 മില്യണിലേക്ക്; ട്രംപിനെയും ഒബാമയേയും മറികടന്ന് മോഡി\nഒടുവില് സത്യം പുറത്തുവന്നു, കോവിഡ് ഒരു മാരക രോഗമാണെന്ന് ട്രംപിന് മുന്‍കൂട്ടി അറിയാമായിരുന്നു, എന്നിട്ടും ജനങ്ങളില് നിന്നും മറച്ചുവെച്ചു\nഅവർ പ്രസിഡന്റ് ആയാൽ രാജ്യത്തിന് അപമാനം: ട്രംപ്\nറാഫേല് അഴിമതി; വരും ദിവസങ്ങളില് കേന്ദ്ര സര്‍ക്കാര് കൂടുതല് സമ്മര്‍ദ്ദത്തിലായേക്കും\nഅബുദാബിയില് കാമുകി ആത്മഹത്യ ചെയ്ത സംഭവം; പ്രവാസിയുടെ ശിക്ഷ കാലാവധി കുറച്ചു


2. ഇസ്‌ലാമിക സമൂഹം | Jamaateislami Hind kerala\n(എ) ജമാഅത്തെ ഇസ്ലാമി മുസ്ലിം സമുദായത്തെ ഇസ്ലാമിന്റെ യഥാര്‍ഥവും സമഗ്രവുമായ വിഭാവനയും വൈയക്തികവും സാമൂഹികവുമായ ജീവിതത്തില് അതിന്റെ താല്‍പര്യങ്ങളും യുക്തിഭദ്രമായി ബോധ്യപ്പെടുത്തും. അതിലൂടെ വ്യക്തികള്‍ക്ക് പരലോകത്ത് മറുപടി നല്‍കേണ്ടതുണ്ടെന്ന ബോധവും അല്ലാഹുവിന്റെ പ്രീതിനേടാനുള്ള ത്വരയും പ്രവാചകനോടുള്ള സ്‌നേഹാനുസരണ വികാരവും ഉത്തേജിതമാവണം. മുസ്ലിം സമൂഹവും അതിന്റെ സാമൂഹ്യ വിദ്യാഭ്യാസ സേവനസ്ഥാപനങ്ങളും ഇസ്ലാമിക മൂല്യങ്ങളുടെ ദര്‍പണമാകണം. അവരുടെ ജീവിതം ചിന്താപരവും കര്‍മപരവുമായ ദൂഷ്യങ്ങളില്‍നിന്നും ശിര്‍ക്ക് ബിദ്അത്തുകളുടെ ലാഞ്ചനകളില്‍നിന്നും മോചിതവും ഇസ്ലാമികാധ്യാപനങ്ങള്‍ക്ക് അനുസൃതവുമായിരിക്കണം. അവര് സ്വയം ഉത്തമ സമുദായമാണെന്ന ബോധം ഉള്‍ക്കൊള്ളുകയും ദീനിന്റെ അടിസ്ഥാന കാര്യങ്ങളില് ഐക്യപ്പെട്ട് സത്യസാക്ഷ്യത്തിന്റെ ബാധ്യത നിര്‍വഹിക്കാനും 'ഇഖാമത്തുദീന്' എന്ന ലക്ഷ്യത്തിന്റെ താല്‍പര്യങ്ങള് പൂര്‍ത്തീകരിക്കാനും പ്രാപ്തരാകണം.\n(ബി) മുസ്ലിംകളുടെ കുടുംബസംവിധാനം ഇസ്ലാമികാധ്യാപനങ്ങള്‍ക്കനുസരിച്ച് വാര്‍ത്തെടുക്കാന് ജമാഅത്ത് ശ്രമിക്കും. കുട്ടികളുടെയും യുവാക്കളുടെയും ഇസ്ലാമികശിക്ഷണത്തിനും അവരെ പാശ്ചാത്യ-ബഹുദൈവ സംസ്‌കാരങ്ങളുടെ ദൂഷ്യങ്ങളില് നിന്ന് രക്ഷിക്കാനുമുള്ള സംവിധാനങ്ങളുണ്ടാക്കും. സ്ത്രീകള്‍ക്ക് കടമകളും അവകാശങ്ങളും സംബന്ധിച്ച ശരിയായ ബോധം ഉണ്ടാക്കുകയും സമൂഹത്തില് അവര്‍ക്കുള്ള യഥാര്‍ഥ സ്ഥാനം നേടികൊടുക്കുകയും നന്മയുടെ സ്ഥാപനത്തിലും തിന്മയുടെ വിപാടനത്തിലും അവരുടെ റോള് നിര്‍ണയിച്ചുകൊടുക്കുകയും ചെയ്യും.\nമുസ്‌ലിംകളില് ദീനിവിജ്ഞാനം സാര്‍വത്രികമാക്കുക. ഇസ്‌ലാമിക വിശ്വാസങ്ങളുടെയും നിയമങ്ങളുടെയും സത്യതയെക്കുറിച്ച് അവര്‍ക്ക് ദൃഢബോധ്യമുണ്ടാവുക. പ്രവൃത്തികളിലും ഇബാദത്തുകളിലും ഫര്‍ദുകളുടെയും സുന്നത്തുകളുടെയും പ്രാധാന്യവും മുന്‍ഗണനാക്രമവും തിരിച്ചറിയുക. അനിസ്‌ലാമിക വിഭാവനകളില്‍നിന്ന് മനസ്സ് ശുദ്ധമാവുക.\nമുസ്‌ലിംസമൂഹത്തില് നമസ്‌കാരം നിലനിര്‍ത്താനും സകാത്ത് നിര്‍വഹണത്തിനും മറ്റു നിര്‍ബന്ധ കാര്യങ്ങള്‍ക്കും സംവിധാനമുണ്ടാവുക.\nപരസ്പര സംഘട്ടനങ്ങൡനിന്നും മദ്ഹബീ പക്ഷപാതിത്വ ത്തില്‍നിന്നും മോചിതരായി ഖുര്‍ആനിനും സുന്നത്തിനുമ നുസരിച്ച് ഐക്യപ്പെടുക.\nഇസ്‌ലാമികമായി സംഘടിക്കുന്നതിന്റെ പ്രാധാന്യവും ആവശ്യവും മുസ്‌ലിംകളെ ബോധ്യപ്പെടുത്തുക. അതുമൂലമുണ്ടാകുന്ന അനുഗ്രഹങ്ങളും നേട്ടങ്ങളും തെര്യപ്പെടുത്തുക.\nമുസ്‌ലിം യുവാക്കളുടെ പാശ്ചാത്യസംസ്‌കാരഭ്രമം, ജീവിത ലക്ഷ്യത്തെക്കുറിച്ചുള്ള അജ്ഞത, മതത്തോടുള്ള വിമുഖത തുടങ്ങിയ പ്രവണതകളെ ഇല്ലാതാക്കാന് നിര്‍മാണാത്മകമായ നടപടികള് സ്വീകരിക്കുക.\nപള്ളികള് മുസ്‌ലിംകളുടെ വിദ്യാഭ്യാസത്തിനും തര്‍ബിയത്തിനുമുള്ള കേന്ദ്രങ്ങളാക്കാന് പള്ളിഭാരവാഹികളെയും സമുദായനേതാക്കളെയും പ്രേരിപ്പിക്കുക.\nസമുദായത്തിന്റെ സാമൂഹ്യ വിദ്യാഭ്യാസ സേവന കേന്ദ്രങ്ങള് ഇസ്‌ലാമിക മൂല്യങ്ങള്‍ക്കനുസൃതമാക്കുക. അവിടെ വിശ്വാസ്യത, സത്യസന്ധത, നീതിന്യായം, മാനുഷികമായ ആദരവ്, സംസ്‌കാരം, കൂടിയാലോചന, തത്വങ്ങളും വ്യവസ്ഥകളും പാലിക്കല്, ചിട്ടയോടെയുള്ള പ്രവര്‍ത്തനം തുടങ്ങിയ മൂല്യങ്ങള് പരിഗണിക്കുക.\nവിവാഹബന്ധത്തില് ഇസ്‌ലാമിക മാനദണ്ഡവും, നികാഹില് ഇസ്‌ലാമിക മര്യാദകളും സ്വീകരിക്കുക.സ്ത്രീധനം,ധൂര്‍ത്ത്, ദുര്‍വ്യയംഎന്നിവഒഴിവാക്കുക.കുട്ടികളുടെത്തിലും സംസ്‌കരണത്തിലും ശ്രദ്ധിക്കുക. അനന്തരാവകാശത്തിലെ ശരീഅത്ത് നിയമങ്ങള് മനസ്സിലാക്കുക. സമൂഹത്തില് ഇസ്‌ലമികാധ്യാപനങ്ങളനുസരിച്ച് പ്രവര്‍ത്തിക്കാനുള്ള സംവിധാനമുണ്ടാക്കുക.\nദമ്പതികള് തമ്മിലുള്ള അസ്വാരസ്യങ്ങള് ഒഴിവാക്കാന് വേണ്ട ഇസ്‌ലാമിക നിര്‍ദേശങ്ങള് മുസ്‌ലിംകള്‍ക്ക് അറിവുണ്ടാക്കുക. അതില് അനുരജ്ഞനത്തിന്റെ രീതികള്, വിവാഹമോചനത്തിന്റെ പ്രവാചകാധ്യാപനവും ഖുര്‍ആനിക രീതിയും പഠിപ്പിക്കുക. ഭിന്നിപ്പുകളുണ്ടാവുമ്പോള് ദാറുല് ഖദായില് പരിഹാരം തേടുക.\nതര്‍ക്ക പരിഹാര കമ്മറ്റികളും ശരീഅഃ പഞ്ചായത്തുകളും ദാറുല്‍ഖദായും സ്ഥാപിക്കുക.\nസകാത്തിന്റെ സംഘടിത സമാഹരണത്തിനും വിതരണത്തിനുമുള്ള സംവിധാനത്തിന് മുസ്‌ലിംകളെ സന്നദ്ധമാക്കുക\nകേന്ദ്രതലത്തില് വ്യവസ്ഥാപിത മതപഠനം, അറബി ഭാഷാപഠനം എന്നിവ പൂര്‍ത്തിയാക്കിയവര്‍ക്കും പള്ളി ഇമാമുമാര്‍ക്കും വേണ്ടി രണ്ട് എട്ട്ദിവസ ക്യാമ്പുകള് സംഘടിപ്പിക്കും.\nഓരോ പ്രാദേശിക ജമാഅത്തും യുവാക്കള്‍ക്ക് പ്രത്യേകമായി നിര്‍മാണ, സാംസ്‌കാരിക പരിപാടികള് സംഘടിപ്പിക്കും.\nഹല്‍ഖാതലത്തില് ദീനി മദ്രസ്സകളില് പഠിച്ചവര്‍ക്കായി ചതുര്‍ദിന ക്യാമ്പ് സംഘടിപ്പിക്കും.\nഹല്‍ഖകളിലെ സാധ്യതയനുസരിച്ച് കൗണ്‍സലിംഗ് സെന്ററുകള് സ്ഥാപിക്കും. അത്തരം കേന്ദ്രങ്ങളുടെ നടത്തിപ്പുകാരുടെ പരിശീലനത്തിനായി കേന്ദ്രതലത്തില് ഒരു ട്രെയ്‌നിംഗ് ക്യാമ്പ് സംഘടിപ്പിക്കും.\nസാമുദായിക ഐക്യത്തിനായി ആള് ഇന്ത്യാ കാമ്പയിന്‍നടത്തും.\nപള്ളികളുടെയും മഹല്ലുകളുടെയും ശാക്തീകരണത്തിന് മുഖ്യപരിഗണന നല്‍കും. മസ്ജിദ്കൗണ്‍സില് പുനഃസംഘടിപ്പിച്ച് കൂടുതല് കാര്യക്ഷമമാക്കും. സജീവതയും ജനസാന്നിധ്യവുമുള്ള പള്ളികള്, വ്യവസ്ഥാപിതമായ മഹല്ലുകള്, ഇമാമുകളുടെയും മുദ്ദിനുകളുടെയും പരിശീലനം, ഖുത്വുബകളുടെ ഫലപ്രാപ്തി എന്നിവക്ക് രൂപരേഖയുണ്ടാക്കി പ്രായോഗിക നടപടികള് സ്വീകരിക്കും.\nപ്രസ്ഥാന നിയന്ത്രണത്തിലുള്ള പള്ളികളുടെ പൊതുസ്വഭാവം കാത്തുസൂക്ഷിക്കും.\nപള്ളികള് കേന്ദ്രീകരിച്ച് Pre-Marital Counselling, Post- Marital Counselling, Parenting, Adolescence Counselling എന്നിവയില് ക്ലാസുകള് സംഘടിപ്പിക്കും.\nപ്രസ്ഥാന നിയന്ത്രണത്തിലുള്ളതല്ലാത്ത മഹല്ലുകമ്മറ്റികളില് സജീവപങ്കാളിത്തം വഹിക്കും.\nഖുര്‍ആന് സ്റ്റഡിസെന്ററുകള് സജീവമാക്കാനും പഠിതാക്കളുടെ എണ്ണം വര്‍ധിപ്പിക്കാനും ആവശ്യമായ പ്രവര്‍ത്തനങ്ങള് നടത്തും.\nഅധ്യാപകര്‍ക്ക് വര്‍ഷത്തില് ദ്വിദിന പരിശീലന ക്യാമ്പുകള് സംഘടിപ്പിക്കും. വനിതാ അധ്യാപികമാരെ കണ്ടെത്തി പ്രത്യേകം പരിശീലനം നല്‍കും.\nഓണ്‍ലൈന് ഖുര്‍ആന് സ്റ്റഡീസെന്റര് ഉള്‍പ്പടെ ആധുനിക സാങ്കേതിക വിദ്യ ഉപയോഗിച്ചുള്ള ബോധന രീതി പരമാ വധി ഉപയോഗപ്പെടുത്താന് ഖുര്‍ആന് സ്റ്റഡിസെന്ററുകളെ പ്രാപ്തമാക്കും.\nവിദ്യാസമ്പന്നരായ സ്ത്രീകളെ ഇസ്‌ലാമിക പ്രവര്‍ത്തനത്തില് പങ്കാളികളാക്കുന്നതിന് സംവിധാനമുണ്ടാക്കും.\nകുടുംബിനികളായ സ്ത്രീകള്‍ക്ക് ഇസ്‌ലാമിക വിദ്യാഭ്യാസം നല്‍കുന്നതിന് ഹ്രസ്വകാല കോഴ്‌സുകള് സംഘടിപ്പിക്കും.\nധാര്‍മിക സദാചാര രംഗത്തെ അപചയങ്ങളില്‍നിന്ന് സമുദായത്തെ രക്ഷപ്പെടുത്താന് ശ്രമിക്കും. ഇതിനായി മറ്റ് സംഘടനകളുടെ സഹകരണം തേടും.\nപ്രസ്ഥാന നിയന്ത്രണത്തിലുള്ള മഹല്ല് കമ്മറ്റികളില് വനിതാ പ്രാധിനിധ്യം ഉറപ്പ് വരുത്തും\nധൂര്‍ത്ത്, ദൂര്‍വ്യയം, ആഢംബരഭ്രമം തുടങ്ങിയ ദൂഷ്യങ്ങളില് നിന്ന് സമൂഹത്തെ രക്ഷപ്പെടുത്തുന്നതിനും സാമ്പത്തിക ഭദ്രതയും അച്ചടക്കവും സാധിക്കുവാനും ബോധവല്‍കരണം നടത്തും.\nഅന്ധവിശ്വാസങ്ങള്, അനാചാരങ്ങള്, പൗരോഹിത്യചൂഷണങ്ങള്, മതത്തിന്റെ കമ്പോളവല്‍ക്കരണം എന്നിവക്കെതിരെ ശക്തമായ ബോധവല്‍ക്കരണം നടത്തും. ഈ വിഷയത്തില് സമാന ചിന്താഗതിയുള്ളവരുടെ സഹകരണം തേടും.\nമദ്യം, മയക്കുമരുന്ന്, സദാചാരത്തകര്‍ച്ച എന്നിവയില് നിന്ന് സമൂഹത്തെ രക്ഷപ്പെടുത്താന് പോഷകസംഘടനകളെക്കൂടി ഉള്‍പ്പെടുത്തി പരിപാടികള് ആവിഷ്‌ക്കരിക്കും.\nഅന്ധര്, ബധിരര് തുടങ്ങി സമൂഹത്തിലെ ഭിന്നശേഷിയുള്ള വരുടെ ഇസ്‌ലാമിക പഠനത്തിന് സംവിധാനമുണ്ടാക്കും.\nസകാത്തിന്റെ സാമൂഹിക സംഭരണ വിതരണത്തിനുള്ള പ്രാദേശിക സംവിധാനങ്ങള് വിപുലപ്പെടുത്തും.\nകഴിഞ്ഞ മീഖാത്തില് സംഘടിപ്പിച്ച കേരള ഹിസ്റ്ററി കോണ്‍ഫറന്‍സിന് അനുയോജ്യമായ തുടര്‍പ്രവര്‍ത്തനങ്ങള് നടത്തും.\nപ്രധാന നഗരങ്ങളില് വിദ്യാര്‍ഥികളെ ലക്ഷ്യമാക്കി രണ്ട് ഗേള്‍സ് ഹോസ്റ്റലുകളും രണ്ട് ബോയ്‌സ് ഹോസ്റ്റലുകളും സ്ഥാപിക്കും.\nഫ്രന്റ്‌സ് ഫോറങ്ങള് ശക്തിപ്പെടുത്തുകയും ഫ്രന്റ്‌സ് ഫോറം നിലവിലില്ലാത്ത പ്രധാന നഗരങ്ങളില് രൂപീകരിക്കുകയും ചെയ്യും.\nമുഹറം, റബീഉല് അവ്വല് മാസങ്ങളില് ഇസ്‌ലാമികമായ ഉണര്‍വും ആവേശവുമുണ്ടാക്കുന്നതിനും പ്രവാചകസ്‌നേഹം വളര്‍ത്തുന്നതിനും പ്രവാചകസന്ദേശ പ്രചരണത്തിനുമായി വിവിധ പരിപാടികള് സംഘടിപ്പിക്കും.\nനമസ്‌കാരം വ്യവസ്ഥാപിതമായി നിലനിര്‍ത്താനും ദിക്‌റ്, ദുആകളില് താല്‍പര്യം വര്‍ധിപ്പിക്കാനും ബോധവല്‍ക്കരണ ശ്രമങ്ങളും പരിശീലന പരിപാടികളും സംഘടിപ്പിക്കും.\nമുസ്‌ലിം സമൂഹത്തില് ദീനി വികാരവും അറിവും വളര്‍ത്തുന്നതിന് പ്രഭാഷണപരമ്പരകള് സംഘടിപ്പിക്കും.


ടീച്ചേഴ്സ് ഗിൽഡ് കളക്ട്രേറ്റ് ധർണ്ണ നടത്തി – Jeevanaadam official website\nടീച്ചേഴ്സ് ഗിൽഡ് കളക്ട്രേറ്റ് ധർണ്ണ നടത്തി\nഅദ്ധ്യാപക നിയമനങ്ങൾ അംഗീകരിക്കുക, ഹയർ സെക്കണ്ടറി മേഖലയിലെ പ്രശ്നങ്ങൾ പരിഹരിക്കുക, ന്യൂനപക്ഷ അവകാശങ്ങൾ സംരക്ഷിക്കുക , ബ്രോക്കൺ സർവ്വീസ് പെൻഷന് പരിഗണിക്കുക തുടങ്ങി നിരവധി അവശ്യങ്ങൾ ഉന്നയിച്ചായിരുന്നു സമരം.\nടീച്ചേഴ്സ് ഗിൽഡിന്റെയുംKCBC വിദ്യാഭ്യാസ കമ്മീഷന്റേയും ആഹ്വാന പ്രകാരം സംസ്ഥാനത്തെ എല്ലാ കലക്ട്രേറ്റുകൾക്കു മുന്നിലും ധർണ്ണ സംഘടിപ്പിച്ചു. പോലീസ് ആക്റ്റ് 144 നിലനിൽക്കുന്ന സാഹചര്യത്തിൽ അധ്യാപക-മാനേജ്മെൻറ് പ്രതിനിധികളാണ് കോപ്പിഡ് പ്രോട്ടോകോൾ പാലിച്ച്സമരത്തിൽ പങ്കെടുത്തത്. ആലപ്പുഴ കലക്ട്രേറ്റ് പടിക്കൽ നടത്തിയ ധർണ്ണ രൂപതാ PRO ഫാ.സേവ്യർ കുടിയാംശ്ശേരി ഉദ്ഘാടനം ചെയ്തു.കോർ പൊറേറ്റ് മാനേജർ ഫാ. ക്രിസ്റ്റഫർ അർത്ഥശ്ശേരിൽ മുഖ്യ പ്രഭാഷണം നടത്തി.രൂപതാ പ്രസിഡന്റ് ജോസ് ആന്റണി അദ്ധ്യക്ഷം വഹിച്ചു.ടീച്ചേഴ്സ് ഗിൽഡ് മാവേലിക്കര രൂപതാ പ്രസിഡൻറ് C.T. വർഗ്ഗീസ് ആശംസകൾ അർപ്പിച്ചു. ഗിൽഡ് രൂപതാ സെക്രട്ടറി\nP. P.റിനോൾഡ് Sr. മേഴ്സി, Sr.ഷാന്റി, തുടങ്ങിയവർ നേതൃത്വം നൽകി.


തക്കാളിയുണ്ടാക്കുന്ന അപകടം ഇതാണ് | adverse effects of eating too many tomatoes - Malayalam BoldSky\n» തക്കാളിയുണ്ടാക്കുന്ന അപകടം ഇതാണ്\nPublished: Friday, September 22, 2017, 18:00 [IST]\nതക്കാളിക്ക് ആരോഗ്യ ഗുണങ്ങള് ധാരാളമുണ്ട്. പലപ്പോഴും കറികളില് തക്കാളി കൂടുതല് ഉപയോഗിക്കുന്നതും തക്കാളിയുടെ ആരോഗ്യ ഗുണങ്ങള് കൂടുതലായത് കൊണ്ട് തന്നെയാണ്. കറികളില് മാത്രമല്ല പച്ചക്ക് കഴിക്കുന്നതിനും തക്കാളി നല്ലതാണ്. തക്കാളി കഴിക്കുന്നത് ആരോഗ്യം ഉണ്ടാക്കും എന്നതിലുപരി അത് പലപ്പോഴും അനാരോഗ്യത്തിനും വഴിവെക്കുന്നതാണ്.\nഅനാരോഗ്യത്തിന് തക്കാളി എങ്ങനെയെല്ലാം കാരണമാകും എന്നത് പലര്‍ക്കും അറിയില്ല. തക്കാളി കഴിക്കുമ്പോള് അത് കൊണ്ട് നിരവധി തരത്തിലുള്ള ആരോഗ്യ പ്രശ്‌നങ്ങള് ഉണ്ടാവുന്നുണ്ട്. എന്തൊക്കെയാണ് ഇത്തരത്തിലുള്ള ആരോഗ്യ പ്രശ്‌നങ്ങള് എന്ന് നോക്കാം.\nനെഞ്ചെരിച്ചില് പല തരത്തിലും നമ്മുടെ ദൈനംദിന ജീവിതത്തെ ബാധിക്കുന്നു. തക്കാളി കൂടുതലായി കഴിക്കുമ്പോള് അത് ആസിഡ് ഉത്പാദിപ്പിക്കുന്നു. ഇത് പലപ്പോഴും നെഞ്ചെരിച്ചില് എന്ന പ്രശ്‌നത്തിലേക്ക് നയിക്കുന്നു.\nരോഗപ്രതിരോധ ശേഷി കുറക്കുന്ന കാര്യത്തിലും വളരെ മുന്നിലാണ് തക്കാളി. തക്കാളി ഉപയോഗിക്കുമ്പോള് പല തരത്തില് അത് നമ്മുടെ രോഗപ്രതിരോധ ശേഷിയെ തകര്‍ക്കുന്നു. ഇത് ബാക്ടീരിയല് ഫംഗല് ഇന്‍ഫെക്ഷനിലേക്കും നയിക്കുന്നു.\nവയറിന് അസ്വസ്ഥത ഉണ്ടാവുന്നതിനും തക്കാളി കാരണമാകുന്നു. ഇതിലുള്ള ലിക്കോപ്പൈന് ആണ് വയറിനെ പ്രതിസന്ധിയില് ആക്കുന്നത്. ഇത് മലബന്ധം, ദഹന പ്രശ്‌നങ്ങള് എന്നീ അവസ്ഥകളിലേക്ക് കൊണ്ട് ചെന്നെത്തിക്കുന്നു.\nതക്കാളി കഴിക്കുന്നവരില് വളരെ അപകടകരമായി വരുന്ന ഒന്നാണ് കിഡ്‌നി സ്റ്റോണ്. കിഡ്‌നി സ്‌റ്റോണിന് കാരണമാകുന്നതാകട്ടെ തക്കാളിയുടെ വിത്താണ്. ഇതിലുള്ള കാല്‍സ്യം ഓക്‌സിലേറ്റ് ആണ് പലപ്പോഴും കിഡ്‌നി സ്‌റ്റോണിന് കാരണമാകുന്നത്.\nപ്രോസ്‌റ്റേറ്റ് സംബന്ധമായ പ്രശ്‌നങ്ങള്\nപുരുഷന്‍മാരില് പ്രോസ്‌റ്റേറ്റ് സംബന്ധമായ പ്രശ്‌നങ്ങളിലേക്ക് നയിക്കുന്നു. ഇത് പലപ്പോഴും മൂത്രതടസ്സം സൃഷ്ടിക്കുന്നു. അധികമായി തക്കാളി കഴിക്കുന്നത് നിങ്ങളില് അമിതമായ തോതില് ലിക്കോപ്പൈന് കുത്തിവെക്കുന്നതിന് സമാനമാണ്.\nഅലര്‍ജി ഉണ്ടാക്കുന്നതിനും തക്കാളി കാരണമാകുന്നു. ചര്‍മ്മത്തിലും മറ്റും പല തരത്തില് പ്രശ്‌നങ്ങള് ഉണ്ടാവുന്നതിന് തക്കാളി കാരണമാകുന്നു. എക്‌സിമ, ചര്‍മ്മത്തിലെ ചൊറിച്ചില് എന്നീ പ്രശ്‌നങ്ങള്‍ക്ക് പലപ്പോഴും ഇത് കാരണമാകുന്നു.\nമൈഗ്രേയ്ന് പോലുള്ള പ്രശ്‌നങ്ങള്‍ക്ക് പലപ്പോഴും തക്കാളി കഴിക്കുന്നത് കാരണമാകുന്നു. തക്കാൡയുടെ ഉപയോഗം തന്നെയാണ് വിട്ടുമാറാത്ത തലവേദനക്കും അത് പിന്നീട് മൈഗ്രേയ്ന് ആവാനും കാരണമാകുന്നത്.\nRead more about: vegetables health disease പച്ചക്കറി ആരോഗ്യം രോഗം\nadverse effects of eating too many tomatoes\nConsuming too many tomatoes can put you at risk for side effects read on


രാത്രി പോസ്റ്റുമോർട്ടം; കേരളത്തിൽ ഉടൻ നടപ്പാകില്ല; മിക്ക ആശുപത്രികളിലും സൗകര്യങ്ങളില്ല - Media Vision News\nരാത്രി പോസ്റ്റുമോർട്ടം; കേരളത്തിൽ ഉടൻ നടപ്പാകില്ല; മിക്ക ആശുപത്രികളിലും സൗകര്യങ്ങളില്ല\nതിരുവനന്തപുരം: രാത്രിയിലും പോസ്റ്റുമോർട്ടം നടത്താൻ കേന്ദ്ര സർക്കാർ ഉത്തരവിറക്കിയെങ്കിലും കേരളത്തിലത് ഉടൻ പ്രാവർത്തികമാകില്ല. അടിസ്ഥാന സൗകര്യങ്ങളുടെ കുറവും ഫോറൻസിക് ഡോക്ടർമാരടക്കം ജീവനക്കാരുടെ കുറവും തിരിച്ചടിയാണ്. ആദ്യഘട്ടത്തിൽ മെഡിക്കൽ കോളജ് ആശുപത്രികളിലെങ്കിലും രാത്രികാല പോസറ്റുമോർട്ടം നടത്താനാകുമോയെന്നാണ് ആരോഗ്യവകുപ്പ് നോക്കുന്നത്.\nരാത്രി പോസ്റ്റുമോർട്ടം അനുവദിച്ചുകൊണ്ടുള്ള കേന്ദ്ര ഉത്തരവ് വരുന്നതിനും 8 വർഷങ്ങൾക്ക് മുമ്പ് കൃത്യമായി പറഞ്ഞാൽ 2013 ഫെബ്രുവരി 23ന് കേരളം രാത്രികാല പോസ്റ്റ്മോർട്ടം അനുവദിച്ച് ഉത്തരവിറക്കിയിരുന്നു. അവയവദാന പ്രക്രിയ അടക്കം പ്രോൽസാഹിപ്പിക്കുന്നതിന്റെ ഭാഗമായിട്ടായിരുന്നു ഇത്. മസ്തിഷ്ക മരണം സംഭവിച്ചുവെന്ന് വിദഗ്ധ കമ്മറ്റി കണ്ടെത്തുന്നവരിൽ അവയവദാനശേഷം രാത്രിയാണെങ്കിലും പോസ്റ്റുമോർട്ടം നടത്താം. ആദ്യഘട്ടത്തിൽ തിരുവനന്തപുരം,കോട്ടയം,കോഴിക്കോട് മെഡിക്കൽ കോളജ് ആശുപത്രികളിൽ പരീക്ഷണാടിസ്ഥാനത്തിൽ നടപ്പാക്കാനായിരുന്നു ഉത്തരവ്. അതിനുമുമ്പ് പകൽ വെളിച്ചത്തിന് സമാനമായ ലൈറ്റും സംവിധാനങ്ങളും ഒരുക്കണമെന്നും ഉത്തരവിൽ പറഞ്ഞിരുന്നു. എന്നാൽ ഈ ഉത്തരവ് നടപ്പായില്ലെന്ന് മാത്രമല്ല ജീവനക്കാരുടെ കുറവും അടിസ്ഥാന സൗകര്യങ്ങളില്ലായ്മയും ചൂണ്ടിക്കാട്ടി ഉത്തരവ് കോടതി കയറി. മെഡിക്കോ ലീഡൽ സൊസൈറ്റി നൽകിയ ഹർജിയിൽ സർക്കാർ ഉത്തരവ് ഹൈക്കോടതി സ്റ്റേ ചെയ്തു.\nPrevious article“ഞാനല്ല സുകുമാര കുറുപ്പ് കേട്ടോ, ഇങ്ങിനല്ല രാഷ്ട്രീയം പറയേണ്ടത്”: മന്ത്രി വി.ശിവൻകുട്ടി\nNext articleസ്വര്‍ണ വിലയിൽ ചാഞ്ചാട്ടം; പവന് 200 രൂപ കുറഞ്ഞ് 36,720 ആയി


കടത്തെന്നു പറഞ്ഞ് പിടിച്ചത് രേഖയുള്ള പണം; മാനക്കേടിൽ വലഞ്ഞ് യുവാവ് | abin rpf kochi\nകൊച്ചി: രേഖയില്ലാത്ത പണം കടത്തുന്നു എന്നു പറഞ്ഞ് ആർ.പി.എഫ്. പിടിച്ച് കുറ്റവാളിയായി മുദ്ര കുത്തിയ ധനകാര്യ സ്ഥാപന ജീവനക്കാരൻ കുറ്റക്കാരനല്ലെന്ന് അധികൃതർ. പണം രേഖകളുള്ളതാണെന്ന് കസ്റ്റംസിന് ബോധ്യപ്പെട്ടു വന്നപ്പോഴേക്കും യുവാവിന്റെയും കുടുംബത്തിന്റെയും സൽപ്പേര് നഷ്ടമായി കഴിഞ്ഞിരുന്നു. അങ്കമാലി റെയിൽവേ സ്റ്റേഷനിൽ നിന്നാണ് 34.7 ലക്ഷത്തിന്റെ വിദേശ കറൻസിയുമായി കോഴിക്കോട് കരിയാത്തൻകാവ് മാടയിൽ വീട്ടിൽ എം.എ. അബിനെ (24) ആർ.പി.എഫ്. ശനിയാഴ്ച പിടിച്ചത്. ചോദ്യം ചെയ്യലിന് ശേഷം വൈകീട്ടോടെ യുവാവിനെ കസ്റ്റംസിന് കൈമാറുകയും ചെയ്തു.\nമതിയായ രേഖകൾ ഹാജരാക്കിയതോടെ യുവാവിനെ കേസിൽനിന്ന് ഒഴിവാക്കി പണം കൈമാറാനുള്ള നടപടികൾ എടുത്തുകഴിഞ്ഞെന്ന് കസ്റ്റംസ് അധികൃതർ പറഞ്ഞു.\nഎന്നാൽ, അധികൃതർ കുറ്റവാളിയായി പ്രചരിപ്പിച്ചതോടെ യുവാവിന്റെയും കുടുംബത്തിന്റെയും സൽപ്പേരാണ് നഷ്ടമായത്.\nമരണവീടു പോലെയാണ് തന്റെ വീടെന്ന് അബിൻ. ജീവൻ ഒടുക്കുന്നതിനെക്കുറിച്ചു പോലും ചിന്തിച്ചു പോയെന്ന് അദ്ദേഹം.\nഒരു സ്വകാര്യ ധനകാര്യ സ്ഥാപനത്തിലാണ് അബിൻ ജോലി ചെയ്യുന്നത്. മുമ്പും ഇത്തരം പണം കൈവശം വെച്ചിട്ടുണ്ട്. വിദേശ കറൻസി കൈയിൽവെക്കാനുള്ള രേഖകൾ എല്ലാം കൈയിലുണ്ടായിരുന്നു. എന്നാൽ, ആർ.പി.എഫ്. ഉദ്യോഗസ്ഥർ ഇത് മനസ്സിലാക്കാതെ തന്നെ കസ്റ്റഡിയിൽ വെക്കുകയും കസ്റ്റംസിന് കൈമാറുകയുമായിരുന്നുവെന്ന് അബിൻ പറഞ്ഞു.\nകള്ളക്കടത്തുകാരനെ പോലെയാണ് ഇപ്പോൾ സമൂഹം തന്നെ കാണുന്നതെന്നും നാട്ടിലേക്ക് എങ്ങനെ പോകുമെന്ന് ചിന്തിക്കാനാവുന്നില്ലെന്നും അബിൻ പറഞ്ഞു. രേഖകൾ ഹാജരാക്കാൻ അനുവദിക്കാതെ കുറ്റക്കാരനെന്ന പേരിൽ അധികൃതർ പ്രചരിപ്പിക്കുകയായിരുന്നു എന്നും ചെയ്യാത്ത കുറ്റത്തിനാണ് താനും കുടുംബവും അപമാനം സഹിക്കുന്നതെന്നും അബിൻ കൂട്ടിച്ചേർത്തു.\nപിടികൂടുമ്പോൾ രേഖകളില്ലായിരുന്നു - ആർ.പി.എഫ്.\nഅബിനെ പിടിക്കുമ്പോൾ പണം കൈവശം വെക്കാനുള്ള രേഖകൾ കൈയിലില്ലായിരുന്നു. ഇതുകൊണ്ടാണ് ആർ.പി.എഫ്. ഇദ്ദേഹത്തെ കസ്റ്റഡിയിലെടുത്തതും കസ്റ്റംസിന് കൈമാറിയതും. തീവണ്ടിയിൽനിന്ന് ചാടിയിറങ്ങിയപ്പോഴാണ് അബിനെ ശ്രദ്ധിക്കുന്നതും കസ്റ്റഡിയിലെടുത്തതെന്നും ആർ.പി.എഫ്. എറണാകുളം അസിസ്റ്റന്റ് കമ്മിഷണർ ടി.എസ്. ഗോപകുമാർ പറഞ്ഞു. നിയമപരമായ കാര്യങ്ങളേ ആർ.പി.എഫ്. ചെയ്തിട്ടുള്ളൂ എന്ന് അദ്ദേഹം പറഞ്ഞു.\ncontent highlights: abin rpf kochi\nഅനധികൃത സോഫ്റ്റ്‌വേറുകളുപയോഗിച്ച് തത്കാൽ ബുക്കിങ്: 60 ഏജന്റുമാരെ ആർ.പി.എഫ്. പിടിച്ചു


ദീപിക പദുക്കോണിന് വധഭീഷണി: തലയെടുക്കുന്നവര്‍ക്കു 10 കോടിരൂപ വാഗ്ദാനം ചെയ്ത് ബിജെപി നേതാവ്\nSruthi October 9, 2018\nബോളിവുഡ് താരറാണി ദീപിക പദുക്കോണിന് വധഭീഷണിയുമായി ബിജെപി നേതാവ്. പത്മാവതി എന്ന ചിത്രത്തിനുനേരെയുള്ള പ്രതിഷേധം അവസാനിക്കുന്നില്ല.\nനായിക ദീപിക പദുക്കോണിന്റെയും സംവിധായകന് സഞ്ജയ് ലീല ബന്‍സാലിയുടെയും തലയെടുക്കുന്നവര്‍ക്കു പത്ത് കോടി വാഗ്ദാനം നല്‍കുന്നുവെന്നും ബിജെപി മുന് നേതാവ് സൂരജ് പാല് അമു. മുന്‍പ് വിവാദ പരാമര്‍ശം നടത്തിയതിന് പാര്‍ട്ടി സംസ്ഥാന ഘടകം കാരണംകാണിക്കല് നോട്ടിസ് നല്‍കിയിരുന്നു. അതിനുപിന്നാലെയാണ് സൂരജ് പാല് പാര്‍ട്ടിയില് നിന്ന് രാജിവെച്ചത്. വീണ്ടും പാര്‍ട്ടിയില് തിരിച്ചെത്തിയിരിക്കുകയാണ് സൂരജ്. പത്മാവതി പ്രദര്‍ശിപ്പിച്ചാല് തിയറ്ററുകള്‍ക്കു തീവയ്ക്കുമെന്നും നടന് രണ്‍വീര് സിങ്ങിന്റെ കാലുകള് തല്ലിയൊടിക്കുമെന്നും അമു നേരത്തേ ഭീഷണി മുഴക്കിയിരുന്നു\nTags: actress, bjp, deepika padukone, threaten


പ്രണയ ദിനത്തിൽ ( ഫെബ്രുവരി 14) ഒമർ ലുലുവിന്റെ " ഒരു അഡാറ് ലവ് " തീയേറ്ററുകളിൽ എത്തും. - Cinema Prekshaka Koottayma\nപ്രണയ ദിനത്തിൽ ( ഫെബ്രുവരി 14) ഒമർ ലുലുവിന്റെ " ഒരു അഡാറ് ലവ് " തീയേറ്ററുകളിൽ എത്തും.\nകൗമരക്കാരുടെ പ്രണയവും സൗഹൃദവും പ്രമേയമാകുന്ന ചിത്രമാണ് " ഒരു അഡാറ് ലവ് " . " ഹാപ്പി വെഡിംഗ് , ചങ്ക്സ് " എന്നീ ചിത്രങ്ങളുടെ വൻ വിജയത്തിന് ശേഷം ഒമർ ലുലു സംവിധാനം ചെയ്യുന്ന ചിത്രമാണിത്.\nഒരു അഡാർ ലവിലെ " മാണിക്യ മലരായ പൂവി.... " ജനശ്രദ്ധ നേടിയതിനോടൊപ്പം ഏറെ വിവാദങ്ങളും എറ്റുവാങ്ങി.\nകഥ ഒമർ ലുലുവും, സംഭാഷണം സാരംഗ് ജയപ്രകാശും , ലിജോ പനാടനും , സംഗീതം ഷാൻ റഹ്മാനും, ഛായാഗ്രഹണം സീനു സിദ്ധാർത്ഥും ,എഡിറ്റിംഗ് അച്ചു വിജയനും നിർവ്വഹിക്കുന്നു. ഔസേപ്പച്ചൻ മൂവി ഹൗസിന്റ ബാനറിൽ ഔസേപ്പച്ചൻ വാളക്കുഴിയാണ് സിനിമ നിർമ്മിക്കുന്നത്.\nനൂറിൻ ഷെറീഫ് , പ്രിയ പ്രകാശ് വാര്യർ , വൈശാഖ് പവനൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു . വിനീത് ശ്രീനിവാസൻ , ഷാൻ റഹ്മാൻ , സത്യജിത്ത് , നീതു നടുവതേറ്റ് എന്നിവരാണ് ഗാനങ്ങൾ പാടിയിരിക്കുന്നത്. " മാണിക്യ മലരായ പൂവി ......" എന്ന ഗാനം പി.എം. എ ജബാറാണ് എഴുതിയിരിക്കുന്നത്.\nകന്നടയിലും ( Kirik Love Story) , തെലുങ്കിലും ( Lover's Day ) ഈ സിനിമ ഡബ്ബ് ചെയ്ത് റിലിസ് ചെയ്യുന്നുണ്ട്. ഔസേപ്പച്ചൻ സ്ക്രിൻ മീഡിയ " ഒരു അഡാറ് ലവ് " വിതരണം ചെയ്യുന്നു .ഫെബ്രുവരി 14 പ്രണയ ദിനത്തിൽ ഈ സിനിമ റിലിസ് ചെയ്യും .\nപ്രണയ ദിനത്തിൽ ( ഫെബ്രുവരി 14) ഒമർ ലുലുവിന്റെ " ഒരു അഡാറ് ലവ് " തീയേറ്ററുകളിൽ എത്തും. Reviewed by CPK on January 23, 2019 Rating: 5


വാട്സപ്പിന്റെ പുത്തൻ തീരുമാനത്തിൽ ഞെട്ടി ഉപഭോക്താക്കൾ,,,വിൻഡോസ് ഫോണുകളെ കൈവിടാനൊരുങ്ങുന്നു - Rashtrabhoomi\nവാട്സപ്പിന്റെ പുത്തൻ തീരുമാനത്തിൽ ഞെട്ടി ഉപഭോക്താക്കൾ,,,വിൻഡോസ് ഫോണുകളെ കൈവിടാനൊരുങ്ങുന്നു\nBy RB News Desk -- May 8, 2019 May 9, 2019\nNo Comments on വാട്സപ്പിന്റെ പുത്തൻ തീരുമാനത്തിൽ ഞെട്ടി ഉപഭോക്താക്കൾ,,,വിൻഡോസ് ഫോണുകളെ കൈവിടാനൊരുങ്ങുന്നു\nലോകമെമ്പാടുമുള്ള ഉപഭോക്താക്കളെ ഞെട്ടിക്കുന്ന തീരുമാനവുമായി വാട്സാപ്പ്, വിന്‍ഡോസ് ഫോണുകളില് നിന്നും പൂര്‍ണ്ണമായി പിന്‍മാറാന് തീരുമാനം എടുത്ത് വാട്ട്സ്ആപ്പ്. ഈ വർഷം അവസാനത്തോടെ വിൻഡോസ് ഒഎസിൽ പ്രവർത്തിക്കുന്ന എല്ലാ ഫോണുകളിൽ നിന്നും വാട്ട്സ്ആപ്പ് സേവനം പിന്‍വലിക്കും എന്നാണ് പ്രഖ്യാപനം. 2019 ഡിസംബർ 31 വരെയാണ് ഇനി വിന്‍ഡോസ് ഫോണുകളില് വാട്ട്സ്ആപ്പ് പ്രവര്‍ത്തിക്കൂ.\nകഴിഞ്ഞ 2016 മുതലാണ് പഴയ ഒഎസസുകളിൽ പ്രവർത്തിക്കുന്ന ഹാൻസെറ്റുകളെ ഒഴിവാക്കാൻ വാട്ട്സ്ആപ്പ് തീരുമാനിക്കുന്നത്. മുന്‍പ് തന്നെ ബ്ലാക്ക് ബെറി, സിംബിയന് ഫോണുകളില് നിന്നും വാട്ട്സ്ആപ്പ് പിന്‍മാറിയിരുന്നു. മേയ്7ന് നടത്തിയ വാട്ട്സ്ആപ്പിന്‍റെ ബ്ലോഗ് പോസ്റ്റിലാണ് വിൻഡോസ് ഫോണുകളെ കൈവിടുന്ന കാര്യം വ്യക്തമാക്കിയിരിക്കുന്നത്.\nഎന്നാൽ ഈ വർഷം അവസാനത്തോടെ വിൻഡോസിന്റെ എല്ലാ ഫോണുകളെയും വാട്സാപ് ഉപേക്ഷിക്കുകയാണ്. 2020 ഫെബ്രുവരി ഒന്നു മുതൽ ആൻഡ്രോയിഡ് 2.3.7 നും അതിനു മുൻപുള്ള ഒഎസ് പതിപ്പുകളിലെ സേവനവും നിർത്തും. ഇതോടൊപ്പം ഐഒഎസ്7നും അതിനു മുൻപുള്ള പതിപ്പുകളിലെ ഐഫോണുകളിലും വാട്സാപ് ലഭിക്കില്ല.\nപഴയ മോഡലുകള്‍ക്ക് വേണ്ടിയുള്ള പതിപ്പുകള് നിലനിര്‍ത്താനുള്ള ചിലവും. അപ്ഡേഷന്‍റെ കാലതാമസവും വാട്സാപ് പുതുതായി അവതരിപ്പിക്കുന്ന ഫീച്ചറുകള് ഇവയില് ലഭ്യമാക്കാന് കഴിയാത്തതുമാണ് പഴയ ഫോണുകളെ കൈവിടാന് വാട്ട്സ്ആപ്പിനെ പ്രേരിപ്പിക്കുന്നത്. 2009 ല് വാട്സാപ് അവതരിപ്പിക്കുന്ന സമയത്ത് സിംബിയനിലും ബ്ലാക്ബെറിയിലുമാണ് കൂടുതല് പ്രവര്‍ത്തിച്ചിരുന്നത്. അന്ന് വെറും 25 ശതമാനം പേര് മാത്രമാണ് ആന്‍ഡ്രോയ്ഡില് വാട്സാപ് ഉപയോഗിച്ചിരുന്നത്. ഇന്ന് അത് 70 മുതല് 80 ശതമാനം വളര്‍ന്നു.\nവമ്പൻ ഓഫറുകളുമായി കാര്‍ണിവല് സെയ്ൽ; 20000 താഴെയുള്ള കിടിലൻ സ്മാർട്ട്ഫോണുകൾ\nവിവോ വൈ 17 പുറത്തിറക്കി; വില 17,990


മഞ്ഞുകാലത്തെ സൗന്ദര്യ പ്രശ്നങ്ങള്‍ക്ക് പരിഹാരം കാണാം; ഇതാ ചില നുറുങ്ങുവിദ്യകള് .. beauty tips Health , ആരോഗ്യ വാര്‍ത്തകള് SathyamOnline\nമഞ്ഞുകാലത്തെ സൗന്ദര്യ പ്രശ്നങ്ങള്‍ക്ക് പരിഹാരം കാണാം; ഇതാ ചില നുറുങ്ങുവിദ്യകള് ..\nഹെല്‍ത്ത് ഡസ്ക് » Posted : 24/01/2017\nമഞ്ഞുകാലമാകുന്നതോടെ നിരവധി സൌന്ദര്യ പ്രശ്നങ്ങളാണ് ഉണ്ടാകുന്നത്. ചര്‍മ്മം വരളുക, ചുണ്ട് വരഞ്ഞു പൊട്ടുക, പാദം വിണ്ടു കീറുക തുടങ്ങി നിരവധി പ്രശ്നങ്ങളാണ് മഞ്ഞു കാലത്ത് ഉണ്ടാകുന്നത്. ഇതിനു പ്രതിവിധിയായി ചില പൊടിക്കൈകള് നോക്കാം;\nമഞ്ഞുകാലത്ത് ചുണ്ടുകള് വളെരെപ്പെട്ടെന്ന് പൊട്ടുകയും വരളുകയും ചെയ്യും. ഇത് തടയുന്നതിന് ലിപ് ബാമുകള് ഉപയോഗിക്കുന്നത് നല്ലതാണ്. ഗുണമേന്മയുള്ള ലിപ്ബാമുകൾ തെരഞ്ഞെടുക്കാൻ ശ്രദ്ധിക്കണം. വെണ്ണയോ പാൽപ്പാടയോ ഉപയോഗിക്കുന്നത് ഗുണം ചെയ്യും. ഒലീവ് എണ്ണയും നല്ലതാണ്.\nആഴ്ചയിലൊരു ദിവസമെങ്കിലും വെളിച്ചെണ്ണ ചൂടാക്കി ശരീരത്തിലും തലമുടിയിലും പുരട്ടാൻ ശ്രദ്ധിക്കുക. ഹെന്ന ചെയ്യുന്നവരാണെങ്കിൽ ഓയിൽ മസാജ് ചെയ്തതിനുശേഷം മാത്രം ഹെന്ന ചെയ്യുക. അല്ലെങ്കിൽ മുടി വരണ്ടു പൊട്ടിപ്പോകാൻ സാധ്യതയുണ്ട്. വെളിച്ചെണ്ണ തേച്ചു കുളിക്കുന്നത് ശരീരത്തിലെ എണ്ണ മയം നിലനിർത്തും .മുടിയുടെ സംരക്ഷണത്തിനും വെളിച്ചെണ്ണ ഗുണം ചെയ്യും.\nധാരാളം വെള്ളം ഉപയോഗിച്ച് കുളിക്കണം. കുളികഴിഞ്ഞാൽ വെള്ളം പൂർണമായും തുടച്ചു കളയുന്ന രീതിമാറ്റി കുറച്ചു വെള്ളം ദേഹത്ത് നിർത്തി കോൾഡ് ക്രീമോ മോയ്സചറൈസറോ പുരട്ടുന്നത് ദേഹത്ത് ഈർപ്പം നിലനിർത്താൻ സഹായിക്കും. ആൽക്കലൈൻ അടങ്ങിയ സോപ്പുകളാണ് മഞ്ഞു കാലത്ത് നല്ലത്. ക്ഷാരഗുണമുള്ളവ ശരീരം വരണ്ടതാക്കും.\nബദാം ഓയിൽ,ഒലിവ് ഓയിൽ, അലോവേര അടങ്ങിയ ക്രീമുകൾ എന്നിവ ഗുണമേന്മയുള്ളവയാണ് . ഇത്തരം ക്രീമുകൾ ഉപയോഗിക്കാന് ശ്രദ്ധിക്കുക.


|9 July 2020 11:52 AM GMT\nപ്രമുഖ വീഡിയോ കോണ്‍ഫറന്‍സിംങ് ആപ്ലിക്കേഷനായ സൂം ഇന്ത്യയിലെ തങ്ങളുടെ സ്വീകാര്യത നിലനിര്‍ത്താന് വലിയ നിക്ഷേപത്തിനൊരുങ്ങുന്നു. ജിയോമീറ്റ് അടക്കമുള്ള ഇന്ത്യന് ആപ്ലിക്കേഷനുകള് സൂമിന് വലിയ ഭീഷണിയാണ് ഉയര്‍ത്തുന്നത്. ഇതു ചെറുക്കുക എന്നതാണ് സൂമിന്റെ ലക്ഷ്യം. ചൈനീസ് വേരുകളുള്ള ആപ്ലിക്കേഷനുകള്‍ക്ക് ഇന്ത്യയില് ഭാവിയില്ലെന്ന തിരിച്ചറിവില് കമ്പനിയുടെ ചൈനീസ് ബന്ധമെന്ന പ്രചാരണം ചെറുക്കുകയും കമ്പനിയുടെ ലക്ഷ്യമാണ്. സൂമിന്റെ ചൈനാ ബന്ധം മിഥ്യാധാരണ മാത്രമാണെന്ന് കമ്പനിയുടെ പ്രോഡക്റ്റ് ആന്‍ഡ് എന്‍ജിനീയറിംഗ് പ്രസിഡന്റ് വേല്‍ച്ചാമി ശങ്കര്‍ലിങ്കം പറയുന്നു. നാസ്ഡാക്കില് ലിസ്റ്റ് ചെയ്തിട്ടുള്ള യുഎസ് കമ്പനിയാണ് സൂമെന്ന് അദ്ദേഹം വ്യക്തമാക്കുന്നു.\nഇന്ത്യ സൂമിന്റെ മികച്ച വിപണിയാണെന്നും തുടര്‍ന്നും അങ്ങനെയായിരിക്കുമെന്നും അദ്ദേഹം പറയുന്നു. 'അടുത്ത അഞ്ചു വര്‍ഷത്തിനുള്ളില് ഇന്ത്യയില് വന്‍തോതിലുള്ള നിക്ഷേപ പദ്ധതികള് സൂം ആസൂത്രണം ചെയ്തിട്ടുണ്ട്. അതോടൊപ്പം ഈ മേഖലയില് നിന്നുള്ള കൂടുതല് പ്രതിഭകളെ കമ്പനിയിലേക്ക് ആകര്‍ഷിക്കുകയും ചെയ്യും, ' വേല്‍ച്ചാമി പറയുന്നു. ഇന്ത്യന് ബിസിനസ്, സര്‍ക്കാര് ഏജന്‍സികള്, കമ്മ്യൂണിറ്റികള്, സ്‌കൂള് അധ്യാപകര് തുടങ്ങി നിരവധി മേഖലകളിലുള്ളവര്‍ക്ക് സൂം ഏറെ ഉപകാരപ്രദമാകുന്നുണ്ടെന്നാണ് കമ്പനി അവകാശപ്പെടുന്നത്. സൂമിന്റെ ചീഫ് ഓപറേറ്റിംഗ് ഓഫീസറായ അപര്‍ണ ബാവ, കോര്‍പ്പറേറ്റ് ചീഫ് ഇന്‍ഫര്‍മേഷന് ഓഫീസര് സുനില് മദന് എന്നിവര് ഇന്ത്യക്കാരാണ്.\nകൊവിഡ് 19 വ്യാപനത്തെ തുടര്‍ന്നുള്ള ലോക്ക് ഡൗണ് വന്നപ്പോഴാണ് സൂമിന് പ്രചുരപ്രചാരം ലഭിച്ചത്. ഒരാഴ്ച മുമ്പ് റിലയന്‍സ് അവതരിപ്പിച്ച ജിയോമീറ്റ് എന്ന ആപ്ലിക്കേഷന് സൂമിന് ഭീഷണിയുമായി വ്യാപകമായി ഡൗണ്‍ലോഡ് ചെയ്യപ്പെടുന്നുണ്ട്. ഇതിനകം പത്തു ലക്ഷത്തിലേറെ പേരാണ് ജിയോമീറ്റ് ഡൗണ്‍ലോഡ് ചെയ്യപ്പെട്ടത്. ഈ സാഹചര്യത്തിലാണ് ഇന്ത്യയിലെ പ്രവര്‍ത്തനം കൂടുതല് ഊര്‍ജിതമാക്കാനുള്ള സൂമിന്റെ തീരുമാനം.\nJiomeet video conferencing app Zoom Zoom video chat


Sudinam Online | Malayalam news website from Kannur News Paper Sudinam Kannur സംസ്ഥാനത്ത് ഇന്ന് 5420 പേർക്ക് കോവിഡ് സ്ഥിരീകരിച്ചു – Sudinam Online | Malayalam news website from Kannur News Paper Sudinam Kannur.\nതിരുവനന്തപുരം : സംസ്ഥാനത്ത് ഇന്ന് 5420 പേർക്ക് കോവിഡ് സ്ഥിരീകരിച്ചു. 5149 പേർ രോഗമുക്തി നേടി; 24 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതുവരെ രോഗമുക്തി നേടിയവർ 5,05,238. 64412 പേർ നിലവിൽ ചികിത്സയിലുണ്ട്. 4693 പേർക്ക് സമ്പർക്കത്തിലൂടെയാണ് ഇന്ന് രോഗബാധസ്ഥിരീകരിച്ചത്. ഉറവിടമറിയാത്ത 592 പേരാണുള്ളത്. രോഗ ബാധ സ്ഥിരീകരിച്ചവരിൽ 52 പേർ ആരോഗ്യ പ്രവർത്തകരാണ്. കഴിഞ്ഞ 24 മണിക്കൂറിനുള്ളിൽ 59983 സാമ്പിളുകളാണ് പരിശോധിച്ചത്. ഇന്ന്4പുതിയ ഹോട്ട് സ്പോട്ടുകൾ;4പ്രദേശങ്ങളെ ഒഴിവാക്കി. … Continue reading "സംസ്ഥാനത്ത് ഇന്ന് 5420 പേർക്ക് കോവിഡ് സ്ഥിരീകരിച്ചു"\nPublished On:Nov 24, 2020 | 6:31 pm\nതിരുവനന്തപുരം : സംസ്ഥാനത്ത് ഇന്ന് 5420 പേർക്ക് കോവിഡ് സ്ഥിരീകരിച്ചു. 5149 പേർ രോഗമുക്തി നേടി; 24 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതുവരെ രോഗമുക്തി നേടിയവർ 5,05,238. 64412 പേർ നിലവിൽ ചികിത്സയിലുണ്ട്. 4693 പേർക്ക് സമ്പർക്കത്തിലൂടെയാണ് ഇന്ന് രോഗബാധസ്ഥിരീകരിച്ചത്. ഉറവിടമറിയാത്ത 592 പേരാണുള്ളത്. രോഗ ബാധ സ്ഥിരീകരിച്ചവരിൽ 52 പേർ ആരോഗ്യ പ്രവർത്തകരാണ്. കഴിഞ്ഞ 24 മണിക്കൂറിനുള്ളിൽ 59983 സാമ്പിളുകളാണ് പരിശോധിച്ചത്. ഇന്ന്4പുതിയ ഹോട്ട് സ്പോട്ടുകൾ;4പ്രദേശങ്ങളെ ഒഴിവാക്കി. വൈകിട്ടത്തെ വാർത്താ സമ്മേളനത്തിൽ മുഖ്യമന്ത്രി അറിയിച്ചതാണിത്.\nകഴിഞ്ഞ 24 മണിക്കൂറിനിടെ 59,983 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.04 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 59,52,883 സാമ്പിളുകളാണ് പരിശോധനയ്ക്കായി അയച്ചത്. 24 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്.


Syrian Voice: പൗരോഹിത്യ സുവര്‍ണ്ണജൂബിലി ആഘോഷിച്ചു\nപൗരോഹിത്യ സുവര്‍ണ്ണജൂബിലി ആഘോഷിച്ചു\nകോട്ടയം: സിറിയന് ഓര്‍ത്തഡോക്‌സ് സഭയുടെ അമേരിക്കയിലെ മലങ്കര ആര്‍ച്ച് ഡയോസിസ് ഭദ്രാസന സെക്രട്ടറിയും, മേരീലാന്റ് ബാള്‍ട്ടിമോര് സെന്റ് തോമസ് സിറിയന് ഓര്‍ത്തഡോക്‌സ് ദേവാലയ സ്‌ഥാപക വികാരിയുമായ ഫാ. ഏബ്രഹാം കടവില് കോര്‍എപ്പിസ്‌കോപ്പയുടെ പൗരോഹിത്യ സുവര്‍ണ്ണജൂബിലി\nമാതൃ ഇടവകയായ തൃക്കോതമംഗലം സെന്റ് മേരീസ് യാക്കോബായ സുറിയാനി\nപള്ളിയില് (കോട്ടയം) ആഘോഷിച്ചു. ചടങ്ങില് കോട്ടയം ഭദ്രാസന മെത്രാപ്പോലീത്ത തോമസ് മോര് തിമോത്തിയോസ് അദ്ധ്യക്ഷതവഹിച്ചു. മോര് തിമോത്തിയോസ് മുഖ്യകാര്‍മികത്വം വഹിച്ച കുര്‍ബാനയ്‌ക്കുശേഷം ചേര്‍ന്ന യോഗത്തില് സഭാ തലവനായ പാത്രിയര്‍ക്കീസ് ബാവായുടെ ആശംസാ കല്‍പ്പന ഫാ. ബോബി മാത്യു മൂലയില് വായിച്ചു. ഫാ. എ.ടി ഏബ്രഹാം ഫാ.ഫിലിപ്പോസ് കോട്ടപ്പുറം കോര്‍എപ്പിസ്‌കോപ്പ, ഫാ. കുര്യാക്കോസ് കറുകയില് കോര്‍എപ്പിസ്‌കോപ്പ, ഫാ. ജോര്‍ജ് ജേക്കബ്, പി.എസ്. കുര്യാക്കോസ്, അമേരിക്കന് ഭദ്രാസനത്തെ പ്രതിനിധീകരിച്ച് ഡോ. ജോര്‍ജ് കട്ടക്കുഴി, ബാബു ജേക്കബ് നടയില്, യു.ടി. വര്‍ഗീസ് എന്നിവര് ആശംസകള് അര്‍പ്പിച്ചു. ഇടവകയുടെ സ്‌നേഹോപഹാരം കെ.എന്. മര്‍ക്കോസ് കോതകേരി കോര്‍എപ്പിസ്‌കോപ്പയ്‌ക്ക് സമ്മാനിച്ചു. തോമസ് ഉലഹന്നാന് സ്വാഗതം ആശംസിച്ചു. ബിജു ചെറിയാന് (പബ്ലിസിറ്റി കോര്‍ഡിനേറ്റര്) അറിയിച്ചതാണിത്.


Solid Smoke: അന്‍വര് - Movie Review\nഈ ചിത്രത്തിന് ഒരു അവലോകനം എഴുതുവാന് അല്പം വൈകിപ്പോയെന്നറിയാം. എന്നാലും 'better late than never' എന്നാണല്ലോ :-)\nസ്ലോ മോഷന് മന്നന് അമല് നീരദിന്റെ മൂന്നാമത്തെ ചിത്രമാണിത്. ആദ്യം ഇറങ്ങിയ ബിഗ് B (2007) പുതുമ കൊണ്ടും സ്റ്റൈല് കൊണ്ടും പ്രശംസ പിടിച്ചുപറ്റിയിരുന്നല്ലോ. അതിനും രണ്ട് വര്‍ഷം മുമ്പിറങ്ങിയ Four Brothers എന്ന ഹോളിവുഡ് ചിത്രത്തില് നിന്ന് അടിച്ചുമാറ്റിയതാണ് ബിഗ് B (ക്യാമറ ആംഗിള് ഉള്‍പടെ) എന്ന ആരോപണവും (വാസ്ഥവം തന്നെ) നിലവിലുണ്ട്. അതിന് ശേഷം ലാലേട്ടനെ വച്ച് പടച്ച് വിട്ട സാഗര് ഏലിയാസ് ജാക്കി റീലോഡഡ് (2009) അറുബോറന് പടങ്ങളുടെ നിരക്ക് ഒരു വമ്പന് മുതല്‍ക്കൂട്ടാകുക തന്നെ ചെയ്തു.\nഇപ്പോഴിതാ പൃഥ്വിരാജിനെ വച്ച് അമല് നീരദ് വീണ്ടും ഇറങ്ങിയിരിക്കുന്നു - അന്‍വര്.\nകൊയമ്പത്തൂരിലെ ഒരു തുണിക്കടയില് നടക്കുന്ന ബോംബ് സ്ഫോടനത്തോടെയാണ് സിനിമ ആരംഭിക്കുന്നത്. അനേകം പേരുടെ മരണത്തിനിടയാക്കിയ ഈ സംഭവത്തിന്റെ അന്വേഷണ ഉദ്യോഗസ്ഥനായി പ്രകാശ് രാജ് വേഷമിടുന്നു. അന്വേഷണത്തിന്റെ ഭാഗമായി കൊച്ചിയിലെ ഒരു ലോക്കല് നേതാവായ ബാബു സേഠ് (ലാല്) അറസ്റ്റ് ചെയ്യപെടുന്നു. ഇതിനിടെ ഒരു ചെറുകിട ഹവാല ഏജന്റായ നായകന് അന്‍വര് (പൃഥ്വിരാജ്) പിടിക്കപ്പെട്ട് ജയിലിലാകുന്നു. ജയിലില് വച്ച് അല്ലറ ചില്ലറ അടിപ്രശ്നങ്ങളില് പെടുന്ന അന്‍വറിനെ ബാബു സേഠ് സഹായിക്കുന്നു. അന്‍വറും ബാബു സേഠുമായുള്ള സൗഹൃദം അങ്ങനെ തുടങ്ങുന്നു. ബാബു സേഠിന്റെ സഹായത്താല് ജാമ്യം നേടുന്ന അന്‍വര് ഒടുവില് അയാളുടെ വിശ്വസ്തനും വലം കൈയുമാകുന്നു.\nവിദേശീയരായ തീവ്രവാദികളുടെ സഹായത്തോടെ ബോംബ് സ്ഫോടനങ്ങളുടെ ഒരു വമ്പന് നിര തന്നെ നടത്താന് പ്ലാനിടുന്ന ബാബു സേഠ് ഈ പദ്ധതിയില് അന്‍വറിനെ പങ്കാളിയാക്കുന്നു. ഈ സന്ദര്‍ഭത്തില് അന്‍വര് ആരാണെന്നും എന്താണയാളുടെ യഥാര്‍ത്ഥ ലക്ഷ്യമെന്നും നമുക്ക് വെളിപെടുന്നു. കളയാന് മാത്രം സസ്പെന്‍സ് ഒന്നും ഇല്ലെങ്കിലും, ഞാന് ഇത്രയും പറയട്ടെ: പൃഥ്വിരാജിനെ വില്ലനാക്കുന്ന ഒരു ചിത്രം എടുക്കാന് മാത്രം വളര്‍ന്നിട്ടില്ല ഒരു സംവിധായകനും ;-)\nഇതിനിടെ മമ്ത മോഹന്‍ദാസ് നായികയുടെ രൂപത്തില് അവതരിക്കുന്നുണ്ട്. പക്ഷേ അധികം സ്ക്രീന് ടൈം ഒന്നും ഇല്ല ഈ കഥാപാത്രത്തിന്.\nആദ്യമേ പറയട്ടെ, ബിഗ് B പോലെത്തന്നെ ഇതും Traitor (2008) എന്ന ഹോളിവുഡ് സിനിമയില് നിന്ന് കടം കൊണ്ടതാണ് (കട്ടതാണെന്ന് പറയാനാണെനിക്കു് കൂടുതലിഷ്ടം). ആ ഇടത്തരം സിനിമ സ്ലോമോഷനില് എടുത്താല് ഏതാണ്ടൊക്കെ അന്‍വറായി. പിന്നെ സ്ലോ മോഷനില് തന്നെ കുറേ സംഘടനരംഗങ്ങള് കൂടി വേണം. Traitor-ല് ഡോണ് ഷീഡില് ആണ് കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.\nTraitor-മായി താരതമ്യം ചെയ്താലും ഇല്ലെങ്കിലും, അന്‍വര് ഒരു മികച്ച ചിത്രമല്ല. തുടക്കം മുതല് ഒടുക്കം വരെ ആള്‍ക്കാര് സ്ലോമോഷനില് മറിഞ്ഞു വീഴുന്നതല്ലാതെ impressive ആയി മറ്റൊന്നുമില്ല. ഈ സ്ലോമോഷനിലുള്ള വീഴ്ചകള് എത്ര നേരം കണ്ടിരിക്കും! ചിത്രത്തിന്റെ കഥയും ഒട്ടുമിക്ക രംഗങ്ങളും Traitor-ല് നിന്ന് പകര്‍ത്തിയതാണ്. പക്ഷെ കേന്ദ്ര കഥാപാത്രങ്ങളുടെ characterisation-ല് അന്‍വര് ഏറെ പരാജയപ്പെട്ടു. ഉദാഹരണത്തിന് ബാബു സേഠ് എന്ന കഥാപാത്രത്തെ ആദ്യം അവതരിപ്പിക്കുന്നത് ഗൗരവക്കാരനായ ഒരു കരിസ്മാറ്റിക് നേതാവായാണ്. പക്ഷേ ഇതേയാളിനെ അല്പം കഴിഞ്ഞ് ഒരു 'ലാക്കല്' തമാശ പറയുന്നതായും കാണിക്കുന്നു. ക്യാമറ നിലത്തുവച്ചെടുത്ത ഷോട്ടുകളില്‍ക്കൂടിയും മസില് പിടിച്ചു പറയുന്ന ഡയലോഗുകളിലൂടെയും ഈ കഥാപാത്രം ഉണ്ടാക്കിയെടുത്ത ഇമേജ് അതോടുകൂടി തവിടു പൊടി!.\nനായക കഥാപാത്രത്തിന്റെ കാര്യത്തിലും Traitor ഏറെ മുന്നിട്ടു നില്‍ക്കുന്നു. കഥയുടെ ഇടയ്ക്ക് വച്ച് ഈ കഥാപാത്രത്തിന്റെ കൂറ് എവിടെയാണെന്ന് പ്രേക്ഷകര്‍ക്കും, ആ കഥാപാത്രത്തിന് തന്നേയും സംശയം തോന്നിപ്പിക്കന്ന തരത്തിലുള്ള ആത്മസംഘര്‍ഷങ്ങള് Traitor-ല് പ്രകടിപ്പിക്കുന്നുണ്ട്. എന്നാല് ഇത്തരം സംശയങ്ങളോ സസ്പെന്‍സോ ജനിപ്പിക്കുന്നതില് അന്‍വറിന്റെ സംവിധായകനും പൃഥ്വിരാജും പരാജയപ്പെട്ടിരിക്കുന്നു.\nTraitor ഒരു ശരാശരി പടമായിരുന്നെങ്കിലും അതിന്റെ ഏറ്റവും നല്ല ഭാഗം അതിന്റെ ക്ലൈമാക്സാണ്. അന്‍വറില് ക്ലൈമാക്സ് ആകെ അലങ്കോലമാണ്. നായകന്റെ ആക്ഷന് രംഗങ്ങള്‍ക്ക് വേണ്ടി വെറുതേ കുറെ ഇടിയും കത്തിക്കുത്തും (എല്ലാം സ്ലോമോഷനില് തന്നെ). ഇതെല്ലാം സഹിച്ചാലും കഴിയുന്നില്ല. പടം അവസാനിക്കുമ്പോള് 'Peace' എന്ന് എഴുതിവരും. എന്നിട്ട് തുടങ്ങുകയായി ഒരു 'ഹിപ് ഹോപ്' ഗാനം. ആ ഗാനവും അതിന്റെ അട്രോഷ്യസ് ചിത്രീകരണവും പടത്തിന്റെ മൂഡ് തന്നെ നശിപ്പിച്ചിരിക്കുന്നു. ഈ ഗാനം കൊണ്ട് ഒരു കുഴപ്പവുമില്ലെന്നും സീരിയസ് സിനിമക്ക് ശേഷം പ്രേക്ഷകര്‍ക്ക് സന്തോഷം നല്‍കാന് ഇത് സഹായിക്കുമെന്നോ മറ്റോ അമല് നീരദ് ഒരു പത്രസമ്മേളനത്തില് പറഞ്ഞതായി വായിച്ചു. കഷ്ടം തന്നെ!\nഅമല് നീരദ് എന്ന സംവിധായകന്റെ കഴിവില് സംശയം തോന്നിപ്പിക്കുന്ന ഒരു ചിത്രം കൂടിയായി അന്‍വര്. ചിത്രത്തിന്റെ തുടക്കത്തില് പൃഥ്വിരാജിനെ പോലീസുകാര് ഓടിച്ചിട്ട് (chase) പിടിക്കുന്ന ഒരു രംഗമുണ്ട്. ആള്‍ക്കാര് ഓടുന്നത് fast forward ചെയ്ത് കാണുന്നത്പോലെയിരിക്കും. പോലെ എന്നല്ല, അങ്ങനെ തന്നെയാണ് ചെയ്തിരിക്കുന്നതും. സംവിധായകന് Bourne സിനിമകളും മറ്റും ഒരുപാട് തവണ കാണേണ്ടിയിരിക്കുന്നു. ആള്‍ക്കാര് നടക്കുന്നതും, വീഴുന്നതും, ചാടുന്നതും ഇടിക്കുന്നതുമൊക്കെ താഴെയും ചെരിച്ചും ക്യാമറ വച്ച് പിടിക്കാന് expert ആണെന്നല്ലാതെ അമല് നീരദ് എന്ന സംവിധായകനില് മറ്റൊരു പ്രതിഭയും കാണാന് കഴിയുന്നില്ല.\nഅമല് നീരദ് മമ്മൂട്ടിയേയും, മോഹന്‍ലാലിനേയും, ഇപ്പോള് പൃഥ്വിരാജിനേയും വച്ച് ഒരോ സിനിമകള് ഉണ്ടാക്കിയ സ്ഥിതിക്ക് ഇനി സുരേഷ് ഗോപിയേയും, ജയസൂര്യയേയും എന്തിന് കുഞ്ചാകോ ബോബനേയും വരെ പരീക്ഷിച്ചുനോക്കാവുന്നതേയുള്ളൂ.. മൂന്നില് രണ്ട് സിനിമകളും ഇംഗ്ലീഷ് സിനിമകളുടെ റീമേക് ആണെന്നിരിക്കെ സന്ദേശമുള്ള നല്ല കഥ ജനങ്ങള് സ്വീകരിക്കുമെന്നതിന്റെ തെളിവാണ് അന്‍വറെന്നൊക്കെ ഇദ്ദേഹം പത്രസമ്മേളനങ്ങള് വിളിച്ചുകൂട്ടി പറയണമായിരുന്നോ?


ലീന ആശുപത്രി വിട്ടു; ലാലിയെ ഹൃദയത്തിലേറ്റി | Ernakulam | Kerala | Deshabhimani | Tuesday Jun 2, 2020\nഹൃദയമാറ്റ ശസ്ത്രക്രിയക്ക് വിധേയയായ ലീന ആരോഗ്യവതിയായി തിങ്കളാഴ്ച ആശുപത്രി വിട്ടു. അവയവദാനത്തിന്റെ മഹത്വം മനസ്സിലാക്കി ലീനയുടെ മക്കൾ ഷിയോണയും ബേസിലും ലിസി ആശുപത്രിയിൽ നടന്ന യാത്രയയപ്പ് ചടങ്ങിൽ അവയവദാന പ്രതിജ്ഞ ചൊല്ലി, സമ്മതപത്രം കൈമാറി. മെയ് ഒമ്പതിനാണ് മസ്തിഷ്കമരണം സംഭവിച്ച തിരുവനന്തപുരം ചെമ്പഴന്തി സ്വദേശി ലാലി ഗോപകുമാറിന്റെ ഹൃദയം എറണാകുളം ഭൂതത്താൻകെട്ട് സ്വദേശി ലീനയിൽ തുന്നിച്ചേർത്തത്. തിരുവനന്തപുരം കിംസ് ആശുപത്രിയിൽ മസ്തിഷ്കമരണം സംഭവിച്ച ലാലിയുടെ ഹൃദയം മുഖ്യമന്ത്രിയുടെ ഇടപെടലിനെ തുടർന്ന് സംസ്ഥാന സർക്കാരിന്റെ എയർ ആംബുലൻസിലാണ് ലിസി ആശുപത്രിയിലെത്തിച്ചത്. പൂർണമായും സൗജന്യമായിരുന്നു ഹെലികോപ്റ്റർ സേവനം.\nഅഞ്ച് മണിക്കൂർ നീണ്ട ശസ്ത്രക്രിയയിലൂടെ ഹ-ൃദയം മാറ്റിവച്ചു. അഞ്ചു ദിവസങ്ങൾക്കുശേഷം തീവ്രപരിചരണവിഭാഗത്തിൽനിന്ന് മാറ്റിയ ലീന ഇപ്പോൾ പൂർണ ആരോഗ്യവതിയാണെന്ന് ചികിത്സയ്ക്കും ശസ്ത്രക്രിയക്കും നേതൃത്വം നൽകിയ ഡോ. ജോസ് ചാക്കോ പെരിയപ്പുറം പറഞ്ഞു. തുടർപരിശോധനകൾക്കും വിശ്രമത്തിനുമുള്ള സൗകര്യത്തിനായി വടുതലയിലുള്ള സഹോദരിയുടെ വീട്ടിലേക്കാണ് ലീന പോയത്.\nആരോഗ്യമന്ത്രി കെ കെ ശൈലജ വീഡിയോകോളിലൂടെ യാത്രയയപ്പ് ചടങ്ങിൽ പങ്കെടുത്ത് ലിസി ആശുപത്രിയെയും ഡോ. ജോസ് ചാക്കോ പെരിയപ്പുറത്തെയും അവയവദാന സമ്മതപത്രം നൽകിയ ലീനയുടെ മക്കളെയും അഭിനന്ദിച്ചു. എറണാകുളം അങ്കമാലി അതിരൂപത ആർച്ച് ബിഷപ് മാർ ആന്റണി കരിയിൽ പ്രഭാഷണം നടത്തി. കെഎൻഒഎസ് മധ്യമേഖല നോഡൽ ഓഫീസർ ഡോ. ഉഷ സാമുവൽ ഡോണർ കാർഡ് നൽകി. എറണാകുളം അസിസ്റ്റന്റ് പൊലീസ് കമീഷണർ കെ ലാൽജി സംസാരിച്ചു. ലീനയുടേത് ലിസി ആശുപത്രിയിൽ നടന്ന ഇരുപത്തിനാലാമത്തെ ഹൃദയം മാറ്റിവയ്ക്കൽ ശസ്ത്രക്രിയയാണ്.


തമിഴ്‌നാടിനെ ഞെട്ടിച്ച് മൊബൈല് ടവര് മോഷണം; മോഷ്ടാക്കള് അടിച്ചുമാറ്റിയത് 600 ടവറുകള്\nBy India Desk 864\nചെന്നൈ: ബിഹാറില് വലിയൊരു ഇരുമ്പ് പാലം കള്ളന്മാര് കൊണ്ടുപോയത് കഴിഞ്ഞ മാസമാണ്. ഇപ്പോഴിതാ തമിഴ്‌നാട്ടില് നിന്നും അത്തരത്തിലൊരു വാര്‍ത്ത. അതും വലിയ വലുപ്പത്തിലുള്ള മൊബൈല് ടവറുകളാണ് മോഷണം പോയത്. ഒന്നും രണ്ടുമല്ല 600 ടവറുകളാണ് കാണാതായത്. ജിടിഎല് ഇന്‍ഫ്രാസ്ട്രക്ചര് ലിമിറ്റഡിന്റെ ഉടമസ്ഥതയിലുള്ള 100 കോടി വിലമതിക്കുന്ന പ്രവര്‍ത്തനരഹിതമായ 600 മൊബൈല് ടവറുകളാണ് വിവിധ ഇടങ്ങളിലായി മോഷണം പോയത്.\nദിവസങ്ങള്‍ക്കു മുന്‍പു ടവറുകളുടെയും കണക്കെടുത്തപ്പോഴാണ് മോഷണം വ്യക്തമായത്. അധികം ആള്‍താമസമില്ലാത്ത പ്രദശങ്ങളുണ്ടായിരുന്ന ടവറുകളാണ് അഴിച്ചെടുത്തു കൊണ്ടു പോയത്. 600 ടവറുകള് മോഷ്ടിക്കപ്പെട്ടതായി കമ്പനി പരിശോധനയില് കണ്ടെത്തി.\nമുംബൈ ആസ്ഥാനമായുള്ള കമ്പനി ചൊവ്വാഴ്ചയാണ് പരാതി നല്‍കിയത്. 2018 ല് പ്രവര്‍ത്തനം നിര്‍ത്തിയ എയര്‍സെല് കമ്പനിയുടെതായിരുന്നു ഈ ടവറുകള്. പിന്നീട് ഇവ ജിടിഎല് ഇന്‍ഫ്രാസ്ട്രക്ചര് ലിമിറ്റഡ് ഏറ്റെടുത്തു. 2018 മുതല് ടവറുകള് പ്രവര്‍ത്തന രഹിതമാണെന്നും മോഷ്ടാക്കള് ഓരോന്നായി മോഷ്ടിക്കാന് തുടങ്ങിയെന്നും കമ്പനി പരാതിയില് പറയുന്നു.\nതമിഴ്‌നാട്ടില് മാത്രം ആറായിരത്തോളം ടവറുകളുണ്ടായിരുന്നു. ചെന്നൈ പുരുഷവാക്കത്തുള്ള റീജണല് ഓഫീസിനായിരുന്നു ചുമതല. മൊബൈല് ഫോണ് സേവന ദാതാവ് പ്രവര്‍ത്തനം നിര്‍ത്തിയതോടെ ടവറുകളുടെ പരിപാലനവും നിരീക്ഷണവും മുടങ്ങി.


പ്രധാനമന്ത്രിയോടു പ്രതിഷേധംപ്രകടിപ്പിച്ച് അഹമ്മദിന്റെ മകൾ |eahammed\nമുപ്പതുവർഷം പാർലമെന്റിലുണ്ടായിരുന്ന വ്യക്തിയാണ് ഈ കിടക്കുന്നതെന്ന് അഹമ്മദിനെ ചൂണ്ടി മകൾ ഡോ. ഫൗസിയ മോദിയോടു പറഞ്ഞു.\nPublished: Feb 2, 2017, 01:04 AM IST\nന്യൂഡൽഹി: ഇ. അഹമ്മദിന്റെ മരണവിവരം മറച്ചുവെച്ചതിലുള്ള പ്രതിഷേധം പ്രധാനമന്ത്രി നരേന്ദ്ര മോദിയോട് നേരിട്ടു പ്രകടിപ്പിച്ച് മകൾ ഫൗസിയ. ബുധനാഴ്ച രാവിലെ മൃതദേഹം പൊതുദർശനത്തിനു വെച്ചപ്പോൾ അന്ത്യാഞ്ജലിയർപ്പിക്കാൻ പ്രധാനമന്ത്രി എത്തിയപ്പോഴായിരുന്നു മകളുടെ വികാരപ്രകടനം.\nമുപ്പതുവർഷം പാർലമെന്റിലുണ്ടായിരുന്ന വ്യക്തിയാണ് ഈ കിടക്കുന്നതെന്ന് അഹമ്മദിനെ ചൂണ്ടി മകൾ ഡോ. ഫൗസിയ മോദിയോടു പറഞ്ഞു. ആറുമണിക്കൂർ പുറത്തു കാത്തുനിന്ന ശേഷമാണ് പിതാവിനെ ഒരുനോക്കു കാണാനായതെന്ന് മറ്റു മക്കളും പറഞ്ഞു.\n‘ആ മുഖത്തേക്കൊന്നു നോക്കൂ, ഇതെങ്ങനെ സംഭവിച്ചു എന്നന്വേഷിക്കണ’മെന്ന് ദുഃഖവും രോഷവും കലർന്ന വാക്കുകളോടെ ഫൗസിയ പ്രധാനമന്ത്രിയോട് ആവശ്യപ്പെട്ടു. താൻ അന്വേഷിക്കാം എന്ന മറുപടി നൽകി പ്രധാനമന്ത്രി മടങ്ങി.


Sunday3July 2011 5:58 pm IST\nഎരുമേലി: ശബരിമല വനാതിര്‍ത്തി മേഖലയായ പമ്പാറേഞ്ചില്‍പ്പെട്ട തുലാപ്പള്ളി - മൂലക്കയം വനമേഖലയില് ഇന്നലെയും കാട്ടാനക്കൂട്ടമിറങ്ങി വ്യാപകമായി കൃഷി നശിപ്പിച്ചു. കഴിഞ്ഞ ദിവസമിറങ്ങിയ കാട്ടാനക്കൂട്ടം ചീങ്കല്ലേല് ജോയിയുടെ കൃഷിയിടത്തിലെ വാഴയാണ് വന്‍തോതില് നശിപ്പിച്ചത്.ഇന്നലെ വീണ്ടുമിറങ്ങിയ കാട്ടാനക്കൂട്ടങ്ങള് നെല്ലിമല പാലക്കുന്നേല് ബാബുവിണ്റ്റെ കൃഷിത്തോട്ടത്തിലെ കവുങ്ങുകളാണ് നശിപ്പിച്ചത്. വാഴക്കൃഷിത്തോട്ടത്തിലെ വെട്ടാറായ വാഴക്കുലകള് വാഴയോടെ പിഴുതെടുത്ത് തിന്നതിനുശേഷം ബാക്കിയുള്ള വാഴകള് കാട്ടാനക്കൂട്ടം നശിപ്പിക്കുകയായിരുന്നു. കാട്ടില് നിന്നും കയറ്റമുള്ള ആനത്താരകള് വഴി കൃഷിയിടങ്ങളിലെത്തുന്ന ആനകള് ൫൦൦ മീറ്ററിനുള്ളില് വട്ടം കറങ്ങിയാണ് വാഴയും കവുങ്ങുമടക്കമുള്ള ചെറുകിട കൃഷികളും നശിപ്പിച്ചിരിക്കുന്നത്. ഇന്നലെ രാത്രി ൧൦ മണിയോടെ കുഴികണ്ഠന്‍മലയുടെ അടിവാരത്തില് ശബ്ദം കേട്ടിരുന്നെങ്കിലും ആന കയറിവരുമെന്ന് പ്രതീക്ഷിച്ചിരുന്നില്ലെന്നും ബാബു പറഞ്ഞു. കൃഷിഭൂമിയില് വിശ്രമിക്കുന്നതിനായി നിര്‍മ്മിച്ചിരുന്ന താത്കാലിക ഷെഡ്ഡും ആന തകര്‍ത്തു. തൊട്ടടുത്ത പ്ളാവില് നിന്നും ചക്കപ്പഴം പറിച്ചെടുക്കുന്നതിനായി ആന നടത്തിയ ശ്രമത്തിനിടയിലാണ് ഷെഡ്ഡ് തകര്‍ന്നത്. വനാതിര്‍ത്തിയില് കയ്യാല കെട്ടിയിട്ടുണ്ടെങ്കിലും ഈ കയ്യാലയും തകര്‍ത്താണ് ആനകള് കൂട്ടത്തോടെ കൃഷിഭൂമിയിലേക്ക് എത്തുന്നത്. വലിയ ഗര്‍ത്തങ്ങളും തിങ്ങിനിറഞ്ഞ കാടുകളും ഉള്ളതിനാല് ആനകള് കയറി വരുന്നത് എളുപ്പത്തില് കാണാന് കഴിയുകയില്ല. കയ്യാല തകര്‍ത്ത് കൃഷിഭൂമിയിലെത്തുന്ന ആനകളുടെ ബഹളം കേട്ടാണ് മിക്കപ്പോഴും പ്രദേശവാസികള് എഴുന്നേറ്റുവരുന്നത്. ഇടവിലകൃഷി നശിപ്പിച്ചതിനുശേഷം ആനയോളം വളര്‍ന്ന റബ്ബര്‍തൈകളുടെ മുകള്‍ഭാഗം പിടിച്ച് ഒടിച്ചുകളയുകയാണ് ഇന്നലെ കാട്ടാനകള് ചെയ്തത്. റബ്ബറിന്‍റെ ചുവടുഭാഗം കൊമ്പുകൊണ്ടു കുത്തിയിളക്കിയിരിക്കുകയാണ്. ചില മരങ്ങള് പിഴുതിട്ടുമുണ്ട്. കവുങ്ങുകളുടെ ഇളംഭാഗം കീറി ആഹരിച്ചതിനുശേഷമുള്ളഭാഗം ചവിട്ടി ഒടിച്ചാണ് ആനകള് ഇന്നലെ കാട്ടിലേക്കു മടങ്ങിയത്. വനാതിര്‍ത്തി മേഖലയില് എതുവഴിക്കും കൃഷിഭൂമിയിലേക്ക് കടന്നുവരാനുള്ള ആനത്താരകളാണ് ഉള്ളത്. കഴിഞ്ഞ രണ്ടുമൂന്നു ദിവസമായി നാട്ടിലിറങ്ങുന്ന ആനക്കൂട്ടം പലവഴികളില്‍ക്കൂടിയാണ് കൃഷിഭൂമിയിലെത്തുന്നതെന്നും നാട്ടുകാര് പറഞ്ഞു. തുലാപ്പള്ളി, മൂലക്കയം- നെല്ലിമല മേഖലയില് നിന്നും അര കിലോമീറ്റര് താഴെ മാത്രം ദൂരമുള്ള വനാതിര്‍ത്തിയാണ് ഈ ഭാഗത്തുള്ളത്. കാട്ടാനകള്‍ക്ക് ഇതിലൂടെ ജനവാസം ഏറെയുള്ള മേഖലയിലേക്ക് എത്താന് മിനിട്ടുകള് പോലും വേണ്ടെന്നാണ് അനുഭവസ്ഥരായ നാട്ടുകാര് പറയുന്നത്. ശബരിമല തീര്‍ത്ഥാടകരുടെ പ്രധാന സഞ്ചാരമാര്‍ഗ്ഗമായ ഇവിടെ കാട്ടാനകളിറങ്ങുന്നത് ആശങ്കയോടെയാണ് ജനങ്ങള് കാണുന്നത്.\nകാട്ടാനകള് കാടിറങ്ങുന്നത് പതിവായി ശബരിമല തീര്‍ത്ഥാടകരുടെ കാനനയാത്ര കഠിനമാകും


എന്നൈ പാട ചൊന്നാല്: ഇത്ര നന്നായി പാടുമോ രേഖ? വീഡിയോ കാണാം-Rekha singing Unnai Ondru Ketpen Umrao Jaan Yeh Kya Jage Hein Dosthon | Indian Express Malayalam\nrekha singing unnai ondru ketpen umrao jaan yeh kya jage hein dosthon\nഎന്നൈ പാട ചൊന്നാല്: ഇത്ര നന്നായി പാടുമോ രേഖ? വീഡിയോ കാണാം\nപങ്കെടുക്കുന്ന വേദികളിലൊക്കെ മനോഹരമായി പാടി പാട്ടുകാരെപ്പോലും ഞെട്ടിച്ചിരിക്കുകയാണ് ബോളിവുഡ് താരം രേഖ\nUpdated: October 10, 2019 9:20:58 am\nരേഖ എന്ന നടിയെ നമ്മള് തിരശീലയില് കണ്ടാരാധിച്ചിട്ടുണ്ട്. എന്നാല് രേഖയില് ഒരു ഗായിക ഒളിഞ്ഞിരിക്കുന്ന കാര്യം അധികമാര്‍ക്കും അറിയില്ല. സംഗീതത്തിനോടുള്ള അവരുടെ താത്പര്യവും അഭിരുചിയും വെളിവാക്കുന്ന ഈ വീഡിയോയാണ് ഇപ്പോള് സോഷ്യല് മീഡിയയില് തരംഗമാകുന്നത്.\nകളേര്‍സ് ടിവിയുടെ ‘റൈസിങ് സ്റ്റാര് 2’ എന്ന പരിപാടിയില് പ്രത്യേക അതിഥിയായി എത്തിയതായിരുന്നു ബോളിവുഡ് താരമായ രേഖ. ഗായകന് ശങ്കര് മഹാദേവന്‍റെ ആവശ്യപ്രകാരമാണ് രേഖ പാടാം എന്ന് സമ്മതിച്ചത്. ജയലളിത നായികയായ ‘പുതിയ പാര്‍വൈ’ എന്ന ചിത്രത്തില് പി.സുശീല ആലപിച്ച ‘ഉന്നെ ഒൻട്രു കേള്‍പ്പേന്, ഉൺമൈ സൊല്ല വേണ്ടും’ എന്ന പ്രശസ്തമായ ഗാനമാണ് രേഖ ആലപിച്ചത്.\nതമിഴ്നാട് സ്വദേശിനിയായ രേഖ പതിനാറു വയസ്സിലാണ് ഹിന്ദി സിനിമയിലേക്ക് എത്തുന്നത്. നടിയായ അമ്മ പുഷ്പവല്ലിയുടെ ആഗ്രഹപ്രകാരമാണ് രേഖ അഭിനയത്തിലേക്ക് വരുന്നത്. പ്രശസ്ത നടന് അച്ഛന് ജെമിനി ഗണേശന് രേഖയുടെ അമ്മയെ കൂടാതെ വേറെയും ഭാര്യമാരും ബന്ധങ്ങളും ഉണ്ടായിരുന്നത് കാരണം ചെറു പ്രായത്തില് തന്നെ കുടുംബത്തിന്‍റെ ഭാരം ഏറ്റെടുക്കേണ്ടി വന്നു രേഖയ്ക്ക്.\nബോളിവുഡില് എത്തിയ അവര് ചുരുങ്ങിയ കാലം കൊണ്ട് മികച്ച അഭിനേത്രിയായി പേരെടുത്തു. ‘ദോ അന്‍ജാനേ’, ‘ഘര്’, ‘മിസ്റ്റര് നട്ട്വര്‍ലാല്’, ‘ഖൂബ്സൂരത്’, ‘ഉമ്രാവുജാന്’, ‘സില്‍സിലാ’, ‘ഉത്സവ്’, ‘ഇജാസത്’, ‘കാമസൂത്ര’, തുടങ്ങി ‘ശമിതാഭ്’ വരെ നൂറോളം ചിത്രങ്ങളില് വേഷമിട്ടു. രേഖ എന്നല്ല, ‘ഉമ്രാവുജാനി’ലെ കഥാപാത്രം ‘ഉമ്രാവാ’യിട്ടാണ് താന് അധികവും അറിയപ്പെടുന്നത് എന്ന് കവിയും ഗാനരചയിതാവുമായ ഖൈയ്യാമിന് ലൈഫ് ടൈം അച്ചീവ്മെന്‍റ് നല്‍കുന്ന വേളയില് രേഖ ഓര്‍മ്മിച്ചു. ‘ഉമ്രാവുജാനി’ലെ തന്നെ ‘യേ ക്യാ ജഗെ ഹൈന് ദോസ്തോം’ എന്ന ഗാനവും വേദിയില് ആലപിച്ചു.\nഈ ചിത്രത്തിലെ അഭിനയത്തിന് ദേശീയ പുരസ്കാരം ലഭിച്ച രേഖയ്ക് ഫിലിം ഫെയര് ഉള്‍പ്പടെ ഒട്ടനേകം പുരസ്കാരങ്ങളും ലഭിച്ചിട്ടുണ്ട്. രാജ്യസഭാ അംഗമായിരുന്നു, 2010ല് പദ്മശ്രീ ലഭിച്ചു.\nWeb Title: Rekha singing unnai ondru ketpen umrao jaan yeh kya jage hein dosthon\nമലപ്പുറത്തിന്‍റെ സ്നേഹവും കരുതലുമാണ് കുഞ്ഞാലിക്കുട്ടി: ഖേദം പ്രകടിപ്പിച്ച് തലയൂരി സുരാജ് വെഞ്ഞാറമ്മൂട്\n‘ആര്‍ആര്‍ആര്’ ഒരു സ്വവര്‍ഗാനുരാഗ ചിത്രം, ആലിയ വെറും ‘പ്രോപ്പ്’; വിവാദമായി റസൂല് പൂക്കുട്ടിയുടെ പരാമര്‍ശങ്ങള്\nKerala Lottery Result, LIVE Kerala Lottery Result Sthree Sakthi SS-320: സ്ത്രീ ശക്തി SS-320 ലോട്ടറിയുടെ നറുക്കെടുപ്പ് ഇന്ന്\nവിദേശത്തു നിന്ന് പണം സ്വീകരിക്കുന്നതിനുള്ള മാനദണ്ഡങ്ങൾ ലഘൂകരിച്ചതും സ്വർണത്തിന്റെ ഇറക്കുമതി തീരുവ വർധിപ്പിച്ചതും എന്തുകൊണ്ട്?\nഞാനും എന്റെ ബിഗ് ബ്രദേഴ്സും; ചിത്രങ്ങളുമായി റോൺസൺ വിൻസെന്റ്\nTop News Live Updates: കാലവർഷം കനക്കുന്നു; കേരളത്തിൽ ആറിടത് ഓറഞ്ച് അലർട്ട്, മുംബൈയിലും കനത്ത മഴ, വെള്ളപൊക്കം


'അവള് എന്നെ സ്‌നേഹിച്ചു, പക്ഷേ ശാരീരിക സുഖം മാത്രമായിരുന്നു എന്റെ ലക്ഷ്യം' | Simon Mash (Simon Pavaratty), Teacher, PSMVHSS Kattoor\n'അവള് എന്നെ സ്‌നേഹിച്ചു, പക്ഷേ ശാരീരിക സുഖം മാത്രമായിരുന്നു എന്റെ ലക്ഷ്യം'\n00EC Creations Saturday, October 29, 2016 Edit this post\nമൃദുലമായ രോമക്കുപ്പായമായിരുന്നു അവളുടെ വേഷം. ആ വേഷത്തില്, ആ മെഴുകുതിരി വെട്ടത്തില് അവളുടെ സൗന്ദര്യം ജ്വലിക്കുന്നുണ്ടായിരുന്നു. ... മുന് മിസ് ഇന്ത്യ നിഹാരിക സിങുമായി തനിക്കുണ്ടായിരുന്ന ബന്ധത്തെക്കുറിച്ച് തുറന്നു പറഞ്ഞിരിക്കുകയാണ് നവാസുദ്ധീന് സിദ്ദിഖി.\nഉത്തര്‍പ്രദേശിലെ ഒരു സാധാരണ കര്‍ഷക കുടുംബത്തില് ജനിച്ച് അഭിനയിക്കാനുള്ള കഴിവ് മാത്രം കൈമുതലാക്കി ബോളിവുഡില് സ്ഥാനം ഉറപ്പിച്ച നടനാണ് നവാസുദ്ധീന് സിദ്ധിഖി. ബോളിവുഡിലെ ഏറ്റവും കൂടുതല് പ്രതിഫലം പറ്റുന്ന നടന്മാരിലൊരാളാണ് ദേശീയ പുരസ്‌കാരമുള്‍പ്പെടെ നിരവധി അവാര്‍ഡുകള് കരസ്ഥമാക്കിയ ഈ അഭിനയ പ്രതിഭ. കഠിനാധ്വാനവും ആത്മാര്‍പ്പണവും കൊണ്ടാണ് അദ്ദേഹം ഈ സ്ഥാനം നേടിയെടുത്തത്. പൊതുവെ നാണം കുണുങ്ങിയായ നവാസുദ്ധീന് തന്റെ വ്യക്തി ജീവിതത്തിലെ കുറ്റസമ്മതങ്ങള് തുറന്ന് പറയുന്ന ആത്മകഥ - "ആന് ഓര്‍ഡിനറി ലൈഫ് : എ മെമ്മോയറി"ലൂടെയാണ് ഇപ്പോള് വാര്‍ത്തകളില് നിറഞ്ഞു നില്‍ക്കുന്നത്.\nമുന് മിസ് ഇന്ത്യ മത്സരാര്‍ത്ഥിയും സഹപ്രവര്‍ത്തകയുമായ നിഹാരിക സിങുമായി തനിക്കുണ്ടായിരുന്ന ബന്ധത്തെക്കുറിച്ച് തുറന്നു പറഞ്ഞിരിക്കുകയാണ് ആത്മകഥയിലെ ഒരധ്യായത്തില് നവാസുദ്ധീന്. മാസങ്ങള്‍ക്ക് മുന്‍പ് ഇരുവരും തമ്മില് ഉണ്ടായിരുന്ന ബന്ധത്തെക്കുറിച്ച് സംവിധായകന് അനുരാഗ് കശ്യപ് ഒരു അഭിമുഖത്തില് പറഞ്ഞത് വിവാദമായിരുന്നു. എന്നാല് ആ പറഞ്ഞത് സത്യമായിരുന്നുവെന്നും താനും നിഹാരികയും തമ്മില് ഒരു വര്‍ഷത്തോളം നീണ്ട വഴിവിട്ട ബന്ധമുണ്ടായിരുന്നുവെന്നും ആത്മകഥയുടെ ഒരധ്യായത്തില് നവാസുദ്ധീന് സിദ്ധിഖി കുറ്റസമ്മതം നടത്തുന്നു.\n"ഒരു ദിവസം ഞങ്ങളൊരു നൃത്ത രംഗം ചിത്രീകരിക്കുകയായിരുന്നു. അപ്പോഴാണ് എന്റെ സഹപ്രവര്‍ത്തക നിഹാരിക സിങ്ങിന് എന്തോ സംഭവിച്ചത്. സംവിധായകന് കട്ട് പറഞ്ഞതും അവര് ഒന്നും മിണ്ടാതെ കാരവനിലേക്ക് ഓടിപോയി. അവര്‍ക്കെന്തോ സംഭവിച്ചിട്ടുണ്ട്. പിന്നീട് തണുപ്പന് മട്ടിലായിരുന്നു അവരുടെ പെരുമാറ്റം. എന്നോടെന്തോ വല്ലാത്ത അകല്‍ച്ച കാണിക്കാന് തുടങ്ങി. എനിക്കൊന്നും മനസിയിലായില്ല. എന്നോടൊന്നും മിണ്ടുന്നുമില്ല. എനിക്കാകെ അമ്പരപ്പായി. എന്താണവളുടെ പ്രശ്‌നം? അവള്‍ക്കെന്താണ് സംഭവിച്ചത്? സാധാരണ വളരെ സൗഹാര്‍ദപരമായി ഇടപഴകുന്ന വ്യക്തിയാണ്, നന്നായി സംസാരിക്കുമായിരുന്നു. അവളുടെ പ്രശ്‌നം എന്താണെന്ന് ചോദിച്ചറിയുന്നതാണ് നല്ലതെന്ന് എനിക്ക് തോന്നി. ഞാന് ചോദിച്ചു. ഒരു തവണയല്ല, രണ്ട് തവണയല്ല, ഒരുപാട് തവണ... ഒരുപാട് ദിവസം. ഒന്നുമില്ലെന്ന് മാത്രം അവള് മറുപടി പറഞ്ഞു. ഞാന് എന്റെ ആകാംഷയെ അടക്കി നിര്‍ത്തി .\nഞാന് അവളെ വീണ്ടും പഴയ പോലെ സംസാരിക്കാന് മാത്രം നിര്‍ബന്ധിച്ചു. കാരണം, ആരോടും മിണ്ടാതെ മൗനമായി ഇരിക്കുന്നതത്ര ആരോഗ്യപരമായ കാര്യമല്ലല്ലോ. കുറച്ച് ദിവസങ്ങള്‍ക്കുള്ളില് അവള് പഴയത് പോലെ തന്നെയായി. ഒരു നാള് ഞാന് അവളെ എന്റെ വീട്ടിലേക്കു ഭക്ഷണത്തിന് ക്ഷണിച്ചു. എന്റെ ഇഷ്ട ഭക്ഷണമായ മട്ടന് വിഭവം ഞാന് തയ്യാറാക്കിയിരുന്നു. അവള് ആ ക്ഷണം സ്വീകരിച്ച് വീട്ടില് വന്നു. ഞാന് അന്ന് തയ്യാറാക്കിയ വിഭവം സത്യത്തില് വളരെ മോശമായിരുന്നു. പക്ഷെ അവളത് തുറന്ന് പറഞ്ഞില്ലെന്നു മാത്രമല്ല വിളമ്പിയത് മുഴുവന് ഒരു മടിയും കൂടാതെ കഴിച്ചു. ഞാന് ഉണ്ടാക്കിയ വിഭവത്തെ പ്രശംസിക്കുകയും ചെയ്തു.\n'ഇനി നിങ്ങള് എന്റെ വീട്ടില് വരൂ നവാസ്. ഞാന് നിങ്ങള്‍ക്കായി മട്ടന് തയ്യാറാക്കി തരാം' ,എന്നവള് സ്‌നേഹത്തോടെ പറഞ്ഞു. അന്ന്, ആദ്യമായി, ഞാന് നിഹാരികയുടെ വീട്ടില് ചെന്നു. അല്പം പേടിയോടെ ഡോര് ബെല് അടിച്ചു. അവള് വന്ന് വാതില് തുറന്നതും ഞാന് ആശ്ചര്യപെട്ടുപോയി. നൂറുകണക്കിന് കുഞ്ഞു മെഴുക്ക് തിരികള് കത്തിച്ച് വച്ച് സ്വര്‍ഗീയമാക്കി മാറ്റിയിരിക്കുന്നു അവളുടെ വീടിന്റെ അകത്തളം. മൃദുലമായ രോമക്കുപ്പായമായിരുന്നു അവളുടെ വേഷം. ആ വേഷത്തില്, ആ മെഴുകുതിരി വെട്ടത്തില് അവളുടെ സൗന്ദര്യം ജ്വലിക്കുന്നുണ്ടായിരുന്നു. കരുത്തനായ, തനി നാട്ടുമ്പുറത്തുകാരനായ ഞാന് അവളെ എന്റെ കൈകളില് കോരിയെടുത്തു. നേരെ കിടപ്പറയിലേക്ക് ചെന്നു. അന്ന് ഞങ്ങള് തമ്മില് ഒന്നായി. അവിടുന്നങ്ങോട്ട് ഞാനും നിഹാരികയും തമ്മിലുള്ള ബന്ധം തുടങ്ങുകയായിരുന്നു. ഞാന് പോലുമറിയാതെ ആരംഭിച്ച, ഒന്നര വര്‍ഷത്തോളം നീണ്ട ബന്ധം.\nഎല്ലാ പെണ്‍കുട്ടികളെയും പോലെ പ്രണയാതുരമായ സംഭാഷണങ്ങളും ഒന്നിച്ചുള്ള നിമിഷങ്ങളും അവളും ആഗ്രഹിച്ചിരുന്നു. പക്ഷെ ഞാന് ഒരു സ്വാര്‍ത്ഥനായ ആഭാസനായിപ്പോയി. എനിക്ക് വ്യക്തമായ ലക്ഷ്യമുണ്ടായിരുന്നു. അവളുടെ വീട്ടില് പോവുക, അവളുമായി ശാരീരിക ബന്ധത്തിലേര്‍പ്പെടുക, തിരികെ പോരുക. സ്‌നേഹ സംഭാഷണങ്ങളിലൊന്നും എനിക്ക് താല്പര്യമുണ്ടായിരുന്നില്ല. തന്നെ മാത്രം സ്‌നേഹിക്കുന്ന, തന്നെക്കുറിച്ച് മാത്രം ചിന്തിക്കുന്ന സ്വാര്‍ത്ഥനായ, നീചനായ വ്യക്തിയാണ് ഞാനെന്ന സത്യം അവള് പതിയെ മനസ്സിലാക്കി. ( ഏതൊക്കെ പെണ്‍കുട്ടികളുമായി എനിക്ക് ബന്ധമുണ്ടായിരുന്നുവോ അവര്‍ക്കെല്ലാം ഇതേ പരാതി തന്നെയായിരുന്നു ഉണ്ടായിരുന്നത്. എന്റെ ആവശ്യങ്ങള്‍ക്ക് മാത്രമേ ഞാന് അവരെയെല്ലാം സമീപിച്ചിരുന്നുള്ളു. അല്ലാത്തപ്പോള് അവരുടെ ഫോണ് കോളുകള് പോലും ഞാന് എടുത്തിരുന്നില്ല.)\nഅടുത്ത തവണ ഞാന് അവളുടെ വീട്ടില് ചെന്ന സമയത്ത് ഒരു നനുത്ത സില്‍ക്ക് കുപ്പായമാണ് അവള് ധരിച്ചിരുന്നത്. അവളുടെ അരക്കെട്ടിനു ചുറ്റും എന്റെ കൈകള് സഞ്ചരിച്ചു. അവളെ ഞാന് എന്നിലേക്കടുപ്പിക്കാന് ശ്രമിച്ചു. പക്ഷെ അവള് എന്നെ തള്ളി മാറ്റി. 'ഇല്ല നവാസ്. ഞാന് ഇനി നിങ്ങളെ കാണില്ല. ഇത് മതിയാക്കാം ഇതിവിടെ തീരുന്നു'- അവള് പറഞ്ഞു. ഞാന് കെഞ്ചി നോക്കി, കരഞ്ഞു നോക്കി, ക്ഷമ പറഞ്ഞു, ഇനി എന്റെ തെറ്റുകള് ആവര്‍ത്തിക്കില്ലെന്ന് വാക്ക് നല്‍കി. ഞാന് കുറച്ചു കൂടി നല്ല കാമുകനാകാന് ശ്രമിക്കാമെന്ന് വരെ പറഞ്ഞു . പക്ഷെ അവള് പിടിവാശിയിലായിരുന്നു. അവള്‍ക്കു മടുത്തിരുന്നു. ഒരുപാട് തവണ അവള്‍ക്കു മുറിവേറ്റിട്ടുണ്ട്. അതായിരുന്നു അവസാനം. അന്നത്തോടെ ആ ബന്ധം അവസാനിച്ചു."- നവാസ് തന്റെ ആത്മകഥയില് പറയുന്നു.\nSimon Mash (Simon Pavaratty), Teacher, PSMVHSS Kattoor: 'അവള് എന്നെ സ്‌നേഹിച്ചു, പക്ഷേ ശാരീരിക സുഖം മാത്രമായിരുന്നു എന്റെ ലക്ഷ്യം'


രോഗം – നേരിടം\nPosted on മേയ് 28, 2022 മേയ് 20, 2022 by admin\nകുറഞ്ഞത് 10,000 വൈറസ് സ്പീഷീസുകള്‍ക്ക് മനുഷ്യരെ ബാധിക്കാനുള്ള ശേഷിയുണ്ട്. എന്നാല് ഇപ്പള് ബഹുഭൂരിപക്ഷവും നിശബ്ദമായി വന്യമൃഗങ്ങളില് ചംക്രമണം ചെയ്യുകയാണ്. കാലാവസ്ഥയുടേയും ഭൂ വിനിയോഗത്തിന്റേയും മാറ്റം കാരണം മുമ്പ് ഭൂമിശാസ്ത്രപരമായി ഒറ്റപ്പെട്ട് കഴിഞ്ഞിരുന്ന വന്യജീവി സ്പീഷീസുകള്‍ക്ക് വൈറസ് പങ്കുവെക്കാനുള്ള പുതിയ അവസരങ്ങള് കിട്ടുന്നു. ചില സമയത്ത് അത് zoonotic തുളുമ്പലിന് സൌകര്യമൊരുക്കുന്നു. ആഗോള പരിസ്ഥിതി മാറ്റവും രോഗങ്ങളുടെ ആവിര്‍ഭാവവും തമ്മിലുള്ള ബന്ധം വ്യക്തമാക്കുന്നതാണിത്. വവ്വാലാണ് novel viral sharing കൂടുതലും ചെയ്യുന്നത്. അവ പരിണാമപരമായ പാതകളില് വൈറസ് പങ്കുവെക്കുന്നു. … Continue reading കാലാവസ്ഥ മാറ്റം സ്പീഷീസുകള്‍ക്കിടയിലെ വൈറസ് സഞ്ചാരത്തിന്റെ അപകട സാദ്ധ്യത വര്‍ദ്ധിപ്പിക്കുന്നു →\nTagged കാലാവസ്ഥ ദുരന്തം,രോഗം,വാര്‍ത്തഒരു അഭിപ്രായം ഇടൂ\nകോവിഡ് കാരണം അമേരിക്കയിലെ മരണ സംഖ്യ 10 ലക്ഷത്തിന് അടുക്കുന്ന അവസരത്തില്, കാലാവസ്ഥ പ്രശ്നവും നഗര വ്യാപനവും ധാരാളം വന്യ മൃഗങ്ങളെ പുതിയ ആവാസ സ്ഥലങ്ങളിലേക്ക് മാറി താമസിക്കാന് നിര്‍ബന്ധിക്കുന്നു എന്ന് Nature ല് വന്ന ഒരു പുതിയ പഠനം കാണിക്കുന്നു. ഒരു സ്പീഷീസില് നിന്ന് മറ്റൊന്നിലേക്ക് വൈറസുകള് ചാടുന്നതിലേക്ക് അത് നയിക്കുന്നു. സസ്തനികളില് ഇത്തരത്തില് വൈറസുകള് കൂടിക്കലരുന്നത് ഇതിനകം തന്നെ തുടങ്ങിയിട്ടുണ്ടാകും എന്നാണ് ഗവേഷകര് പറയുന്നത്. അത് ഭൂമിയില് താപനില വര്‍ദ്ധിക്കുന്നതനുസരിച്ച് കൂടിവരും. — സ്രോതസ്സ് … Continue reading എങ്ങനെയാണ് കാലാവസ്ഥ പ്രശ്നം അടുത്ത മഹാമാരിക്ക് തിരികൊടുക്കുന്നത് →


നോകിയ 6.1 പ്ലസ് അവലോകനം; റെഡ്മി നോട്ട്5പ്രോയേക്കാള് മികച്ചതോ? | DoolNews\nനോകിയ 6.1 പ്ലസ് അവലോകനം; റെഡ്മി നോട്ട്5പ്രോയേക്കാള് മികച്ചതോ?\nThursday, 30th August 2018, 2:25 pm\nഈ വര്‍ഷത്തെ ഏറ്റവും വലിയ ഹിറ്റായ ഷവോമി റെഡ്മി നോട്ട്5പ്രോയോട് മത്സരിക്കാന് ഒരുങ്ങുകയാണ് നോകിയ. നോകിയ 6.1 പ്ലസ് എന്ന ഫോണ് പുറത്തിറക്കി കൊണ്ടാണ് മൊബൈല് ഫോണ് മേഖലയിലെ ഷവോമിയുടെ അപ്രമാദിത്യം ചോദ്യം ചെയ്യാന് നോകിയ ഒരുങ്ങുന്നത്.\nആന്‍ഡ്രോയ്ഡ് വണ് സിരീസില് പ്പെട്ട ഈ ഫോണ് ആന്‍ഡ്രോയ്ഡ് ഓറിയോ ഓപറേറ്റിങ്ങ് സിസ്റ്റത്തിലാണ് പ്രവര്‍ത്തിക്കുക. വില 15,999 രൂപയും. സമാന വില നിലവാരത്തിലുള്ള ഷവോമി റെഡ്മി നോട്ട് ഫൈവ് പ്രോ, അസൂസ് സെന്‍ഫോണ് മാക്‌സ് പ്രോ എം 1 എന്നീ ഫോണുകള്‍ക്ക് ഈ മോഡല് വെല്ലു വിളി ഉയര്‍ത്തും എന്നാണ് പ്രതീക്ഷിക്കപ്പെടുന്നത്.\n5.8 ഇഞ്ചിന്റെ ഫുള് എച്.ഡി സ്‌ക്രീനാണ് ഫോണിലുള്ളത്. കേടുപാടുകളില് നിന്ന് സംരക്ഷിക്കുന്നതിനായി ഗോറില്ലാ ഗ്ലാസ്3സംവിധാനവുമുണ്ട്. ക്വാല്‍കോമിന്റെ സ്‌നാപ്ഡ്രാഗണ് 636 പ്രോസസറാണ് ഫോണിന് കരുത്ത് പകരുക.\nവേഗമേറിയ ചാര്‍ജ്ജിംഗ് സംവിധാനമുള്ള ഫോണില് 3060 മില്ലി ആമ്പിയറിന്റെ ബാറ്ററിയാണുള്ളത്.\n16 മെഗാപിക്‌സലിന്റേയും5മെഗാപിക്‌സലിന്റേയും ലെന്‍സുകള് ഘടിപ്പിച്ച ഇരട്ട ക്യാമറകളാണ് ഫോണിലുള്ളത്. ഇരട്ട എല്.ഇ.ഡി ഫ്‌ലാഷുമുണ്ട്. സെല്‍ഫികള് പകര്‍ത്തുന്നതാനായി ഘടിപ്പിച്ചിട്ടുള്ളത് 16 മെഗാപിക്‌സലിന്റെ മുന്‍ക്യാമറയാണ്.\nമറ്റെല്ലാ മേഖലകളിലും ഷവോമിയോടും, അസൂസിനോടും മത്സരിക്കുന്ന നോകിയ ബാറ്ററിയുടെ കാര്യത്തില് മാത്രമാണ് പിന്നില് നില് ക്കുന്നത്. ശരാശരി ഉപയോഗത്തില് 12 മണിക്കൂര് വരേയെ ഫോണിന്റെ ബാറ്ററി പരമാവധി ആയുസ്സ് നല്‍കൂ.


ആര്യയുടെ 'ഗജിനികാന്ത്;' ഈ മറവിക്കാരൻ ചിരിപ്പിച്ചു കൊല്ലും-Ghajinikanth teaser: Arya playsaRajinikanth fan withamemory disorder\nആര്യയുടെ 'ഗജിനികാന്ത്;' ഈ മറവിക്കാരൻ ചിരിപ്പിച്ചു കൊല്ലും\nസൂര്യ നായകനായ തമിഴ് ചിത്രം ഗജിനിയുടെയും രജനികാന്തിന്റേയും പേരുകള് ചേര്‍ന്നാണ് ഗജിനികാന്ത് ആയത്.\nതമിഴ്‌നടന് ആര്യ പ്രധാനവേഷത്തില് എത്തുന്ന ചിത്രം ‘ ഗജിനികാന്ത് ‘ടീസര് ഇറങ്ങി. ഹാസ്യത്തിനു പ്രാധാന്യം നല്‍കുന്ന ചിത്രത്തില് ഒരു കട്ട രജനികാന്ത് ഫാനായാണ് ആര്യ എത്തുന്നത്. രജനികാന്ത് എന്നു തന്നെയാണ് കഥാപാത്രത്തിന്റെ പേര്. രജനിയുടെ ആരാധകനായ പിതാവ് മകന് ആ പേരിടുന്നത്. ചിത്രത്തില് സായേഷാ സൈഗാളാണ്.\nരജനികാന്ത് സുന്ദരനാണ്, നന്നായി ഫൈറ്റ് ചെയ്യാനറിയാം, സുന്ദരിയായ കാമുകിയുണ്ട്. എന്നാല് രജനികാന്തിനൊരു പ്രശ്‌നമുണ്ട്. മറവി. അതെ, വലിയ മറവിക്കാരനാണ് രജനികാന്ത്. അയാളുടെ ജീവിതത്തിലെ ഒട്ടുമിക്ക പ്രശ്‌നങ്ങള്‍ക്കും കാരണം ഈ മരവി തന്നെയാണ്. അതുകൊണ്ടാകും സംവിധായകന് ചിത്രത്തിന് ഗജിനികാന്ത് എന്നു പേരിട്ടത്.\nസൂര്യ നായകനായ തമിഴ് ചിത്രം ഗജിനിയുടെയും രജനികാന്തിന്റേയും പേരുകള് ചേര്‍ന്നാണ് ഗജിനികാന്ത് ആയത്. ഗജിനിയില് മറവിക്കാരനായ കഥാപാത്രമായിരുന്നു സൂര്യയുടേത്.\nഗജിനികാന്തില് ആര്യയ്‌ക്കൊപ്പം കരുണാകരന്, സതീഷ്, മൊട്ട രാജേന്ദ്രന് എന്നിവരുമുണ്ട്. സംവിധാനം സന്തോഷ് പി ജയകുമാര്. സംഗീതം ബാലമുരളി ബാലു\nTags: Rajanikanth, tamil films\nഇന്ത്യ Vs ദക്ഷിണാഫ്രിക്ക രണ്ടാം ടെസ്റ്റ് നാളെ ; വ്യത്യസ്ഥ പരിശീലനവുമായി ഇന്ത്യൻ ടീം


യൂണിവേഴ്സിറ്റി കോളേജ് സംഭവം: കെ.യു.ടി.ഒ. യും യൂണിസ്റ്റാറും പാടി പ്രതിഷേധിക്കുന്നു\nതിരു: തിരുവന്തപുരം യൂണിവേഴ്സിറ്റി കോളേജിൽ നടന്ന അക്രമപ്രവർത്തനങ്ങളിൽ കേരള യൂണി വേഴ്സിറ്റി ടീച്ചേർസ് ഓർഗനൈസേഷനും കേരള യൂനിവേഴ്സിറ്റി സ്റ്റാഫ് യൂണിയനും പാടി പ്രതിഷേധി ക്കുന്നു. ജൂലൈ 15 തിങ്കളാഴ്ച്ച വൈകുന്നേരം അഞ്ചര മണിക്ക് കേരള സർവകലാശാലയുടെ കാര്യ വട്ടം ക്യാമ്പസ്സിൽ ആണ് പ്രതിഷേധ പരിപാടി സംഘടിപ്പിച്ചിരിക്കുന്നത്. വിദ്യാർത്ഥി അക്രമരാഷ്ട്രീ യം ഉടൻ അവസാനിപ്പിക്കണം. ഇതിന് മുമ്പ് ഗാന്ധി വധത്തെ പുനഃരാവിഷ്കരിച്ചവരുടെ മനസ്സ് മാറി നന്നാവുന്നതിന് വേണ്ടി കെ.യു.ടി.ഓയും യൂണിസ്റ്റാറും ഒരു സത്യാഗ്രഹ പ്രാർത്ഥന യജഞംസംഘ ടിപ്പിച്ചിരുന്നു. അധ്യാപകർ, യൂണിവേഴ്സിറ്റി ഉദ്യോഗസ്ഥർ, ഗവേഷകർ, വിദ്യാർത്ഥികൾ എന്നിവർ പങ്കെടുക്കും.


കണ്ണൂരും പാലക്കാടും എസ്എഫ്‌ഐ മാര്‍ച്ചില് സംഘര്‍ഷം - ഇ വാർത്ത | evartha\nകണ്ണൂരും പാലക്കാടും എസ്എഫ്‌ഐ മാര്‍ച്ചില് സംഘര്‍ഷം\nകണ്ണൂര്: കോഴിക്കോട്ടെ പോലീസ് വെടിവെയ്പ്പിനെതിരെ എസ്എഫ്‌ഐ നടത്തിയ പ്രതിഷേധ മാര്‍ച്ചില് കണ്ണൂരും പാലക്കാടും സംഘര്‍ഷം. കണ്ണൂരില് ഡിഐജിയുടെയും എസ്പിയുടെയും വീടിനു നേരെയും ഐജിയുടെ ക്യാമ്പ് ഓഫീസിനു നേരെയും പ്രതിഷേധക്കാര് കല്ലെറിഞ്ഞു.\nകണ്ണൂര് നഗരസഭയുടെ വാഹനങ്ങള് പ്രതിഷേധക്കാര് തല്ലി തകര്‍ത്തു. മാധ്യമപ്രവര്‍ത്തകര്‍ക്കു നേരെയും ആക്രമണമുണ്ടായി. ചാനല് കാമറാമാന്‍മാര്‍ക്ക് അക്രമണത്തില് പരിക്കേറ്റു.\nപാലക്കാട് കളക്ടറേറ്റിലേക്ക് എസ്എഫ്‌ഐ നടത്തിയ മാര്‍ച്ചും അക്രമാസക്തമായി. കളക്ടറേറ്റിനുനേരെയും പോലീസിനുനേരെയും എസ്എഫ്‌ഐ പ്രവര്‍ത്തകര് കല്ലെറിഞ്ഞു. പ്രവര്‍ത്തകരെ പിരിച്ചുവിടാന് പോലീസ് എട്ടുതവണ ഗ്രനേഡ് പ്രയോഗിച്ചു.


അവ്യക്തതകള് നീങ്ങട്ടെ; നല്ല സംരംഭങ്ങള് വരട്ടെ | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nഅവ്യക്തതകള് നീങ്ങട്ടെ; നല്ല സംരംഭങ്ങള് വരട്ടെ\nPublished on Mon, 09/17/2012 - 09:38 ( 39 weeks2days ago) (+)(-) Font Size\nമുരടിപ്പില്‍നിന്ന് സംസ്ഥാനത്തെ മോചിപ്പിച്ചെടുക്കുക എന്ന അഭിലഷണീയമായ ആശയമാണ് കൊച്ചിയില് തുടക്കമിട്ട ‘എമര്‍ജിങ് കേരള’ മേളയുടെ കാതല്. ഈ ആശയത്തിന് നല്ല ആവിഷ്കാരങ്ങളും പ്രായോഗികരീതികളും ഉണ്ടാകുമെങ്കില് അത് സ്വാഗതാര്‍ഹവുമാണ്. ഇക്കാര്യത്തില് അന്ധമായ വിരോധമല്ല, സൃഷ്ടിപരമായ വിലയിരുത്തലുകളും ആവശ്യമെങ്കില് മാറ്റത്തിരുത്തലുകള് വേണമെന്ന നിര്‍ബന്ധബുദ്ധിയുമാണ് ആവശ്യമായിട്ടുള്ളത്. ഭാവികേരളം എങ്ങനെയാകണമെന്ന ചോദ്യത്തിന് മറുപടി കണ്ടെത്തേണ്ടത് ഇപ്പോഴാണ്. അതേസമയം, മറുവശത്ത് അതിപ്രധാനമായ ഈ വിഷയത്തെപ്പറ്റി വേണ്ടത്രചര്‍ച്ചകള് പൊതുസമൂഹത്തിലെന്നല്ല, ഭരണമുന്നണിയില്‍പോലും ഉണ്ടായിട്ടില്ല എന്ന വിമര്‍ശം അസ്ഥാനത്തല്ലതാനും. സംസ്ഥാനത്തിന്‍െറ ഭാവിഭാഗധേയം, വെറും വ്യവസായമെന്ന കോണിലൂടെ മാത്രം കാണേണ്ട ഒന്നല്ല. സമഗ്രവും സര്‍വതലസ്പര്‍ശിയുമായ, സാമൂഹികാവശ്യങ്ങളെയും നീതിയെയും ഉള്‍ക്കൊണ്ടുള്ള ഒരു ബൃഹദ്ദര്‍ശനത്തിന്‍െറ ഭാഗമായി വരേണ്ടതായിരുന്നു വ്യവസായങ്ങളും നിക്ഷേപങ്ങളും. എമര്‍ജിങ് കേരള അവസാനവാക്കല്ലെന്നും തുടര്‍ചര്‍ച്ചകളിലൂടെ മാറ്റിയും തിരുത്തിയും കൂട്ടിച്ചേര്‍ത്തും മുന്നോട്ടുപോകുമെന്നും സര്‍ക്കാര് വ്യക്തമാക്കിയിട്ടുണ്ട്. ശരിയായ അര്‍ഥത്തില് എല്ലാവര്‍ക്കും ഉള്‍ക്കൊള്ളാനായാല് ഇത് കേരളത്തിന്‍െറ വികസനപാതയില് ഒരു നാഴികക്കല്ലാവാം.\nഅന്യരില്‍നിന്ന് ശമ്പളം പറ്റുന്ന സമൂഹം എന്ന അവസ്ഥയില്‍നിന്ന് കേരളീയരെ സംരംഭകരാക്കിമാറ്റുക എന്നതാണ് എമര്‍ജിങ് കേരളയുടെ പ്രഖ്യാപിത ലക്ഷ്യം. സേവനപ്രധാനമായ സമ്പദ്ക്രമമെന്ന നിലയിലേക്ക് കേരളത്തെ വളര്‍ത്താന് മാനവശേഷി ഉപയോഗപ്പെടുത്തുകയും ആഭ്യന്തര-വിദേശ നിക്ഷേപം വന്‍തോതില് സ്വീകരിക്കുകയും ചെയ്യുകയാണ് ലക്ഷ്യപ്രാപ്തിക്കുള്ള മാര്‍ഗമായി കാണുന്നത്. എല്ലാരംഗത്തും സ്വകാര്യ സംരംഭകരെ പ്രോത്സാഹിപ്പിക്കും. കൊച്ചി സംഗമത്തില് 45 പദ്ധതി നിര്‍ദേശങ്ങള് അംഗീകരിച്ചിട്ടുണ്ട്; 46,000 കോടി രൂപയുടെ നിക്ഷേപം ഉറപ്പായി എന്നും ഔദ്യാഗിക വിശദീകരണമുണ്ടായി -അവ്യക്തതകള് ബാക്കിയുണ്ടെന്നു മാത്രം. രണ്ടു ലക്ഷം കോടി ലക്ഷ്യമിട്ടതില് 20,000 കോടി മാത്രമേ കിട്ടാനിടയുള്ളൂ എന്ന വിമര്‍ശം ശരിയാവാം, തെറ്റാവാം. പക്ഷേ, ഒരു നിക്ഷേപ സൗഹൃദ സംസ്ഥാനമെന്ന നിലക്ക് കേരളത്തെ പരിചയപ്പെടുത്താനും ഏതാനും പ്രമുഖ കമ്പനികളെയെങ്കിലും ബോധ്യപ്പെടുത്താനും കഴിഞ്ഞത് ചെറിയ കാര്യമല്ല. കുറെ പദ്ധതികള് ‘എമര്‍ജിങ് കേരള’ എന്ന പ്രത്യേക നയപരിപാടി ഇല്ലായിരുന്നെങ്കിലും നടക്കുമായിരുന്നു എന്നതും ശരിയാണ്; ഇതെല്ലാം പാര്‍ശ്വവിവാദങ്ങള് മാത്രം. എയര് കേരള, ഐ.ടി കേന്ദ്രീകരിച്ചുള്ള ചെറുകിട സംരംഭങ്ങള് എന്നിവക്ക് സംസ്ഥാനത്ത് വന് സ്വീകാര്യത ലഭിക്കും. എന്നാല്, വരുംദിവസങ്ങളിലെങ്കിലും പരിഹരിക്കപ്പെടേണ്ട ചില കാതലായ പ്രശ്നങ്ങള് നിലനില്‍ക്കുന്നു.\nഏറ്റവും പ്രധാനപ്പെട്ട കാര്യം ദുരൂഹതകള് ബാക്കിനില്‍ക്കുന്നു എന്നതാണ്. നിക്ഷേപലഭ്യതയെപ്പറ്റി കൃത്യമായ കണക്കുകള് സര്‍ക്കാര് നല്‍കുന്നില്ല. പല കാര്യങ്ങളിലും സര്‍ക്കാറിനുതന്നെ വ്യക്തതയില്ല. എന്തൊക്കെയോ ഒളിച്ചുവെക്കുന്നുവെന്ന ധാരണ ബലപ്പെടുത്തുന്നതാണ് മേളയുടെ സമാപനത്തോടനുബന്ധിച്ച വാര്‍ത്താ സമ്മേളനത്തിലെ ഔദ്യാഗിക മൗനം. പദ്ധതികള്, നിക്ഷേപങ്ങള്, പങ്കെടുത്തവര്, നിക്ഷേപസന്നദ്ധത അറിയിച്ചവര്, മേളയുടെ ചെലവ് തുടങ്ങിയവയുടെ കൃത്യമായ വിവരങ്ങള്‍ക്കായി കേരളസമൂഹം ഇപ്പോഴും കാത്തിരിക്കുകയാണ്. സുതാര്യതയെപ്പറ്റി അവകാശവാദങ്ങള് ഏറെയുണ്ടെങ്കിലും പ്രയോഗത്തില് മറിച്ചാണ്. മേളയെപ്പറ്റി പ്രതിപക്ഷവും ഭരണപക്ഷത്തെത്തന്നെ ചിലരും ഉയര്‍ത്തിയ സംശയങ്ങള് ബലപ്പെടുത്താനേ ഇത് സഹായിക്കൂ. മുമ്പ് ഗ്ളോബല് ഇന്‍വെസ്റ്റേഴ്സ് മീറ്റില് (ജിം) നടക്കാതെപോയ വിവാദപദ്ധതികള് പുതിയ വിലാസത്തില് നടപ്പാക്കിയെടുക്കാനുള്ള സൂത്രമായി ഇതിനെ കാണുന്നവരുണ്ട്. ഒരുവശത്ത് ചര്‍ച്ചകളിലൂടെ പദ്ധതികള് ഉരുത്തിയിരിയുമെന്ന് പറയുന്ന സര്‍ക്കാര്‍തന്നെ, വിവാദങ്ങളുടെ പേരില് പിന്നോട്ടില്ലെന്നും പറയുമ്പോള് അതിന്‍െറ അര്‍ഥമറിയാന് പ്രയാസമാകുന്നു. മൂലധന കേന്ദ്രിതമായ പദ്ധതികള്‍ക്ക് നിക്ഷേപം സ്വീകരിക്കുമ്പോള് തൊഴിലവസരങ്ങളും മികച്ച തൊഴില്‍സാഹചര്യവുമുണ്ടാകുമെന്ന് നയപ്രഖ്യാപനത്തിലുണ്ടെങ്കിലും തൊഴില്‍ലഭ്യതയെപ്പറ്റി ഒരു ഉറപ്പും നിക്ഷേപകരില്‍നിന്ന് ലഭ്യമല്ല. പരിസ്ഥിതിപഠനത്തില് കുഴപ്പമില്ലെന്നു കണ്ടതല്ലാത്ത ഒരു പദ്ധതിയും മുന്നോട്ടുകൊണ്ടുപോകില്ലെന്ന് സര്‍ക്കാര് പറയുന്നു. എന്നാല്, പരിസ്ഥിതി സംരക്ഷണ സംവിധാനം സംസ്ഥാന മലിനീകരണ ബോര്‍ഡിന്‍െറയും മറ്റും പരിശോധനയിലൊതുങ്ങുന്ന നാമമാത്ര സംവിധാനമായിക്കൂടാ.\nസര്‍ക്കാര് ഭരണനിര്‍വഹണവും സാമൂഹികാസൂത്രണവും കൈയൊഴിഞ്ഞ് വെറും ഇടനിലക്കാരന്‍െറ റോളിലേക്ക് മാറുന്നു എന്നതാണ് ഭയപ്പെടേണ്ട മറ്റൊരുസാധ്യത. നിക്ഷേപകരെ വിളിച്ചുവരുത്തി, അവര്‍ക്ക് വേണ്ടതെല്ലാം ചെയ്തുകൊടുക്കുന്ന ‘ഫെസിലിറ്റേറ്റര്’ ആയി ഭരണകൂടം മാറുമ്പോള് സ്വകാര്യ, വിദേശ, മുതലാളിത്ത താല്‍പര്യങ്ങള് മേല്‍ക്കൈ നേടും. ഇതൊഴിവാക്കാന് സര്‍ക്കാര്-നിയമസഭാ തലങ്ങളില് പ്രതിപക്ഷത്തെയടക്കം ഉള്‍ക്കൊള്ളിച്ചുള്ള വിപുലമായ നിയന്ത്രണ-പരിശോധനാ സംവിധാനങ്ങള് വേണം. വന്‍തോതില് ഭൂമി ആവശ്യമാകുന്നവ, വന്‍കിട പദ്ധതികള്, പരിസ്ഥിതിക്കും സംസ്കാരത്തിനും ഇണങ്ങാത്തവ, തൊഴില്‍ലഭ്യത കുറഞ്ഞവ തുടങ്ങിയ പദ്ധതികള് ഉപേക്ഷിക്കാന് കഴിയണം. ചെറുകിട സംരംഭകര്‍ക്ക് കൂടുതല് പ്രാമുഖ്യം നല്‍കുന്നത് ഗുണകരമാകും. സഹകരണമേഖലയെ കാര്യമായി ഉപയോഗപ്പെടുത്താന് കഴിയേണ്ടതായിരുന്നു- ഇനിയെങ്കിലും അതിനാവശ്യമായ നീക്കങ്ങള് ഉണ്ടാകുമെന്ന് കരുതുക. സാമൂഹികക്ഷേമം, സാമൂഹികനീതി തുടങ്ങിയവയുടെ പുലര്‍ച്ചക്കാവശ്യമായ ഇടപെടലുകള് ആവശ്യമാകുന്നിടത്ത് അതിനുള്ള വ്യവസ്ഥകള് ഉണ്ടായിരിക്കണം. നിക്ഷേപങ്ങള് സമാഹരിക്കുന്നിടത്ത്, ഏതാനും സമ്പന്നസ്ഥാപനങ്ങള്‍ക്ക് എല്ലാ സൗകര്യവും നല്‍കുന്ന രീതിയില്‍നിന്ന് മാറിച്ചിന്തിക്കാനായില്ല എന്നത് പോരായ്മതന്നെയാണ്. പ്രത്യേകിച്ച് സഹകരണ, ചെറുകിട സംരംഭങ്ങളില് ജനകീയ കൂട്ടായ്മകള്‍ക്ക് പലതും ചെയ്യാനാവും. കേരളത്തിന്‍െറ വികസനത്തില് മുതല്‍മുടക്കാന് തയാറുള്ള ഒട്ടനേകം പേര് അതിന് പലിശരഹിത ധനതന്ത്രരീതി വേണമെന്ന ഉപാധി ഉന്നയിച്ച് കാത്തിരിപ്പുണ്ട്. വമ്പിച്ച എന്.ആര്.കെ നിക്ഷേപം ആ വഴി കിട്ടും -സര്‍ക്കാറും റിസര്‍വ് ബാങ്കും അതിനാവശ്യമായ സംവിധാനങ്ങള് ഏര്‍പ്പെടുത്താന് തയാറാവുമെങ്കില്.\nഎമര്‍ജിങ് കേരള നല്ല സ്വപ്നമാണ്. സംരംഭകരുടെ നാടായി മാറാന് കേരളത്തിന് സാധ്യതകള് ഏറെയാണുതാനും. എന്നാല്, സദുദ്ദേശ്യവും സത്യനിഷ്ഠയും സുതാര്യതയും കൂടിച്ചേര്‍ന്നാലേ ആ സ്വപ്നം പുലരൂ. മറിച്ചായാല് അത് കൊടിയ പേടിസ്വപ്നമാകാനും സാധ്യതയുണ്ട്. സര്‍ക്കാറിന്‍െറ ആത്മാര്‍ഥത പരിശോധിക്കപ്പെടുന്ന നാളുകളാണ് വരാനിരിക്കുന്നത്.


Oppo A16 launched in India: Price, specifications - ഓപ്പോ എ16 ഇന്ത്യയിൽ പുറത്തിറങ്ങി; വിലയും സവിശേഷതകളും അറിയാം\nമീഡിയടെക് ഹീലിയോ ജി 35 പ്രൊസസറുമായാണ് ഇത് വരുന്നത്\nSeptember 21, 2021 10:44:24 pm\nഓപ്പോയുടെ ഏറ്റവും പുതിയ ബജറ്റ് സ്മാർട്ട്ഫോണായ ഓപ്പോ എ16 ഇന്ത്യയിൽ അവതരിപ്പിച്ചു. മീഡിയടെക് ഹീലിയോ ജി 35 പ്രൊസസറുമായാണ് ഇത് വരുന്നത്, സെൽഫി ക്യാമറക്കായി വാട്ടർ ഡ്രോപ്പ് ശൈലിയിലുള്ള നോച്ച് നൽകിയിട്ടുണ്ട്. ആമസോൺ വഴി ഈ സ്മാർട്ഫോൺ ഇപ്പോൾ വാങ്ങാനാവും. ഓപ്പോ എ16നെക്കുറിച്ച് കൂടുതൽ അറിയാൻ തുടർന്നു വായിക്കുക.\nOppo A16: Specifications – ഓപ്പോ എ16 : സവിശേഷതകൾ\nഓപ്പോ എ16 6.52 ഇഞ്ചിന്റെ എച്ചഡി+ (720 × 1,600 പിക്സൽ) എൽസിഡി ഡിസ്പ്ലേയുമായാണ് വരുന്നത്. മീഡിയാടെക് ഹീലിയോ G35 പ്രൊസസ്സർ ഈ ഫോണിനു കരുത്ത് നൽകുന്നു. 4ജിബി റാമും 64ജിബി സ്റ്റോറേജും ഫോണിനുണ്ട്. മൈക്രോ എസ്ഡി കാർഡ് വഴി 256 ജിബി വരെ സ്റ്റോറേജ് വർധിപ്പിക്കാനും സാധിക്കും.\nആൻഡ്രോയിഡ് 11ൽ കളർഒഎസ് 11.1 ലാണ് ഈ ഫോൺ പ്രവർത്തിക്കുന്നത്. പിന്നിൽ 13 എംപി പ്രൈമറി ക്യാമറ,2എംപി ബോക്കെ (ഡെപ്ത്) സെൻസർ,2എംപി മാക്രോ സെൻസർ എന്നിവ അടങ്ങിയ ട്രിപ്പിൾ ക്യാമറ സജ്ജീകരണത്തോടെയാണ് ഫോൺ വരുന്നത്. സെൽഫികൾക്കായി മുന്നിൽ 8 മെഗാപിക്സൽ ക്യാമറയുമുണ്ട്.\n5,000 എംഎഎച്ച് ബാറ്ററിയാണ് ഈ സ്മാർട്ട്‌ഫോണിൽ നൽകിയിരിക്കുന്നത്. ഫെയ്സ് അൺലോക്ക് ഫീച്ചറും സൈഡ് മൗണ്ടഡ് ഫിംഗർപ്രിന്റ് സ്കാനറും ഇതിലുണ്ട്. ഐപിഎക്സ്4വാട്ടർ റെസിസ്റ്റൻസ് സർട്ടിഫിക്കേഷനും ഇതിനുണ്ട്.\nOppo A16: Pricing – ഓപ്പോ എ16 : വില\nഓപ്പോ എ16 ന്റെ 4ജിബി + 64ജിബി സ്റ്റോറേജ് പതിപ്പ് 13,990 രൂപയ്ക്ക് ലഭ്യമാണ്. ആമസോൺ വെബ്‌സൈറ്റ് വഴിയും, ഓഫ്‌ലൈൻ റീട്ടെയിലർമാർ വഴിയും ഫോൺ വാങ്ങാൻ കഴിയും. ഇത് ക്രിസ്റ്റൽ ബ്ലാക്ക്, പേൾ ബ്ലൂ എന്നീ നിറങ്ങളിൽ ലഭ്യമാണ്.\nഓൺലൈനായാണ് ഫോൺ വാങ്ങുന്നവർക്ക് വ്യത്യസ്ത ഓഫറുകൾ ആമസോൺ വാഗ്ദാനം ചെയ്യുന്നുണ്ട്.3മാസം വരെ നോ-കോസ്റ്റ് ഇഎംഐ, സിറ്റി ബാങ്ക് ക്രെഡിറ്റ് കാർഡുകളിൽ 750 രൂപ വരെ തൽക്ഷണ കിഴിവുകൾ, മറ്റ് ബാങ്ക് ഡെബിറ്റ്, ക്രെഡിറ്റ് കാർഡുകൾ എന്നിവയ്ക്ക് ഉൾപ്പടെ വിവിധ ഓഫറുകൾ ആമസോണിൽ ലഭ്യമാണ്.\nAlso read: പുതിയ സ്മാർട്ട്ഫോൺ വാങ്ങാൻ പോവുകയാണോ? എങ്കിൽ അല്പം കാത്തിരിക്കാം; കാരണമിതാണ്\nWeb Title: Oppo a16 launched in india price specifications


Monday 22 January 2018 9:00 pm IST\nആലപ്പുഴ: എക്‌സൈസ് എന്‍ഫോഴ്‌സ്‌മെന്റ് ആന്റ് ആന്റി നര്‍കോട്ടിക്ക് സ്‌ക്വാഡ് കലവൂര് ഭാഗത്ത് നടത്തിയ പരിശോധനയില് ആന്ധ്രയില് നിന്നും കഞ്ചാവ് എത്തിക്കുന്ന സംഘത്തില്‍പ്പെട്ടയാള് പിടിയില്. മണ്ണഞ്ചേരി പഞ്ചായത്ത് വാര്‍ഡ് 21ല് തോപ്പില് വീട്ടില് എന്നുവിളിക്കുന്ന മനോജി(കുട്ടായി)നെയണ് കഞ്ചാവുമായി അറസുചെയ്തത്.\nഈയാളുടെ സഹായി മണ്ണഞ്ചേരി പുതുവല് വെളി അനീഷ് (അമ്പലമുറ്റം അനി) ഒളിവിലാണ്. ഇവരില് നിന്ന് പക്കല്‍നിന്നും 1.5 കിലോഗ്രാം കഞ്ചാവ് പിടിച്ചെടുത്തു. ആന്ധ്രയില് നിന്നും കുറഞ്ഞ വിലയ്ക്കു വാങ്ങി കൊണ്ടുവരുന്ന കഞ്ചാവ് ചെറുകിട കച്ചവടക്കാര്‍ക്ക് വിതരണം ചെയ്യുകയാണ ഇവര് ചെയ്യുന്നത്. ഇവരുടെ കൂട്ടാളികളായ രജന്,ബാബുമോന്, ദിലീപ് എന്നിവരെ ആഡംബരകാര് സഹിതം എക്‌സൈസ് സംഘം പിടികൂടിയിരുന്നു.\nഇവരുടെ കഞ്ചാവു വിതരണ ശൃംഖലയില്‍പ്പെട്ട നാലുപേരെ കഴിഞ്ഞദിവസം 1.5 കിലോഗ്രാം കഞ്ചാവുമായി പിടികൂടിയതിനെ തുടര്‍ന്നുള്ള അന്വേഷണത്തിലാണ് ഇവര് പിടിയിലായത്. എക്‌സൈസ് സ്‌ക്വാഡ് സര്‍ക്കിള് ഇന്‍സ്‌പെക്ടര് കെ. ആര്. ബാബു, പ്രിവന്റീവ് ഓഫീസര്‍മാരായ എ. കുഞ്ഞുമോന്, സുമേഷ്, സജിമോന്, സിവില് എക്‌സൈസ് ഓഫീസറന്മാരായ, എം. റെനി , ഓംകാര്‍നാഥ്, രവികുമാര്, അനില് കുമാര്, ഡ്രൈവര് വിപിന ചന്ദ്രന് എന്നിവരാണ് സംഘത്തിലുണ്ടായിരുന്നത്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.


5 സംവിധായകർ കൈകോർക്കുന്നു; 'പുത്തം പുതുകാലൈ'യ്ക്കായി - Cinema Villa\n5 സംവിധായകർ കൈകോർക്കുന്നു; ‘പുത്തം പുതുകാലൈ’യ്ക്കായി\nതമിഴിലെ മികച്ച5മികച്ച സംവിധായകരുടെ5ഹൃസ്വ ചിത്രങ്ങൾ കൂട്ടിക്കിച്ചേർത്ത് ഒരു സിനിമയാക്കുന്നു എന്ന കൗതുകകരമായ പ്രഖ്യാപനം നടത്തി ആമസോൺ പ്രൈം. ‘പുത്തം പുതുകാലൈ’ എന്നാണ് ഈ ആന്തോളജിക്ക് പേരിട്ടിരിക്കുന്നത്. സുഹാസിനി മണിരത്‌നം, ഗൗതം വാസുദേവ് മേനോൻ, സുധ കൊങ്കര, കാർത്തിക് സുബ്ബരാജ്, രാജീവ് മോനോൻ എന്നിവരാണ്5ഷോർട്ട് ഫിലിമുകൾ ഉൾപ്പെടുന്ന ഈ ആന്തോളജി സംവിധാനം ചെയ്യുന്നത്. ഒക്ടോബര് 16 ന് ചിത്രം ആമസോൺ പ്രൈം വിഡിയോസിൽ റിലീസ് ചെയ്യും.\nനടനും സംഗീത സംവിധായകനുമായ ജി വി പ്രകാശ് ചിത്രത്തിന്റെ ഭാഗമാവാൻ കഴിഞ്ഞതിൽലുള്ള സന്തോഷം ട്വിറ്ററിലൂടെ അറിയിച്ചു. ചിത്രം ലവ് സ്റ്റോറി ആണെന്നാണ് പറയപ്പെടുന്നത്. ചിത്രത്തിന്റെ മറ്റു താരങ്ങളെ കുറിച്ചോ അണിയറപ്രവർത്തകരെ കുറിച്ചോ ഉള്ള വിവരങ്ങൾ പുറത്തു വിട്ടിട്ടില്ല.\nSuper happy to beapart of this project. Can’t wait for you guys to catch #PuthamPudhuKaalai on @PrimeVideoIN, Oct 16th. #SudhaKongara @dirrajivmenon\n@gauthamvasudevmenon #KarthikSubbaraj @suhasinihasan pic.twitter.com/ip03M5gPOY\n— G.V.Prakash Kumar (@gvprakash) September 30, 2020\nക്യാമറ അസിസ്റ്റന്റായി സിനിമ ജീവിതത്തിലേക്ക് പ്രവേശിച്ച സുഹാസിനി 1995 ൽ പുറത്തിറങ്ങിയ ‘ഇന്ദിര’ ആണ് ആദ്യമായി സംവിധാനം ചെയ്ത ചിത്രം. തമിഴ്, ഹിന്ദി ചിത്രങ്ങളുടെ സംവിധായകനും നടനുമായ ഗൗതം വാസുദേവ് മോനോൻ 18 ഓളം ചിത്രങ്ങൾ ആണ് ഇതിനോടകം സംവിധാനം ചെയ്തിരിക്കുന്നത്. ജോഷ്വാ, ധ്രുവ നച്ഛതിരം എന്നീ സിനിമകൾ ആണ് ജി വി എമ്മിന്റെ ഇനി പുറത്തിറങ്ങാൻ ഉള്ള ചിത്രങ്ങൾ. സൂര്യ- അപർണ ബാലമുരളി ജോഡിയിൽ പുറത്തിറങ്ങാൻ ഇരിക്കുന്ന soorarai പോട്രു ആണ് സുധ കൊങ്കര സംവിധാനം ചെയ്ത് പുറത്തിറങ്ങാനിരിക്കുന്ന ചിത്രം. 2012 ൽ പുറത്തിറങ്ങിയ പിസ്സ എന്ന ചിത്രത്തിലൂടെ സംവിധായക രംഗത്തേക്ക് പ്രവേശിച്ച കാർത്തിക്ക് സുബ്ബരാജിന്റെ ‘ജഗമേ തന്ദിരം’മാണ് ഇനി പുറത്തിറങ്ങാൻ ഉള്ള ചിത്രം. സംവിധായകനായും ഛായാഗ്രാഹകനുമായ രാജീവ് മേനോൻ ‘സർവം താള മായം’ എന്ന തമിഴ് ചിത്രമാണ് അവസാനമായി സംവിധാനം ചെയ്തത്.


Malayalam News - സൗരോർജ പ്ലാന്റ് വെള്ളത്തിൽ! കൊച്ചി വിമാനത്താവളത്തിലെ ഫ്‌ളോട്ടിങ് സൗരോർജ പ്ലാന്റ് പ്രവർത്തിച്ചു തുടങ്ങി| CIAL Commissions floating solar power plant in kerala | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nസൗരോർജ പ്ലാന്റ് വെള്ളത്തിൽ! കൊച്ചി വിമാനത്താവളത്തിലെ ഫ്‌ളോട്ടിങ് സൗരോർജ പ്ലാന്റ് പ്രവർത്തിച്ചു തുടങ്ങി\n1300 ഫോട്ടോവോൾട്ടയിക് പാനലുകളാണ് ഈ പ്രതലങ്ങളിൽ പിടിപ്പിച്ചിട്ടുള്ളത്. രണ്ടുകോടി രൂപയാണ് ചെലവ്.\nNews18 Malayalam | January 19, 2021, 2:14 PM IST\nകൊച്ചി: ലോകത്തിലെ ആദ്യത്തെ സമ്പൂർണ സൗരോർജ വിമാനത്താവളമായ സിയാൽ, തടാകങ്ങളിൽ സ്ഥാപിച്ച ഫ്‌ളോട്ടിങ് സൗരോർജ പ്ലാന്റ് പ്രവർത്തനം തുടങ്ങി. സിയാൽ ഗോൾഫ് കോഴ്‌സിലെ രണ്ടു തടാകങ്ങളിൽ മൊത്തം ഒരേക്കറോളം വിസ്തൃതിയിൽ സ്ഥാപിച്ച ഒഴുകുന്ന സൗരോർജ പദ്ധതിയുടെ സ്ഥാപിതശേഷി 452 കിലോവാട്ടാണ്. ഇതോടെ സിയാലിന്റെ സൗരോർജ പദ്ധതികളുടെ മൊത്തം സ്ഥാപിതശേഷി 40 മെഗാവാട്ടായി ഉയർന്നു.\nഹരിത ഊർജ ഉത്പാദനത്തിൽ നിരന്തരം പരീക്ഷണം നടത്തുന്ന സിയാലിന്റെ പ്രവർത്തനങ്ങളുടെ നിർണായക ചുവടുവയ്പ്പാണ് ഫ്‌ളോട്ടിങ് പ്ലാന്റ്. അത്യാധുനിക ഫ്രഞ്ച് സാങ്കേതിക വിദ്യയാൽ വികസിപ്പിച്ചെടുത്ത ഹൈ ഡെൻസിറ്റി പോളിഎഥലീൻ പ്രതലങ്ങളിലാണ് പാനലുകൾ ഘടിപ്പിക്കുന്നത്. തുടർന്ന് ഇത്തരം ചെറുയൂണിറ്റുകളെ പരസ്പരം ബന്ധിപ്പിക്കുകയും തടാകങ്ങളിൽ നിക്ഷേപിക്കുകയും ചെയ്യും.\n1300 ഫോട്ടോവോൾട്ടയിക് പാനലുകളാണ് ഈ പ്രതലങ്ങളിൽ പിടിപ്പിച്ചിട്ടുള്ളത്. രണ്ടുകോടി രൂപയാണ് ചെലവ്. സാധാരണയായി ഫ്‌ളോട്ടിങ് പാനലുകൾ സ്ഥാപിക്കാൻ മൂന്നിരട്ടി വരെ അധിക ചെലവുണ്ടാകും. എന്നാൽ നൂതന ഫ്രഞ്ച് സാങ്കേതിക വിദ്യ ഉപയോഗിച്ചതിനാൽ തറയിൽ ഘടിപ്പിക്കുന്ന പ്ലാന്റുകളുടെ ചെലവിനൊപ്പമാക്കാൻ കഴിഞ്ഞു.\nരാജ്യത്താദ്യമായാണ് ഈ സാങ്കേതിക വിദ്യ ഉപയോഗിക്കുന്നത്. തറയിൽ ഘടിപ്പിക്കുന്ന പ്ലാന്റുകളേക്കാൾ കാര്യക്ഷമമാണ് ഫ്‌ളോട്ടിങ് പ്ലാന്റുകൾ. ഹരിതോർജ ഉത്പാദനത്തിൽ അന്താരാഷ്ട്ര തലത്തിൽ പ്രവർത്തിക്കാനും തുടർച്ചയായി പരീക്ഷണങ്ങളിൽ ഏർപ്പെടാനും കഴിയുന്നതുകൊണ്ടാണ് സിയാൽ ഈ നേട്ടം കൈവരിച്ചതെന്ന് സ്ഥാപക മാനേജിങ് ഡയറക്ടർ വി.ജെ.കുര്യൻ പറഞ്ഞു.\n'വൻകിട ഊർജ ഉപയോക്താക്കളായ വിമാനത്താവളങ്ങൾക്കും ഹരിതോർജം ഉപയോഗിക്കാനാകുമെന്ന് തെളിയിച്ചതിനാണ് സിയാലിന് ഐക്യരാഷ്ട്രസഭയുടെ പരമോന്നത പരിസ്ഥിതി പുരസ്‌കാരമായി ചാമ്പ്യൻസ് ഓഫ് എർത്ത് ലഭിച്ചത്. പരിസ്ഥിതി സംരക്ഷണത്തിനും കാർബൺ പാദമുദ്ര കുറയ്ക്കാനും സിയാൽ പ്രതിജ്ഞാബദ്ധമാണ്. അതിനായി പരീക്ഷണങ്ങൾ തുടരുമെന്നും കുര്യൻ അറിയിച്ചു.\n130 ഏക്കർ വിസ്തൃതിയുള്ള ഗോൾഫ് കോഴ്‌സ് സിയാൽ സമ്പൂർണ സുസ്ഥിര മാനേജ്‌മെന്റ് പദ്ധതിയനുസരിച്ചാണ് പരിപാലിക്കുന്നത്. വിമാനത്താവളത്തിലുള്ള മലിനജല ട്രീറ്റ്‌മെന്റ് പ്ലാന്റ് ശുദ്ധീകരിച്ച ജലം ഇവിടുത്തെ ജലസംഭരണികളായ തടാകങ്ങളിലെത്തുന്നു. ഈ ജലം ഗോൾഫ് കോഴ്‌സിലെ പുൽത്തകിടി നനയ്ക്കാൻ ഉപയോഗിക്കുന്നു. ഇത്തരം 12 തടാകങ്ങൾ സിയാൽ ഗോൾഫ് കോഴ്‌സിലുണ്ട്.\nഫ്രഞ്ച് കമ്പനിയായ സിയെൽടെറയുടെ സാങ്കേതിക സഹകരണത്തോടെയാണ് രണ്ടുതടാകങ്ങളിൽ സിയാൽ ഫ്‌ളോട്ടിങ് സൗരോർജ പ്ലാന്റ് സ്ഥാപിച്ചത്. ഡിസംബറിൽ ഇന്ത്യയുടെ ഫ്രഞ്ച് അംബാസഡർ ഇമ്മാനുവൽ ലെനയിൽ പ്ലാന്റ് സന്ദർശിച്ചിരുന്നു. നിലവിൽ 1.6 ലക്ഷം യൂണിറ്റ് വൈദ്യുതി സിയാൽ സൗരോർജപ്ലാന്റുകൾ ഒരുദിവസം ഉത്പ്പാദിപ്പിക്കുന്നുണ്ട്. 1.3 ലക്ഷം യൂണിറ്റാണ് പ്രതിദിന ഉപഭോഗം. കണ്ണൂർ ജില്ലയിലെ പയ്യന്നൂരിൽ 12 മെഗാവാട്ട് പദ്ധതിയുടെ പണി പൂർത്തിയായി വരുന്നു.\nകൊച്ചി വിമാനത്താവള പരിസരത്ത് കാർ പാർക്കിംഗ് ഏരിയ മുഴുവനായും സോളാർപാനലുകൾ കൊണ്ട് മൂടി സൗരോർജം ഉല്പാദിപ്പിച്ചാണ് സിയാൽ ഈ രംഗത്തേക്ക് ചുവടുവെയ്ക്കുന്നത്. പിന്നീട് ഉപയോഗപ്പെടുത്താവുന്ന മുഴുവൻ സ്ഥലത്തും സോളാർ പാനലുകൾ നിവരുകയായിരുന്നു.


Saudi Arabia to implement new pass to all from Tuesday | ഗള്‍ഫിനെ വിടാതെ കൊറോണ; സൗദിയില് ഏകീകൃത പാസ് വരുന്നു, ഇന്നും മരണങ്ങള് - Malayalam Oneindia\n18 min ago പ്രളയത്തില് തകര്‍ന്ന ഇടതുകര കനാലിന് ശാശ്വത പരിഹാരം; അക്വഡക്റ്റ് നിര്‍മ്മാണോദ്ഘാടനം ജനുവരി 28ന്\n21 min ago തലസ്ഥാനത്തെ കര്‍ഷക പ്രക്ഷോഭം; അടിയന്തര യോഗം വിളിച്ച് അമിത് ഷാ\nഗള്‍ഫിനെ വിടാതെ കൊറോണ; സൗദിയില് ഏകീകൃത പാസ് വരുന്നു, ഇന്നും മരണങ്ങള്\nUpdated: Sun, Apr 19, 2020, 1:30 [IST]\nറിയാദ്: സൗദി അറേബ്യയില് കൊറോണ വ്യാപനം തുടരുന്ന പശ്ചാത്തലത്തില് കടുത്ത നിയന്ത്രണങ്ങള് നടപ്പാക്കാന് സര്‍ക്കാര് തീരുമാനിച്ചു. കര്‍ഫ്യൂ വേളയില് പുറത്തിറങ്ങുന്നതിന് ആവശ്യമായ പാസ് രാജ്യത്ത് മൊത്തം ഒരേ രൂപത്തിലാകും. ചൊവ്വാഴ്ച മുതല് ഈ പാസ് നിലവില് വരും. നിലവില് മക്ക, മദീന, റിയാദ് എന്നിവിടങ്ങളിലാണ് ആഭ്യന്തര മന്ത്രാലയത്തിന്റെ സീല് വച്ച ഈ പാസുള്ളത്. രാജ്യത്തിന്റെ മറ്റു ഭാഗങ്ങളില് വിതരണം ചെയ്ത പാസ് ചൊവ്വാഴ്ച മുതല് സ്വീകരിക്കില്ല. വിശദാംശങ്ങള് ഇങ്ങനെ...\nജോലി ചെയ്യുന്ന മന്ത്രാലയം, ആഭ്യന്തര മന്ത്രാലയം എന്നിവയുടെ മുദ്രകള് പുതിയ പാസിലുണ്ടാകും. ഈ പാസില്ലെങ്കില് പിഴയൊടുക്കേണ്ടിവരും. ആദ്യത്തെ തവണ പിഴ ശിക്ഷയാകും. വീണ്ടും പിടിച്ചാല് പിഴ കൂടും. വീണ്ടും വീണ്ടും പിടിക്കപ്പെട്ടാല് ജയില് ശിക്ഷ ലഭിക്കും.\nസൗദിയില് കര്‍ഫ്യൂ ആദ്യം നടപ്പാക്കിയത് രാത്രി മാത്രമായിരുന്നു. വൈകീട്ട് ഏഴ് മണിക്ക് തുടങ്ങുന്ന കര്‍ഫ്യൂ രാവിലെ ആറ് വരെ തുടര്‍ന്നു. പിന്നീട് സമയം നീട്ടി. വൈകീട്ട് മൂന്ന് മണിക്ക് തുടങ്ങുന്ന കര്‍ഫ്യൂ രാവിലെ ആറ് വരെയാക്കി. കഴിഞ്ഞാഴ്ചയാണ് ഇത് 24 മണിക്കൂര് ആക്കി പ്രഖ്യാപിച്ചത്. ഈ കര്‍ഫ്യൂ ആണ് അനിശ്ചിതകാലത്തേക്ക് നീട്ടിയിരിക്കുന്നത്. ഇനിയൊരു അറിയിപ്പ് ഉണ്ടാകുംവരെ കര്‍ഫ്യൂ തുടരുമെന്നാണ് വിവരം. രാജ്യത്തിന്റെ പല ഭാഗങ്ങളിലും വ്യാപമായ പരിശോധന നടന്നുവരികയാണ്.\nഅതേസമയം, സൗദിയില് ശനിയഴ്ച അഞ്ച് പേര് രോഗം ബാധിച്ച് മരിച്ചു. ഇതോടെ രാജ്യത്തെ മരണ സംഖ്യ 92 ആയി ഉയര്‍ന്നു. മക്ക, മദീന, ജിസാന് എന്നിവിടങ്ങളിലാണ് മരണം റിപ്പോര്‍ട്ട് ചെയ്തത്. മക്കയില് മൂന്ന് പ്രവാസികള് മരിച്ചു. ജിസാനില് മരിച്ചത് സ്വദേശിയാണ്.\nസൗദിയില് കൊറോണ ബാധിച്ച് മരിച്ചവരില് ഇതുവരെ അഞ്ച് ഇന്ത്യക്കാരാണുള്ളതെന്ന് ഇന്ത്യന് എംബസി അറിയിച്ചു. ഈ മാസം 17 വരെ കിട്ടിയ വിവര പ്രകാരമാണ് ഇക്കാര്യം എംബസി അറിയിച്ചത്. കണ്ണൂര് പാനൂര് സ്വദേശി ഷബ്‌നാസ് മദീനയിലും മലപ്പുറം ചെമ്മാട് സ്വദേശി സഫ്‌വാന് റിയാദിലും നേരത്തെ മരിച്ചിരുന്നു. ഇതിന് പുറമെ പൂനെ സ്വദേശി സുലൈമാന് സയ്യിദ് ജുനൈദ്, യുപി സ്വദേശി ബദര് ആലം, തെലങ്കാന സ്വദേശി അസ്മത്തുല്ല ഖാന് എന്നിവര് കഴിഞ്ഞദിവസങ്ങളില് മരിച്ചു.\nമറ്റ് ജിസിസി രാജ്യങ്ങള്\nഅതേസമയം, ജിസിസിയിലെ മറ്റു രാജ്യങ്ങളിലും രോഗശമനമുണ്ടായിട്ടില്ല. ഖത്തറില് ഒരാള് കൂടി മരിച്ചു. ഇതോടെ ഖത്തറിലെ മരണസംഖ്യ എട്ടായി. ബഹ്‌റൈനില് രോഗം സ്ഥിരീകരിച്ച ഇന്ത്യക്കാരുടെ എണ്ണം 260 ആണ്. 125 ഇന്ത്യക്കാര്‍ക്ക് കൂടി കഴിഞ്ഞദിവസം രോഗം സ്ഥിരീകരിച്ചിരുന്നു. കുവൈത്തില് ശനിയാഴ്ച ഒരു മരണം റിപ്പോര്‍ട്ട് ചെയ്തു. ഇതോടെ രാജ്യത്തെ മരണം ആറായി. ബംഗ്ലാദേശിയാണ് ഏറ്റവും ഒടുവില് മരിച്ചത്. 93 പേര്‍ക്ക് കൂടി രോഗം സ്ഥിരീകരിച്ചു.\nSaudi Arabia to implement new pass to all from Tuesday


ഗുരുവായൂരപ്പൻ കോളേജ് അനിശ്ചിതകാലത്തേക്ക് അടച്ചു | guruvayurappan college-student strike\nഗുരുവായൂരപ്പൻ കോളേജ് അനിശ്ചിതകാലത്തേക്ക് അടച്ചു\nപ്രിൻസിപ്പലിനെ മുറിയിൽ പൂട്ടിയിട്ട് ഉപരോധിച്ച 11 വിദ്യാർഥികളെ അറസ്റ്റുചെയ്തു\nഗുരുവായൂരപ്പന് കോളേജില് പ്രിന്‍സിപ്പലിനെ ഉപരോധിച്ച എസ്.എഫ്.ഐ. പ്രവര്‍ത്തകരെ പോലീസ് നീക്കുന്നു\nപൊക്കുന്ന്: ഗുരുവായൂരപ്പൻ കോളേജിൽ വിദ്യാർഥികളുടെ സസ്പെൻഷൻ പിൻവലിക്കണമെന്നാവശ്യപ്പെട്ട് പ്രിൻസിപ്പലിനെ ഉപരോധിച്ച എസ്.എഫ്.ഐ. പ്രവർത്തകരിൽ 11 പേരെ കസബ പോലീസ് അറസ്റ്റുചെയ്ത് ജാമ്യത്തിൽവിട്ടു. പ്രശ്നങ്ങളെത്തുടർന്ന് കോളേജ് അനിശ്ചിതകാലത്തേക്ക് അടച്ചു. ഇനിയൊരു അറിയിപ്പുണ്ടാകുന്നതുവരെ കോളേജ് തുറക്കില്ലെന്ന് പ്രിൻസിപ്പൽ അറിയിച്ചു.\nചൊവ്വാഴ്ച ഉച്ചയോടെയാണ് പ്രിൻസിപ്പലിനെ മുറിയിൽ അടച്ച് ഉപരോധിച്ചത്. സി.സി.ടി.വി. ക്യാമറകൾ മറച്ചതുമായി ബന്ധപ്പെട്ട സംഭവത്തിൽ ജീവനക്കാരെ മർദിച്ചതിന്റെ പേരിൽ എസ്.എഫ്.ഐ. പ്രവർത്തകരായ അതുൽ, റാഷിദ് എന്നിവരെയാണ് സസ്പെൻഡ് ചെയ്തത്. ഇതുസംബന്ധിച്ച് ചൊവ്വാഴ്ച ഉച്ചയോടെയാണ് പ്രിൻസിപ്പൽ നോട്ടീസ് ബോർഡിൽ അറിയിപ്പ് ഇട്ടത്. ഫൈൻ ആർട്സ് പരിപാടികൾ നടക്കാനിരിക്കേയാണ്, കോളേജിലെ സി.സി.ടി.വി. ക്യാമറകൾ കഴിഞ്ഞദിവസം കടലാസുപയോഗിച്ച് മറച്ചത്. പ്രിൻസിപ്പലിന്റെ നിർദേശപ്രകാരം ഇത് അന്വേഷിക്കാനും ഫോട്ടോയെടുക്കാനും ചെന്ന കോളേജ് ജീവനക്കാരെ വിദ്യാർഥികൾ മർദിച്ചതായി പറയുന്നു. തുടർന്ന് പ്രിൻസിപ്പൽ തിങ്കൾ, ചൊവ്വ, ബുധൻ ദിവസങ്ങളിൽ നടക്കേണ്ടിയിരുന്ന ഫൈൻ ആർട്സ് പരിപാടികൾ മാറ്റിവെക്കുകയും തിങ്കളാഴ്ച കോളേജിന് അവധിപ്രഖ്യാപിക്കുകയും ചെയ്തു.\nഫൈൻ ആർട്സ് നടത്താൻ അനുമതിനൽകണമെന്നും സസ്പെൻഷൻ പിൻവലിക്കണമെന്നും ആവശ്യപ്പെട്ടായിരുന്നു ഉപരോധം. പൗരത്വനിയമഭേദഗതി സംബന്ധിച്ച് കാമ്പയിൻ നടത്താൻ അനുവാദം നൽകാത്തതിൽ പ്രതിഷേധിച്ച എസ്.എഫ്.ഐ. പ്രവർത്തകരുടെ നേരെ ആർ.എസ്.എസ്. അജൻഡ നടപ്പാക്കുന്ന പ്രിൻസിപ്പൽ പ്രതികാരനടപടി സ്വീകരിക്കുകയാണെന്ന് എസ്.എഫ്.ഐ. നേതാക്കൾ പറഞ്ഞു. യൂണിയൻ, ഫൈൻ ആർട്സ് പ്രവർത്തനങ്ങൾ നടത്താൻ അനുവദിക്കാത്തതിൽ പ്രതിഷേധിച്ച പ്രവർത്തകരെ കള്ളക്കേസിൽപ്പെടുത്തുകയാണ് പ്രിൻസിപ്പലെന്നും എസ്.എഫ്.ഐ. നേതാക്കൾ ആരോപിച്ചു.\nകോളേജിന്റെ സർഗാത്മകപ്രവർത്തനങ്ങൾവരെ തടസ്സപ്പെടുത്തുന്ന എസ്.എഫ്.ഐ.യുടെ അക്രമരാഷ്ട്രീയം അവസാനിപ്പിക്കണമെന്നും കാമ്പസിൽ സമാധാനം പുനഃസ്ഥാപിക്കണമെന്നും കെ.എസ്.യു. യൂണിറ്റ് പ്രസിഡന്റ് വി. വിഷ്ണുപ്രിയ ആവശ്യപ്പെട്ടു.\nസ്ഥാനാർഥിയായി പഴയകലാലയമുറ്റത്തേക്ക് പ്രദീപ്കുമാർ എത്തി


എവിടെയിരുന്നും ഇനി ഡ്രെെവിംഗ് ലെെസൻസ് പുതുക്കാം: സംസ്ഥാനത്തെ ഡ്രെെവിംഗ് ലെെസൻസുകൾ ഒരു കുടക്കീഴിൽ • ഇ വാർത്ത | evartha kmvd license issue kerala\nഎവിടെയിരുന്നും ഇനി ഡ്രെെവിംഗ് ലെെസൻസ് പുതുക്കാം: സംസ്ഥാനത്തെ ഡ്രെെവിംഗ് ലെെസൻസുകൾ ഒരു കുടക്കീഴിൽ\nസംസ്ഥാനത്തെ 85 ലക്ഷം ഡ്രൈവിങ് ലൈസൻസുകൾ ഇനിമുതൽ രാജ്യവ്യാപക ഡ്രൈവിങ് ലൈസൻസ് വിതരണശൃംഖലയായ ‘സാരഥി’യുടെ കീഴിലാവും. ഡേറ്റാ കൈമാറ്റം 80 ശതമാനം പൂർത്തിയായെന്നും പാലക്കാട്, എറണാകുളം, തൃശ്ശൂർ ജില്ലകളിലെ ലൈസൻസ് വിവരങ്ങളാണ് ഇനി കൈമാറാനുള്ളതെന്നും അധികൃതർ പറഞ്ഞു. രണ്ടാഴ്ചയ്ക്കുള്ളിൽ ഈ നടപടികൾ പൂർത്തിയാകുമെന്നും അവർ അറിയിച്ചു.\nസാരഥിയിലേക്കെത്തിയ ഡ്രൈവിങ് ലൈസൻസുകൾ മറ്റേത് സംസ്ഥാനത്തും പുതുക്കാം. ഇതരസംസ്ഥാനങ്ങളിലെ മലയാളികൾക്ക് അവർ നിൽക്കുന്ന സ്ഥലത്തെ ഓഫീസുകളിൽ അപേക്ഷിക്കാം. സംസ്ഥാനത്തുകിട്ടുന്ന എല്ലാ സേവനങ്ങളും ഇതരസംസ്ഥാനങ്ങളിലും ലഭിക്കും. ലൈസൻസെടുത്ത ഓഫീസിൽത്തന്നെ അപേക്ഷ നൽകണമെന്ന നിബന്ധന ഇതോടെ അവസാനിക്കുകയാണ്.\nസാരഥിയിൽ ഉൾക്കൊള്ളിച്ച ലൈസൻസുകൾക്ക് സംസ്ഥാനത്ത് ഏതു ഓഫീസിലും അപേക്ഷ സ്വീകരിക്കും. വിദേശത്തുള്ളവർക്കും ഓൺലൈനിൽ ലൈസൻസ് പുതുക്കാം. സംസ്ഥാനത്തെ അതിഥിതൊഴിലാളികൾക്കും അവരുടെ ഡ്രൈവിങ് ലൈസൻസ് പുതുക്കാൻ ഇവിടെ അപേക്ഷിക്കാമെന്നുള്ളതാണ് പ്രത്യേകത.\nമോട്ടോർവാഹനവകുപ്പിന്റെ ഓരോ ഓഫീസുകളും വെവ്വേറെ സീരിയൽ നമ്പറുകളിലാണ് ലൈസൻസ് നൽകിയിരുന്നത്. ഇതിനുപകരം കേന്ദ്രീകൃത നമ്പർ സംവിധാനം നിലവിൽവന്നു. ലൈസൻസിന്റെ ആദ്യ രണ്ട് അക്കങ്ങൾ സംസ്ഥാനത്തിന്റെ കോഡാണ്. അടുത്ത രണ്ട് അക്കങ്ങൾ ഓഫീസ് കോഡ്. അടുത്ത നാല് അക്കങ്ങൾ ലൈസൻസ് വിതരണംചെയ്ത വർഷം. പിന്നീടുള്ള ഏഴ് അക്കങ്ങൾ ലൈസൻസിന്റെ നമ്പർ. ഇപ്പോൾ പരമാവധി നാല് അക്ക നമ്പറുകളാണുള്ളത്. ഇവ ഏഴക്കം ആക്കാൻ തുടക്കത്തിൽ പൂജ്യം ഉപയോഗിക്കും.\nമോട്ടോർവാഹനവകുപ്പിന്റെ കൈവശമുള്ള ലൈസൻസ് സംബന്ധമായ ഡേറ്റ രാജ്യത്തെവിടെയും ഓൺലൈനിൽ ലഭിക്കും. ഇതരസംസ്ഥാനങ്ങളിൽ മോട്ടോർവാഹനനിയമങ്ങൾ ലംഘിച്ചാൽ പിഴ ഓൺലൈനിൽ വരും. എല്ലാസംസ്ഥാനങ്ങളിലെയും മോട്ടോർവാഹനവകുപ്പ്, പോലീസ് ഉദ്യോഗസ്ഥർക്ക് സാരഥിയിൽ ചെക്ക് റിപ്പോർട്ട് നൽകാൻ അധികാരമുണ്ട്. പിഴയടയ്ക്കാതെ മറ്റുസേവനങ്ങൾ ലഭ്യമാകില്ല. ഏതുസംസ്ഥാനത്തേക്കും പിഴ ഓൺലൈനിൽ അടയ്ക്കാം.വാഹനവിവരങ്ങൾ പൂർണമായും വാഹൻ എന്ന സോഫ്റ്റ്‌വേറിലേക്ക് ആദ്യഘട്ടത്തിൽ മാറിയിരുന്നു.\nTopics: driving license KMVD Saradhi


മകന് വീഡിയോ കാണാന് കൊടുത്ത ഐഫോണ് ലോക്കായത് 48 വര്‍ഷത്തേക്ക്! | iphone\nമകന് വീഡിയോ കാണാന് കൊടുത്ത ഐഫോണ് ലോക്കായത് 48 വര്‍ഷത്തേക്ക്!\nരണ്ടരക്കോടി മിനുട്ട്, അഥവാ 48 വര്‍ഷത്തേക്ക് ഫാണ് തുറക്കാനാവില്ലെന്ന സന്ദേശം സ്‌ക്രീനില് തെളിഞ്ഞു.\nPublished: Mar 7, 2018, 12:13 PM IST\nന്യൂഡല്‍ഹി: കുഞ്ഞിന് വീഡിയോ കാണാന് കൊടുത്ത ഐഫോണ് തെറ്റായ പാസ്‌കോഡ് ഉപയോഗിച്ചതു കാരണം 'ലോക്കാ'യത് 48 വര്‍ഷം. രണ്ടുവയസുകാരന് ഒപ്പിച്ച വികൃതി കാരണം ഫോണില് ശേഖരിച്ചുവച്ചതെല്ലാം നഷ്ടമാകുമെന്ന പേടിയിലാണ് ഷങ്ഹായ് സ്വദേശി ലു.\nവിദ്യാഭ്യാസ സംബന്ധമായ വീഡിയോ കാണാനാണ് ലു മകന് ഐഫോണ് നല്‍കിയത്. മകന് പലതവണ തെറ്റായ പാസ്‌കോഡ് ഉപയോഗിച്ചു ലോക്ക് തുറക്കാന് ശ്രമിച്ചു. അതോടെ രണ്ടരക്കോടി മിനുട്ട്, അഥവാ 48 വര്‍ഷത്തേക്ക് ഫോണ്\nതുറക്കാനാവില്ലെന്ന സന്ദേശം സ്‌ക്രീനില് തെളിഞ്ഞു.\nഫോണുമായി ആപ്പിള് സ്റ്റോറിലെത്തിയ ലുവിന് മുന്നില് രണ്ടുവഴിയേ ഉണ്ടായിരുന്നുള്ളൂ. ഒന്നുകില് ഫോണ് ഫാക്ടറി റീസെറ്റ് ചെയ്യുക. അല്ലെങ്കില് 48 വര്‍ഷം കാത്തിരിക്കുക! ഫോണ് റീസെറ്റ് ചെയ്താല് അതില് ശേഖരിച്ചുവെച്ചതെല്ലാം നഷ്ടമാകും. അതിനാല് ആ വഴിക്ക് നീങ്ങേണ്ട എന്നാണ് ലു വിന്റെ തീരുമാനമെന്ന് മാധ്യമങ്ങളെ ഉദ്ധരിച്ച് സീ ന്യൂസ് റിപ്പോര്‍ട്ട് ചെയ്യുന്നു.\nഒന്നുമുതല് അഞ്ചു തവണ വരെ തെറ്റായ പാസ്‌കോഡ് ഉപയോഗിച്ചാല് ചുവന്ന അക്ഷരത്തില് മുന്നറിയിപ്പു തരും. ആറാമത്തെ തവണ തെറ്റായ പാസ്‌കോഡ് അടിച്ചാല് ഒരു മിനുട്ട് കാത്തിരുന്ന ശേഷം വീണ്ടും 'ട്രെ' ചെയ്യാന് പറയും. ഏഴാം തവണയും ഇത് തുടര്‍ന്നാല് ഫോണ് 'ഡിസ്ഏബിള്' ചെയ്തുവെന്നു പറയും, വീണ്ടും അഞ്ചുമിനിട്ട് കാത്തിരിക്കണം. എട്ടാം തവണയാണെങ്കില് 15 മിനിട്ട് കാത്തിരുന്ന ശേഷം വീണ്ടും പാസ്‌കോഡ് ഉപയോഗിക്കാം. ഒമ്പതാം തവണയും ഇത് തുടര്‍ന്നാല് ഒരുമിനുട്ട് നേരത്തേക്ക് ഫോണ് ഉപയോഗിക്കാന് കഴിയില്ല. ഫോണില് പത്താം തവണയും തെറ്റായ പാസ്‌കോഡ് ഉപയോഗിച്ചാല് തുറക്കണമെങ്കില് ഐട്യൂണ്‍സുമായി കണക്ട് ചെയ്യേണ്ടിവരും.\nഐഫോണ് വാങ്ങിക്കോ വേഗം... പഴയത് എല്ലാത്തിന്റേം വില കുറഞ്ഞു....\nഐഫോണിലെ വിവരങ്ങളെല്ലാം പോലീസുകാര്‍ക്ക്, എളുപ്പവഴിയുമായി ആപ്പിള്\nഅനുഷ്‌കാ ശര്‍മയെ ഫോണ് ചതിച്ചു; പരിഹാസത്തിനിരയായി അനുഷ്‌കയുടെ ട്വീറ്റ്\nഐഫോണുകളും, ആന്‍ഡ്രോയിഡ് ഫോണുകളും, വരാനിരിക്കുന്നത് 'സ്മാര്‍ട് സെപ്റ്റംബര്'\nപ്ലാസ്റ്റിക്കില് നിന്ന് പെട്രോളുണ്ടാക്കാന് പദ്ധതി; ധാരണാപത്രം ഒപ്പിട്ടു\nസെക്‌സ് റോബോട്ടുകള് അപകടം; ആശങ്കയറിയിച്ച് ലൈംഗികതൊഴിലാളികള്\nഇന്ത്യയിലെ കുട്ടികള് ഓണ്‍ലൈനില് ഏറ്റവും കൂടുതല് തിരയുന്നത് ഇതാണ്...\nഅലെക്‌സ, സിരി മാതൃക; പ്രാദേശിക ഭാഷകളില് വോയ്‌സ് അസിസ്റ്റന്റ് വികസിപ്പിക്കാന് സര്‍ക്കാരിന് പദ്ധതി


randamoozham | എംടിയുടെ രണ്ടാമൂഴം സിനിമയിൽ മഹാഭാരതമാകും; ആയിരം കോടിയുടെ മുതൽമുടക്കിൽ സിനിമ ഒരുക്കുക ശ്രീകുമാർ നായർ തന്നെ; നിർമ്മാതാവിന്റെ റോളിലെത്തുക ബിആർ ഷെട്ടി; മോഹൻലാൽ ഭീമനാകുമ്പോൾ ദ്രൗപദിയായി മഞ്ജുവാര്യരെത്തിയേക്കും; ഭീഷ്മരുടെ റോളിൽ ബച്ചന് പരക്കാരനെ തേടി സംവിധായകൻ - MarunadanMalayali.com\nഎംടിയുടെ രണ്ടാമൂഴം സിനിമയിൽ മഹാഭാരതമാകും; ആയിരം കോടിയുടെ മുതൽമുടക്കിൽ സിനിമ ഒരുക്കുക ശ്രീകുമാർ നായർ തന്നെ; നിർമ്മാതാവിന്റെ റോളിലെത്തുക ബിആർ ഷെട്ടി; മോഹൻലാൽ ഭീമനാകുമ്പോൾ ദ്രൗപദിയായി മഞ്ജുവാര്യരെത്തിയേക്കും; ഭീഷ്മരുടെ റോളിൽ ബച്ചന് പരക്കാരനെ തേടി സംവിധായകൻ\nApril 17, 2017 | 03:15 PM | Permalink\nകൊച്ചി: എം ടി.വാസുദേവൻനായരുടെ 'രണ്ടാമൂഴം' സിനിമയാവുക 'മഹാഭാരതം' എന്ന പേരിലെന്ന് സൂചന. മോഹൻലാൽ ഭീമനായി വേഷമിടുന്ന ചിത്രം പ്രമുഖ പ്രവാസി വ്യവസായി ബി.ആർ.ഷെട്ടിയാണ് നിർമ്മിക്കുക. ആയിരം കോടി രൂപയാണ് ഷെട്ടി സിനിമയ്ക്കായി മാറ്റി വയ്ക്കുക. മലയാളത്തിനു പുറമേ ഹിന്ദി, ഇംഗ്ലീഷ്, തമിഴ്, തെലുങ്ക് ഭാഷകളിൽ സിനിമ ചിത്രീകരിക്കും. മറ്റ് ഇന്ത്യൻ ഭാഷകളിലേക്കും വിദേശഭാഷകളിലേക്കും ഡബ്ബ് ചെയ്യാനും പദ്ധതിയുണ്ട്. ഇന്ത്യയിലെ വിവിധഭാഷകളിൽനിന്നുള്ള മുൻനിര അഭിനേതാക്കൾക്കുപുറമേ ചില ഹോളിവുഡ് വമ്പന്മാരും ഇതിൽ മോഹൻലാലിനൊപ്പം അണിനിരക്കും. മഞ്ജുവാര്യരാരും പ്രധാന കഥാപാത്രത്തെ അവതരിപ്പിക്കുയെന്നാണ് സൂചന. എം ടി.വാസുദേവൻനായരുടെ ഐതിഹാസികമായി തിരക്കഥ സിനിമായാക്കാൻ സാധിച്ചത് ജന്മാന്തരപുണ്യമായി കാണുന്നുവെന്ന് ശ്രീകുമാർ മേനോനും പ്രതികരിച്ചു.\nഇന്ത്യൻ സിനിമയിലെ ഏറ്റവും ചെലവേറിയ ചിത്രമാവും ഇത്. എം ടി.യുടെ തന്നെ തിരക്കഥയിൽ പ്രശസ്ത പരസ്യചിത്ര സംവിധായകൻ വി.എ.ശ്രീകുമാർ മേനോനാണെന്നും വ്യക്തമായി. പ്രിയദർശൻ, രാജമൗലി തുടങ്ങിയ പ്രമുഖർ സംവിധായകാരാകുമെന്ന് അഭ്യൂഹമുണ്ടായിരുന്നു. ഇതെല്ലാം അവസാനിക്കുകയാണ്. ശ്രീകുമാർ മേനോൻ തന്നെയാകും ചിത്രത്തിന്റെ സംവിധായകനെന്നും ഉറപ്പായി. രണ്ട് ഭാഗങ്ങളായാണ് ചിത്രം ഒരുങ്ങുന്നത്. ആദ്യഭാഗത്തിന്റെ ചിത്രീകരണം അടുത്തവർഷം സെപ്റ്റംബറിൽ തുടങ്ങും. 2020ൽ ആണ് റിലീസ്. ആദ്യ ഭാഗം പുറത്തിറങ്ങി 90 ദിവസത്തിനുള്ളിൽ രണ്ടാംഭാഗം പ്രേക്ഷകരിലെത്തും. ഓസ്‌കർ അവാർഡ് ജേതാക്കൾ ഉൾപ്പെടെ പ്രമുഖരുടെ ഒരു നിര തന്നെ അണിയറയിലുണ്ടാകും. ലോകസിനിമയ്ക്ക് വിസ്മയമാകുന്ന വി.എഫ്.എക്സിന്റെയും സ്റ്റണ്ട് കൊറിയോഗ്രഫിയുടെയും കാഴ്ചകളാകും 'മഹാഭാരതം'സമ്മാനിക്കുന്നത്.\nഇതാദ്യമായാണ് മഹാഭാരതം ഇത്രയും വലിയൊരു ക്യാൻവാസിൽ ഒരു സിനിമയാകുന്നത്. മഹാഭാരതത്തിന്റെ ഐതിഹാസികമായ എല്ലാ മാനങ്ങളെയും തൊട്ടുനിൽക്കുന്നതാകും സിനിമയെന്ന് യു.എ.ഇ എക്സേഞ്ചിന്റെയും എൻ.എം.സി ഹെൽത്ത് കെയറിന്റെയും സ്ഥാപകൻ കൂടിയായ ബി.ആർ.ഷെട്ടി പറഞ്ഞു. നമ്മുടെ ഈടുറ്റ പാരമ്പര്യത്തെ ലോകത്തിന് മുമ്പാകെ ചലച്ചിത്രരൂപത്തിൽ പ്രദർശിപ്പിക്കുകയെന്നത് എന്റെ സ്വപ്നമായിരുന്നു. അത് സാക്ഷാത്കരിക്കപ്പെടുകയാണ് ഇതിലൂടെ. നോവലിന്റെ ഇംഗ്ലീഷ് പരിഭാഷയാണ് ഞാൻ ആദ്യം വായിച്ചത്. അതിനുശേഷം ഇപ്പോൾ തിരക്കഥയും വായിച്ചു. എം ടി.യുടെ അക്ഷരങ്ങൾ ഈ സിനിമയിലൂടെ ലോകസിനിമയുടെ ഔന്ന്യത്തിത്തിലെത്തും. ഈ ചിത്രത്തിന്റെ സംവിധായകൻ വി.എ.ശ്രീകുമാറിലും അദ്ദേഹത്തിന്റെ ദൃശ്യാവിഷ്‌കരണമികവിലും പൂർണവിശ്വാസമുണ്ട്-ബി.ആർ.ഷെട്ടി പറയുന്നു.\n'ഏതാണ്ട് 20വർഷത്തെ ഗവേഷണത്തിനുശേഷമാണ് 'രണ്ടാമൂഴം' എഴുതുന്നത്. അത് സിനിമയാക്കുന്നതിനായി മുമ്പ് പലരും സമീപിച്ചിരുന്നു. പക്ഷേ നമ്മുടെ സിനിമകളുടെ നിർമ്മാണച്ചെലവിൽ ഒതുങ്ങിനിൽക്കുന്നതല്ല ഈ കഥ. ഇത് അത്രയും വലിയൊരു പ്രതലത്തിൽ മാത്രമേ ചിത്രീകരിക്കാനാകൂ. അതുകൊണ്ടാണ് ഇത്രയും നാൾ 'രണ്ടാമൂഴം' എന്ന സിനിമ സംഭവിക്കാതിരുന്നത്. പക്ഷേ തിരക്കഥ ഏറ്റുവാങ്ങുമ്പോൾ സംവിധായകൻ ശ്രീകുമാർ തന്ന ഉറപ്പ്, 'രണ്ടാമൂഴം' എന്ന കൃതി അർഹിക്കുന്ന തരത്തിലുള്ള ആഴത്തിലും പരപ്പിലും ചിത്രീകരിക്കാൻ സാധിച്ചാൽ മാത്രമേ ഈ സിനിമയ്ക്ക് മുതിരൂ എന്നാണ്. ഈ കഥയിൽ ബി.ആർ.ഷെട്ടി അർപ്പിച്ച വിശ്വാസത്തിൽ ഏറെ സന്തോഷമുണ്ട്'-എം ടി.പറഞ്ഞു.\nരണ്ടാമൂഴം എന്ന ചിത്രത്തിൽ താൻ ഭീമനായി അഭിനയിക്കുന്നുവെന്ന് മോഹൻലാൽ തന്നെയാണ് വെളിപ്പെടുത്തിയത്. ഭീഷ്മരെയാണ് അമിതാഭ് ബച്ചൻ അവതരിപ്പിക്കുമെന്നും വാർത്ത എത്തി. പീറ്റർ ഹെയ്‌നാണ് സിനിമയുടെ സ്റ്റണ്ട് കൊറിയോഗ്രാഫി നിർവഹിക്കുകയെന്നും സൂചനയെത്തി. ഇതിനിടെ ചിത്രത്തിൽ അഭിനയിക്കില്ലെന്ന് ബച്ചൻ വ്യക്തമാക്കി. ഈ സാഹചര്യത്തിൽ ഭീഷ്മരാകാൻ പുതിയ താരത്തെ തേടുകയാണ് സംവിധായകൻ. ഐശ്വര്യാ റായിയെ ദ്രൗപദിയാക്കുമെന്നും സൂചനയുണ്ടായിരുന്നു. എന്നാൽ അവരും അസൗകര്യം അറിയിച്ചു. ഇതോടെയാണ് ദ്രൗപദിയാകാൻ മഞ്ജുവാര്യരെ തെരഞ്ഞെടുത്തതെന്നാണ് സൂചന. നേരത്തെ കല്ല്യാണും ഗോകുലം ഗോപാലനുമാകും നിർമ്മാതാക്കലെന്നും സൂചനയെത്തി. എന്നാൽ ആയിരം കോടിയുടെ വമ്പൻ മുതൽമുടക്കിന് ഇവർ തയ്യാറായില്ല. ഇതോടെയാണ് ആഗോള വ്യവസായ ഭീമനെന്ന ഖ്യാതിയുള്ള ബി ആർ ഷെട്ടി സനിമാ നിർമ്മാണത്തിന് തയ്യാറായത്. ഇതോടെ രണ്ടാമൂഴവുമായി ബന്ധപ്പെട്ട അനിശ്ചിതത്വവും മാറുകയാണ്.\nശ്രീകുമാർ നായരുടെ രണ്ടാമൂഴത്തിന് മഹാഭാരതമെന്ന പേരു നൽകുന്നത് ആഗോള തലത്തിൽ അംഗീകരിക്കപ്പെടാനാണ്. രണ്ടാമൂഴമെന്നത് മലയാള വാക്കാണ്. ഇത് മറ്റ് ഭാഷകളിലേക്ക് തർജ്ജമ ചെയ്യുമ്പോൾ യാഥാർത്ഥ അർത്ഥം ഉൾക്കൊള്ളില്ല. ഭീമൻ എന്ന പേരും ചിത്രത്തിനായി പരിഗണിച്ചിരുന്നു. എന്നാൽ മഹാഭാരത കഥ മുഴുവൻ ഭീമന്റെ കണ്ണിലൂടെ പറയുന്നതു കൊണ്ട് ചിത്രത്തിന്റെ പേര് മഹാഭാരതമെന്നാക്കാൻ തീരുമാനിക്കുകയായിരുന്നു. എന്നാൽ ഇക്കാര്യത്തിൽ അന്തിമ തീരുമാനം എടുത്തിട്ടില്ല. ബാഹുബലിക്ക് ശേഷം താൻ മഹാഭാരതം എന്ന് പേരിൽ സിനിമയെടുക്കുമെന്ന് രാജമൗലി പ്രഖ്യാപിച്ചിരുന്നു. ഈ സാഹചര്യത്തിലാണ് പേരിൽ അന്തിമ തീരുമാനം നീട്ടുന്നത്. വിവാദങ്ങൾ ഒഴിവാക്കാൻ കൂടിയാണ് ഇത്.\nമഹാഭാരതത്തെ ആസ്പദമാക്കി എപിക് ട്രൈലോജിയാണ് രാജമൗലി ഒരുക്കുന്നത്. ഈ അടുത്തിടെ ദേശീയചാനലിന് നൽകിയ അഭിമുഖത്തിലാണ് രാജമൗലി ഇക്കാര്യം വെളിപ്പെടുത്തിയത്. അടുത്ത വർഷം സിനിമയുടെ തിരക്കഥ പൂർത്തിയാക്കാനാണ് രാജമൗലിയുടെ തീരുമാനം. അതിന് ശേഷമാകും ചിത്രം അനൗൺസ് ചെയ്യുക. ബാഹുബലി പോലെ തന്നെ നൂതനസാങ്കേതികവിദ്യയുടെ എല്ലാ സഹായത്തോടെയുമായിരിക്കും മഹാഭാരതം ഒരുങ്ങുക. ഇത് പ്രഖ്യാപിച്ച സാഹചര്യത്തിൽ എടിയുടെ സിനിമയക്ക് മഹാഭാരതമെന്ന പേരു നൽകുന്നത് ചർച്ചകൾക്കും വഴി വയ്ക്കുന്നുണ്ട്.


You are at:Home»Featured»മാമാങ്കത്തിന് ഡ്യൂപ്പ് വേണ്ട, ഫൈറ്റ് ഞാന് തന്നെ ചെയ്തോളാമെന്ന് മമ്മൂട്ടി\nBy webdesk\t March 15, 2018 No Comments\nമലയാള സിനിമ ലോകം ഏറെ പ്രതീക്ഷയോടെ കാത്തിരിക്കുന്ന ചിത്രമാണ് മെഗാസ്റ്റാര് മമ്മൂട്ടി നായകനാകുന്ന മാമാങ്കം. ആദ്യഘട്ട ചിത്രീകരണം പൂര്‍ത്തിയാക്കിയ മാമാങ്കത്തിന്‍റെ രണ്ടാം ഘട്ട ചിത്രീകരണത്തിന്‍റെ അണിയറ പ്രവര്‍ത്തനങ്ങള് കൊച്ചിയില് നടക്കുകയാണ്. വമ്പന് ആക്ഷന് രംഗങ്ങളാണ് മാമാങ്കത്തില് ഒരുക്കുന്നത്.\nപ്രശസ്ത ആക്ഷന് കൊറിയോഗ്രാഫറായ കീച്ച കമ്പക്ടെയാണ് മാമാങ്കത്തിന്‍റെ സംഘട്ടന രംഗങ്ങള് ഒരുക്കുന്നത്. വിശ്വരൂപം, തുപ്പാക്കി, ആരംഭം, ബില്ല 2, ഭാഗി തുടങ്ങിയ വമ്പന് സിനിമകള്‍ക്ക് ആക്ഷന് ഒരുക്കിയ കീച്ച ആദ്യമായി ചെയ്യുന്ന മലയാള സിനിമയാണ് മാമാങ്കം.\nമാമാങ്കത്തിന്‍റെ ആദ്യ ഷെഡ്യൂളില് മമ്മൂട്ടിയുടെ സംഘട്ടന രംഗങ്ങളാണ് ഷൂട്ട് ചെയ്തത്. മമ്മൂട്ടി വരും മുന്നേ സാഹസികമായ രംഗങ്ങള് ഡ്യൂപ്പിനെ വെച്ച് സംവിധായകനും ആക്ഷന് ഡയറക്ടറും ചേര്‍ന്ന് ഷൂട്ട് ചെയ്തിരുന്നു. എന്നാല് ലൊക്കേഷനില് വന്ന മമ്മൂട്ടി ഡ്യൂപ്പിനെ വെച്ച് ഷൂട്ട് ചെയ്യണ്ട താന് തന്നെ ചെയ്തോളാം എന്ന് പറഞ്ഞു ആ ആക്ഷന് രംഗങ്ങള് മുഴുവന് ചെയ്യുകയുണ്ടായി.\nമാമാങ്കത്തിലെ അതിസാഹസികമായ രംഗങ്ങള് പോലും ഗംഭീരമായാണ് മമ്മൂട്ടി അവതരിപ്പിച്ചത് എന്നാണ് അണിയറ പ്രവര്‍ത്തകര് പറയുന്നത്. ഈ പ്രായത്തിലും ഇത്ര ഗംഭീരമായി മമ്മൂട്ടി ആക്ഷന് രംഗങ്ങള് അവതരിപ്പിക്കുന്നത് കണ്ട് ആക്ഷന് ഡയറക്ടര് പോലും അമ്പരന്ന് പോയത്രേ.\nകാവ്യ ഫിലിംസിന്‍റെ ബാനറില് വേണു കുന്നംപള്ളിയാണ് മാമാങ്കം നിര്‍മ്മിക്കുന്നത്. നവാഗത സംവിധായകനായ സജീവ് പിള്ളയാണ് ചിത്രം സംവിധാനം ചെയ്യുന്നത്. അടൂര് ഗോപാലകൃഷ്ണന്‍റെ അസോസിയേറ്റ് ഡയറക്ടര് ആയിരുന്നു സജീവ് പിളൈ.\nമമ്മൂട്ടിയെ കൂടാതെ ധ്രുവന് (ക്യൂന് ഫെയിം), നീരജ് മാധവ് തുടങ്ങിയ യുവതാരങ്ങളും ചിത്രത്തില് പ്രധാന വേഷത്തില് എത്തുന്നുണ്ട്.\nPrevious Articleകോട്ടയം കുഞ്ഞച്ചനെ വീണ്ടും കാണാൻ ഉള്ള ആവേശവുമായി ദുൽഖർ സൽമാനും ആസിഫ് അലിയും..!\nNext Article ബിലാല്, കോട്ടയം കുഞ്ഞച്ചന്2രണ്ടാം ഭാഗങ്ങളുമായി ഞെട്ടിക്കാന് മമ്മൂട്ടി


ഉണ്ട വിറ്റ് ഉണ്ടതാര്? | Thiruva Ethirva | Police | Bullet\nഉണ്ട വിറ്റ് ഉണ്ടതാര്?\nസ്വന്തം ലേഖകൻ February 13, 2020 10:28 PM IST\nഉണ്ടവിറ്റ് ഉണ്ടതാരാന്ന കാര്യത്തില് ഒരു തീരുമാനമാകാത്ത സ്ഥിതിക്ക് ഇന്നും ഉണ്ട കണ്ടെത്താന് വല വീശിത്തുടങ്ങുകയാണ്.\nപൊലീസ് സ്റ്റേഷനില് നിന്ന് ഗുണ്ടയെ വരെ കാണാതായ നാടാണിത്. ആ നിലയ്ക്ക് പൊലീസ് ക്യാംപില് നിന്ന് നാലുണ്ട കാണാതായത് വലിയ സംഭവമൊന്നും ആക്കേണ്ട കാര്യമില്ലെന്നാണ് തോന്നുന്നത്. പക്ഷേ വലിയ കാര്യമാക്കേണ്ട പ്രതിപക്ഷം പോലും ഒരു കത്തെഴുതി മിണ്ടാതിരിക്കുന്ന സ്ഥിതിക്ക് അതിങ്ങനെ വിട്ടാല് ശരിയാവില്ലല്ലോ എന്ന് തിരുവാ എതിര്‍വായ്ക്ക് തോന്നി. അതുകൊണ്ടാണ് ഉണ്ടയ്ക്കായുള്ള അന്വേഷണം നമ്മള് നിര്‍ത്താന് മെനക്കേടാത്തത്.\nഎന്നെ കണ്ടാല് ഉണ്ട കട്ടവനെപ്പോലുണ്ടോ എന്നാണ് മൊത്തത്തില് മുഖ്യമന്ത്രിയുടേയും പ്രതിപക്ഷനേതാവിന്‍റേയും ഒക്കെ ഒരു ഭാവം. ഡിജിപി ലോക്നാഥ് ബഹ്റയ്ക്കാണെങ്കില് കട്ടവനെയൊക്കെ തനിക്കറിയാം പക്ഷേ കമാന്ന് മിണ്ടൂല എന്ന ലൈനാണ്. ഏതായാലും ഉണ്ടകളും തോക്കുകളും കാണാതായതോടെ കേരള പൊലീസിന്‍റെ കൈയ്യിലെ തോക്കുകളെ പറ്റി ഒരു ഗംഭീര സ്റ്റഡി തന്നെ ഇവിടുത്തെ രാഷ്ട്രീയക്കാര് നടത്തിയിട്ടുണ്ട്. ഇതുവരെ വെടികൊള്ളാനും വെടിവയ്ക്കുന്നത് കാണാന്‍പോലും കഴിയാതിരുന്ന ഇക്കൂട്ടര് അതുകൊണ്ട് തന്നെ തോക്കുകളെക്കുറിച്ച് അത്ര വേവലാതി കാണിച്ചിരുന്നില്ല. ഇപ്പോഴാണ് അതിനൊക്കെ ഒരു സമയം കിട്ടിയത്. തനി നാടന് എയര് ഗണ് തൊട്ട് റൈഫിളും എ.കെ. 47 വരെ അതിന്‍റെ സാങ്കേതികവശം അടക്കം ഇനി ഇവര് പറഞ്ഞുതരും.\nമുഖ്യമന്ത്രി വരെ പാഴ് വെടി വയ്ക്കുകയാണ്. കൊള്ളുന്നില്ല. സ്വതവേ അദ്ദേഹം ഉന്നം വച്ചാല് അത് കൊണ്ടിട്ടേ നിര്‍ത്താറുള്ളു. ഇതിപ്പോ ഉന്നം പിടിക്കാന് പോലും നില്‍ക്കുന്നില്ല. സത്യത്തില് കേരള പൊലീസിന്‍റെ അവസ്ഥ വേറെയാണ്. അവര്‍ക്ക് തോക്കുതന്നെ ആവശ്യമില്ല എന്ന നിലപാടാണ്. പിന്നെയല്ലേ ഉണ്ട. ഒന്നാമത് ഈ തോക്കും തൂക്കിയിട്ട് ഇങ്ങനെ നടക്കുക എന്നല്ലാതെ വെടിവയ്പൊന്നും നടക്കാറില്ല. പിന്നെ വല്ല കാട്ടിലും പോയി മാവോയിസ്റ്റ് ആണെന്ന് പറഞ്ഞ് വെടിവയ്്ക്കണം. പക്ഷേ അതൊരു ശീലമാക്കാനും പറ്റില്ലല്ലോ. അതുകൊണ്ട് ഉണ്ടയും തോക്കുമൊന്നും കേരള പൊലീസിനെ സംബന്ധിച്ച് ഒരു വിഷയമേയല്ല. അല്ലെങ്കിലും കടിക്കുന്ന പട്ടിക്ക് എന്തിനാണ് തല. ആ അവസ്ഥയിലാണ് ഡിജിപി. അദ്ദേഹമാണെങ്കില് ഇവിടെ കേരളത്തില് തോക്കെടുത്ത് കളിക്കേണ്ട വലിയ അവസ്ഥയൊന്നും ഇല്ല. അപ്പോ പിന്നെ കുറച്ച് ദല്ലാള് പണി ആവാമെന്ന് വച്ചു.\nസിപിഐയുടെ കാനം രാജേന്ദ്രന് സഖാവ് വരെ പൊലീസിനെ പ്രതിരോധിക്കുകയാണ്. ഉള്ള ഉണ്ടകൊണ്ട് തന്നെ ഇവന്‍മാര് മാവോയ്സറ്റുകളെ വെടിവച്ചിട്ട് കൊല്ലുകയാണ്. അപ്പോ പിന്നെ അധികം ഉണ്ടയൊന്നും വേണ്ടെന്ന് സഖാവിന് തോന്നിക്കാണണം. ഇനി ഉണ്ടയും തോക്കും കണ്ടെത്തിയാല് തന്നെ പൊലീസ് പദ്ധതികളില് നല്ല കച്ചവടം നടക്കുന്നുണ്ടെന്നാണ് കേള്‍ക്കുന്നത്. പൊലീസ് ആസ്ഥാനത്തെ കണ്‍ട്രോള് റൂമില് വരെ സ്വകാര്യ കമ്പനി പ്രതിനിധികളാണ് ജോലി ചെയ്യുന്നത്. അവര്‍ക്ക് പണവും കിട്ടുന്നു. മുഖ്യമന്ത്രി വരെ ഈ പങ്കാളിത്തം മറച്ചുവച്ചാണ് മിണ്ടിയത്.\nകാണാതായ ഉണ്ടകള് ഉരുക്കി ഈയമാക്കിയോ എന്നൊരു സംശയം ഇല്ലാതില്ല. അതിപ്പോ കെഎസ്ഇബിയില് നിന്ന് കമ്പി മോഷ്ടിക്കുന്നപോലെ പൊലീസ് വകുപ്പില് നിന്ന് മോഷ്ടിക്കാന് കിട്ടുന്നത് ഉണ്ടയാണല്ലോ, കമ്പി ഉരുക്കുന്നപോലെ ഉണ്ടയും ഉരുക്കുന്നു. വെരി സിംപിള്. പിന്നെ തെളിവ് ഇല്ലാതാക്കാന് പൊലീസിനെ പഠിപ്പിക്കേണ്ട വല്ല കാര്യവുമുണ്ടോ. പക്ഷേ ഉണ്ടയില് കയറി പ്രതിപക്ഷം വല്ലാതങ്ങ് പിടിക്കാത്തതെന്താണെന്നാണ് മനസിലാകാത്തത്. ജിഹാദികള് കൊണ്ടുപോയേന്നൊരു സെന്‍കുമാര് വചനവും കണ്ടില്ല. ഇനിയെങ്ങാനും അങ്ങേരുടെ കാലത്താണോ ഈ മുതല് കട്ടുപോയത്. ചോദ്യങ്ങള് കുറെയുണ്ട്. ഏതായാലും ഡിജിപി ബഹ്റാജി ലണ്ടനിലേക്ക് പറക്കാന് പോവ്വാണ്. വെടിയുണ്ടക്ക് പകരം ഉണ്ടംപൊരി വച്ച കാലം തന്നെയാണ് ദൂരയാത്രയ്ക്ക് പറ്റിയ സമയം.\nപൊലീസ് ഉണ്ട പോയ പൊലീസാണെങ്കില് രാജ്യത്തെ ജനങ്ങള് ഗ്യാസ് പോയ അവസ്ഥയിലാണ്. പക്ഷേ ഗ്യാസ് കുറ്റിയും ചുമന്ന് രാജ്യതലസ്ഥാനത്ത് സമരം നടത്തേണ്ടവരൊക്കെ മോദിജിക്കൊപ്പം രാജ്യം ഭരിക്കുന്ന തിരക്കിലായതുകൊണ്ട് ഇക്കുറി കാണാനില്ല എന്നുമാത്രം. സിലിണ്ടറിന് 11 രൂപ കൂട്ടിയപ്പോ രാജ്യം മുഴുവന് സമരം വിളിച്ച ആളാണ് സ്മൃതി ഇറാനി. ആ സ്മൃതികളിലേക്ക് അല്‍പസമയം.\nകേരളത്തില് അന്ന് വീട്ടമ്മമാരുടെ വിഷമം അപ്പടി ക്യാമറയില് പകര്‍ത്തിയ ആളാണ് സാക്ഷാല് ശോഭ സുരേന്ദ്രന്. അതിഗംഭീരമായൊക്കെ അഭിനയിച്ചെങ്കിലും മോദിജിയും ബിജെപിയും ഇന്ത്യ ഭരിക്കാന് തുടങ്ങിയതില് പിന്നെ പാചകം നിര്‍ത്തിയ ആളാണ് ശോഭചേച്ചി. ഇപ്പോ അടുക്കളയില് കയറാറേയില്ല. വീട്ടമ്മമാരുടെ വിഷമത്തെപ്പറ്റി അതുകൊണ്ട് അറിയാനും വഴിയില്ല.\nനിയമസഭയില് കഴിഞ്ഞ ദിവസത്തെ പ്രധാന പ്രശ്നം കുശുമ്പായിരുന്നു. ഷാനി മോള് ഉസ്മാന് വനിതാ കമ്മിഷനോട് കുശുമ്പാണെന്ന് മുഖ്യമന്ത്രി. വനിതാ കമ്മിഷനെ വിമര്‍ശിച്ച ഷാനി മോളോട് പിണറായിക്കാണ് കുശുമ്പെന്ന് ചെന്നിത്തല. ആകെ നല്ല നാടന് വായ്്മൊഴി വഴക്കം\nപി.ജെ. ജോസഫിന്‍റെ പ്രശ്നം മൃഗങ്ങളും മനുഷ്യരും തമ്മിലുള്ള സഹവാസം എങ്ങനെ മെച്ചപ്പെടുത്താന് പറ്റും എന്നതായിരുന്നു. മനുഷ്യര്‍ക്കൊപ്പം മൃഗങ്ങളും വസിക്കുന്ന ഒരു മാതൃകാസ്ഥാനമായി കേരളത്തിലെ മലയോര മേഖലയെ മാറ്റിയെടുക്കാനുള്ള അതീവ ജാഗ്രതാനിര്‍ദേശങ്ങളാണ് പി.ജെ. മുന്നോട്ട് വയ്ക്കുന്നത്.\nേകരള കോണ്‍ഗ്രസില് മനുഷ്യര് തമ്മിലെങ്കിലും ഇതുപോലൊരു സഹവാസം ഉണ്ടായികണ്ടാ മതിയായിരുന്നു. എന്നാ പിന്നെ പാട്ടായിക്കോട്ടെ അടുത്തത്.\nപാട്ടെന്നും പറഞ്ഞ് അങ്ങനെ എന്തും പാടാമൊന്നൊന്നും പി.ജെ. ജോസഫ് വിചാരിക്കേണ്ട. കവിയും മന്ത്രിയുമായ ജി. സുധാകരന് പോയിന്റ് ഓഫ് ഓര്‍ഡര് ഉന്നയിക്കും. വിടമാട്ടേന്.\nഅതേതാതായാലും നന്നായി. ജിയുടെ മഹാകവിതകളും ഇതുപോലെ പ്രത്യേക പരിഗണന ആവശ്യപ്പെടുന്നുണ്ട്. ഇനി അറിയേണ്ടത് എസ്ഡിപിഐയോട് ആര്‍ക്കാണ് ബന്ധം എന്ന കാര്യത്തിലാണ്. എംഎല്‍എമാരൊന്നും ഇല്ലെങ്കിലും എസ്ഡിപിഐ ആണ് സഭയില് ചര്‍ച്ചയാവുന്ന പാര്‍ട്ടി. ആ ബന്ധത്തെച്ചൊല്ലിയാണ് നിരന്തര തര്‍ക്കം.


പൂട്ടിക്കിടന്നിരുന്ന ഏഴ് ഫ്‌ളാറ്റുകളിൽ മോഷണം; 97,000 രൂപ വിലമതിക്കുന്ന വസ്തുക്കള് മോഷണം പോയി - Malayalam Daily News\nപൂനെ: പൂനെയിലെ ബുഡി കത്‌രാജ് ചൗക്കിന് സമീപമുള്ള മൂന്ന് സൊസൈറ്റികളിലായി പൂട്ടിക്കിടന്നിരുന്ന ഏഴ് ഫ്‌ളാറ്റുകളെങ്കിലും മോഷ്ടാക്കൾ കുത്തിത്തുറന്നു. വെള്ളിയാഴ്ച പുലർച്ചെയാണ് സംഭവം പുറത്തറിയുന്നത്. പ്രതികൾ കാറിൽ സഞ്ചരിക്കുന്നതായി അന്വേഷണ ഉദ്യോഗസ്ഥർ കണ്ടതായി റിപ്പോർട്ടുണ്ട്.\nഒരു ഫ്ലാറ്റിൽ നിന്ന് 97,000 രൂപ വിലമതിക്കുന്ന പണവും ആഭരണങ്ങളും മോഷ്ടിച്ച സംഘം സംഭവസ്ഥലത്ത് നിന്ന് രക്ഷപ്പെടുകയായിരുന്നു. സംഭവത്തിൽ ഭാരതി വിദ്യാപീഠം പോലീസിൽ കേസെടുത്തിട്ടുണ്ട്. ഹാച്ച്ബാക്ക് കാറിൽ മൂവരും സംഭവസ്ഥലത്ത് നിന്ന് രക്ഷപ്പെടുന്നതിന്റെ ദൃശ്യങ്ങൾ പോലീസ് സംഘം പ്രദേശത്തെ സിസിടിവി ദൃശ്യങ്ങളില് നിന്ന് കണ്ടെടുത്തു.\nപുലർച്ചെ 03:00 നും 04:00 നും ഇടയിലാണ് കവർച്ച നടന്നത്. അയൽവാസികളാരും ബഹളം കേട്ടില്ലെന്ന് റിപ്പോർട്ട് സൂചിപ്പിക്കുന്നു.\nമോഷ്ടാക്കളെ പിടികൂടാനുള്ള തിരച്ചിൽ തുടരുകയാണെന്ന് ഭാരതി വിദ്യാപീഠ് പോലീസിലെ പോലീസ് സബ് ഇൻസ്പെക്ടർ (പിഎസ്ഐ) ധീരജ് ഗുപ്ത പറഞ്ഞു. ഫ്ലാറ്റുകളിലെ താമസക്കാർ അവധിക്കാല യാത്രയിലോ നാട്ടിലേക്ക് പോയതോ ആയതിനാൽ പൂട്ടിക്കിടക്കുന്ന ഫ്‌ളാറ്റുകളാണ് കവർച്ചക്കാർ ലക്ഷ്യമിട്ടതെന്നും ഗുപ്ത കൂട്ടിച്ചേർത്തു.\nകവർച്ചക്കാർ പണം കൊള്ളയടിച്ച ഫ്ലാറ്റ് പ്രായമായ സ്ത്രീയുടെ ഉടമസ്ഥതയിലുള്ളതാണ്. സിംഹഗഡ് റോഡിലുള്ള മകന്റെ വീട്ടിലേക്ക് പോയതായിരുന്നു അവര്.